
POÉTAI MUNKÁK

A MÚSÁKHOZ

Hová ragadtok? melly ligetek, s setét�Ernyőkbe visztek? mennyei lángotok

      Új és szokatlan tűzbe hozta�          Szívemet, oh Helikon leányi!

Itt e magános szent helyeken fogom�Magyar Minervát zengeni lantomon.�      A halhatatlanság fiának�          Érdemit itt fogom énekelni.

Tí, csendes erdők puszta homályai!�Tí, kis folyóknak víg csevegései!�      Melly kellemes, melly boldogító�          Gondolatokra vezettek engem!

Mert a dicsőség Szűzei lakhelyet�Vertek magoknak bennetek. - Engedek�      Szent ihlelésteknek, s örömmel�          Engedek, oh Helikon leányi!

�TOLNAI GRÓF FESTETICS GYÖRGYNEK

Minerva példás gyámola, Festetics!�Itt, hol Budának bércei fénylenek,�      Elzengi Músám tisztelendő�          Érdemidet magyar énekében.

Ne véld, hogy ezt a mostoha régiség�Irígy fogával megtöri; fennmarad,�      És véle nagyságos nevednek�          Híre kihat maradékainkra.

Amaz dücsőűlt Zrínyi; ki mennyei�Lantjával első nyert koszorút, midőn�      Vitéz Nagyatyjának dicséri�          Bajnoki tetteit, és halálát;

Avagy midőn bús versei kérlelik�Kedveltje szívét, s gyenge nyögései�      Az érckeménységű leányzót,�          Szép Violát szerelemre kísztik:

Amaz dücsőűlt Zrínyi megengedi,�Hogy énekeljen Gyöngyösi, hogy neve�      Legyen, s borostyánt érdemeljen�          Hunnia Szűzeitől fejére.

És íme harsány tárogatója zeng!�S ott a dücsőség temploma feltűnik,�      Mint Trója Amfion hatalmas�          Hangozatú citarája által.

Számodra tűnt fel Mars fia, nagy Kemény!�Menny bé, s letévén fegyveredet, Murány�      Vár Asszonyával bírd örömmel�          Fáradozásid örök jutalmát.

Sirjokba dőltek sok jeles emberek�Nevekkel együtt; mert csak azok, kiket�      Megtisztel a virtust imádó�          Músa dücső szava, nem halandók.

Oh! vajha lelkem, mint zajos Aufidus�Szülötte, túl a fellegek útain�      Jutván, az égig felvihetnéd�          Érdemit a Haza bölcs fiának!

Ki e magának bűnösen áldozó�Században a közjóra, irígykedést�      Szerző dücsőséggel, ki tudja�          Mérni, s pazarlani szép vagyonját!

Egyet magasztalt Álbula partjain�Hajdan virágzó Róma, kinek nemes�      Sírját borostyánok kerítik,�          S hamvai mirtusokat nevelnek.

De ím! megintvén jelt ada, s szóla is�A Músa: „Nem volt tenger az Álbula:�      Szedd bé vitorláit hajódnak;�          Festeticsünk Balatonja tenger.”

�A GYŐZEDELMESKEDŐ MAGYAR �SEREGHEZ TÖRÖK HÁBORÚKOR�1789

Nemes Hazámnak drága Vitézeit�Éneklem e kőoszlop alatt, kiket�      Már régen Éjszak, Dél, Enyészet,�          S napkelet emleget, és csudálva

Magasztal. Oh nagy Bajnokok! Oh magyar�Bellóna bátor magzati! Ázsiát�      Megrázta, s dőlő félbe hozta�          Győzni tanúlt karotok. Dagályos

Vadsága retteg már, s menedékhelyet�Alig találhat puszta vidékein,�      Amerre csak hallhatja zörgő�          Fegyveretek ropogó csapásait.

Ti, mint midőn a mennykövek a setét�Felhők öléből hullanak, és halált�      Szórnak magokból szerteszéjjel:�          Olly bizonyos sebeket csináltok.

A zordon Éjszak fergeteges szele�Mikor megindúl, s a hegyek oldalán�      Álló mohos tölgyfákra csapván�          Dönt, tör ezer meg ezer csikorgás.

Közt: képe, győző Bajnokaink erős�Szíveknek. Oh nagy Zrínyiek: oh dücső�      Nádasdiak! bátor Kemények!�       Hunyadiak! Turiak! borostyán

Ágakkal ékes régi Vitézeink!�Ama dücsősség szent palotáiból,�      Tekíntsetek vídám szemekkel�          Mostani hív onokáitokra.

Tekíntsetek! kik boldog Atyáitok,�S a tí kiterjedt híreteket jeles�      Tettikkel újítják s tetézik;�          Többre nem is mehet a vitézség.

S te, elfelejtvén mostoha sorsodat,�Töröld le bánat könnyeidet, Haza!�      S egész dücsőségedre nézvén,�          Gyermekeidnek örűlve tapsolj.

Nézd győzhetetlen Vécseidet! kevés�Sereggel a tenger törököt miként�      Gátolja! míglen visszanyomja�          Ránk siető veszedelmes árját.

Így táborunknak, melly kifogyott vala�Önnön magából, lelket adott megént.�      Meddig dicsekszik büszkeséged,�          Róma! Horátius érdemével?

Ott Fábri, úgy jő, mint amaz égi nyíl,�Amellynek ellent nem lehet állani;�      Amerre csap, bús harsogással�          Dől vadon erdeje Moldavának!

Nézd, nézd bajúszos székelyivel Nemest�A vér piarcán annyi pogány között!�      Ah, sokszor elbúsúlt vitézek,�          Mennyi jutalmakat érdemeltek!

Mi harsog úgy Foksán mezein? csudáld,�Te nagy neveknek férge, Irígy! csudáld:�      Mint védi Mészáros hazáját,�          Láthatod e szomorú vidéken.

Ki fogja méltán festeni, vagy minő�Táblára kell felvágni böcsös nevét�      Örökre képírónak? Oh csak�          Ő maga tudja magát leírni!

Látom, vezérek fénye, Karajczai!�Mint űzi villám fegyvered a komor�      Éjt táborunkról: látom, oszlik�          A magyar égre borúlt setétség.

De, mind nevenként títeket, oh Hazánk�Díszére termett férjfiak! énekem�      Hogyhogy magasztalhat, kik által�          Megtöretett az agyas pogányság?

Mint kell tövisről rózsa virágokat�Szaggatni, példás tetteitek, tanuk.�      Elég! Török zajt hallok! újra�          Rajta tehát koszorús Vitézek!

�KLÓE

Nem félsz, Klóe! mikor gyenge szerelmeit,�S ártatlan nevedet pengeti húrjain,�      Flákkus, Római Sziren?�          Félly, s fuss tőle hamar, hamar!

És ím! mint mikoron hallya, hogy a vadak�Ordítnak, megijed hirtelen a kis őz,�      S félénk annya megé fut:�          Úgy tett Klóe; futott, futott!

�AJÁNDÉK

Drága sarkantyút, vagy arany keresztet;�Sőt arany gyapjat, fejedelmi címert,�Jó barátimnak nagy örömmel adnék�                              Tiszteletekre.

Illyetén tündér javakat szerencsém�Tőlem eltiltott: de Te is valódi�Díszre vágysz, melly fenn marad, és dicsőít�                              Hamvad után is.

A magyar Lantot szereted leginkább.�Halhatatlanság fija! jer, barátod�Kis magyar lantyát neked neked adja, s vígan�                              Adja: fogadd el.

�VIGASZTALÓ

A Szerencsével ne pörölj, barátom,�Hogy reád nem néz s mosolyog szünetlen;�Nem hagy el senkit, noha messze lenni�                              Látszik is ollykor.

Csak remélj, s víg légy. Igaz a Szerencse;�Jár, forog, mint jó anya, tégedet ma�Elkerűlt, holnap röpöső örömmel�                              Meg fog ölelni.

�BARÓTI SZABÓ DÁVIDHOZ

Állj meg, Barátom! Pybered érdemes�Árnyéka nem hí még: nem akar magyar�      Hazád s barátidnak keserves�          Bút s szomorú napokat szerezni.

Szüntesd megindúlt bánatod árjait,�S maradj közöttünk, míg lehet; életünk,�      (Oh jaj! naponként látjuk,) ollyan,�          Mint az üveg, s fiatal virágszál.

Mikor kecsegtet fényivel, eltörik;�Mikor szemünknek víg nevetésivel�      Hízelkedik kezd fogyni; majdan�          Gyenge fejét lebocsátja, s elhal.

Hány ezret öl meg, s tészen idő előtt�Sírjok homályos mélyibe a Halál!�      Kik boldogíthatták hazájok,�          S számtalan emberek állapattyát!

Ezért sohajtott bölcs Teofrasztus is.�Méltó siralmát helybe hagyom. Jerünk�      Jerünk, Hazánknak veszteségit,�          Melpomeném! keseregjük együtt.

Oh századunknak díszei! ti, kiket�Olly sok halandó társaitok között�      Minap csudáltunk, bánatunknak�          Tárgyai vagytok az érdem által.

Nagy Orczy! Músák gyámola! nemzeti�Nyelvünk szerelmes gondviselője! hol,�      Hol vagy? sohajt árvád utánad,�          S érezi, hogy kegyes attya voltál!

A pusztaságnak fellegi közt magyar�Egünkre szállván a szomorú halál,�      E tisztelendő, s ritka fényű�          Csillagot elragadá előlünk.

Így tűnt el édes Nemzete, s Ősei�Erkölcseiknek híve, Berényi is.�      Boldog, ki nem láthatta bűnös�          Korcsosodásra jutott hazáját!

Hová ragadtál Nyitra vidékiről?�Músám! mi bús zajt hallok ezen vitéz�      Földön? ki sírját látom? itt is,�          Fájdalom! egy Hazafit siratnak!

Nádasdit! Oh zúgj Dráva! sirasd nemes�Lelkű Vitézünket, kiben a Haza�      Nagy oszlopát eldőlve látja,�          S könyvezi hála-adó szemekkel.

Áldás reátok Hunnia magzati!�Könnyhullatásunk sírjaitok felett,�      A tisztelettel s fájdalommal�          Egybecsatolt szeretet gyümölcse!�

Igazán:

Nem azért, oh Dávid, fáradozál,�Hogy majd, ha halandó életedet�Elvégezed, és a föld, közanyánk,�Kebelébe vészen, cifra nevekkel�Kirakott márvány az utasnak eszét�Fárassza, s ki, s melly fényes voltál,�Bársonyt viselél-e vagyis tafotát,�Büszkén mutogassa; magasb, tisztább�Vala szándékod, melly már koronáz,�Mennyei polgár! Mégis citaránk�Méltán kesereg; mert jó Hazafit�Gyászol, kit jámborság, tudomány,�Hasznos munkásság ismertet;�Amillyen igen ritkán születik.�Szem előtt nem vagy, de reád szív�Néz. Bírjon csendes, szent nyugalom!

(V. B.)



�LÁMIA

Szív-háborító gondolatok! sebes�Szárnyakra kelvén, mennyetek a zajos�      Szelek borongó lakhelyébe,�          A Balaton habozó tavába.

Én, aki Fébus húgaival szoros�Frígyet köték, a csendes öröm, s szelíd�      Vígság barátságában élek;�          Ez menedékhelyem a Világban.

Oh Múzsa, szívem tárgya! ki, kedvedet�A tiszta forrás csergedezésiben�      Találod, és a gyenge harmat�          Csöppeiben kezedet förösztöd!

Engem ha kedvelsz, jersze, virágokat�Szedj, s Lámiámnak köss koszorút: Te zengd�      Osztán helyettem; mert kicsinded�          Lantomat érdemi meghaladják.

�EGY HAJÓHOZ

Sok szélvészid után tégedet, oh Hajó!�A tenger közepén járni fel és alá�      Látlak: büszke vitorlád�          Bátran nézi dagályait,

S nem tart kárhozatos háborodásitól.�Mert csendes Zefired szárnyai közt forogsz,�      Napról napra reményed�          Édessége nevelkedik.

Erdők ritka, magas szála, visellyenek�Gondot szüntelenűl rád az Egek! s veled�      Járván régi szerencséd,�          Kívánt révedet el ne vétsd.

Mégis rettegek én. Nincsen az ég alatt�Állandó dolog: a Nap hamar elborúl:�      Jő egy fergeteg, amelly�          Ránk bút mennydörög és halált.

A tündér szigetek szirteit ismered;�Parthoz tartsd magadat, mint lehet. Életed�      Táplál engem is; élek,�          Míg élsz; hogyha nem: elhalok.

�ORFEUSHOZ

Oh Thráciának dísze, nagy Orfeus!�Engedd: dicsérjem mennyei lantodat,�      Melly megszelídíté haragját�          Poklok előtt fene Cerberusnak.

Megnyíltak osztán a keserű s setét�Bánat helyének zárai; sírt amaz�      Kérlelhetetlen büszkeségű,�          És komor arcalatú tiránnus;

Amaz kegyetlen sírt: Te pedig kegyes�Hölgyed nyakáról függve, magad kivűl�      Voltál, s nem önthettél szerelmes�          Könyveket eldagadott szemedből.

És nem lehettél boldog! azonban él�Lantod, s az égnek csillagi közt ragyog;�      Mert a dücsőség halhatatlan�          Szűzeinek neveket zenegte.

�BIÁS

„Oh Vitéz! mond a haragos Szerencse,�Általam győző ura vagy Priennek,�Általam! pusztítsd, akarom, s rabold ki�                               Minden ezüstét.”

Amiket félénk sietéssel öszve�Kaphatott a nép buta része; nyakra,�Főre hurcolván iszonyú jajok közt�                               Vitte magával.

Hasztalan rémít dörögő hatalmad’,�Mond Biás; minden vagyonom velem van:�Engem oltalmaz paizsos Minervám;”,�                               S ballaga bátran.

�BÁTORÍTÓ

Oh szent Igazság! aki hatalmadat,�S megtisztelendő fényedet e csalárd�      Világ előtt elrejtve tartván,�          Számtalan üldözetek között vagy:

Jer, jer! födözd fel mennyei képedet�A pártütőknek, kik koronás fejed�      Ellen kikelvén, ostromollyák�          Trónusodat buta fegyverekkel;

S megszégyenűlvén színed előtt, dühös�Bűnének átkát fogja kesergeni,�      A fényes erkölts mord írígye,�          A fenekedni szokott gonoszság.

A nagyra termett, bátor az Ég szakad,�S bús csattogással mennykövi húllanak,�      A nagyra termett Istenének�          Féli s imádja dücső hatalmát.

Amaz borostyán ágakat, érdemes�Lantodnak ékes címerit, a kaján�      Hiába bűbájolja; zölden�          Fognak azok fejeden maradni.

�NUNKOVICS GYÖRGY EMLÉKEZETE

                   Dignum laude virum Musa vetat mori.�                   Coelo Musa beat.

                                                            HORATIUS

Kit a kesergő Hír panaszos szava,�Amerre földünk nyújtja határait,�      Holtnak kiáltott, kit valóban�          Minden igaz magyarok sirattak:

Él még Hazánknak nagy fia Nunkovics�Él Nemzetünknek címere, gyámola�      Nyelvünknek, egy fő dísze, fényes�          Csillaga bús egeinknek, él még!

Hiába tapsolsz rettenetes Halál!�Kik érdemekkel nyertek örök nevet:�      Kik nem magok hasznoknak éltek,�          Büszke hatalmad alá nem esnek.

Sem győzedelmes ciprusod ágai�Gyászos homállyal sirjaikat soha�      Bé nem borítják; a dücsőség�          Mennyei fénye lebeg fölöttök.

De melly szokatlan láng csap alá szemem�Héjára? Boldog lelkek örömhelye!�      Már benned országod dücsőűlt�          Nunkovicsunk; s lefelé tekintget.

Itt látja, mint dől lakhelyek a Világ,�Tündér piarcán fennyen uralkodó�      Nagyoknak is, kikben halandó�          Társaik Isteneikre néznek.

Pálcájok, amelly több ezerek fölött�Villog s ha szükség, megtöri a kemény�      Nyakú gonoszságot, kezekből�          Egy rövid óra alatt kifordúl.

Márványra festett pompa, kevély nevek!�Fényes hiúság képi, nagy oszlopok!�      A semmiség bús éjtszakája�          Csalfa világtokat elborítja!

�MÚZSÁMHOZ

Mit gyötröd szomorú szívemet, oh igen�Durcás Múzsa? miért távozol el, mikor�      Szemlélsz nyúlni kicsinded�          Lantomhoz? mi bajod? felelj.

Vétettem? szabadon mondd ki hibáimat,�Kész jobbítni magát, aki megismeri�      Vétkét; sőt bizonyos már,�          Hogy jobb, mintsem előbb vala.

Múlván a sivatag Tél, puha szárnyakon�A csendes Zefirek visszahozák megint�      Mindnyájunk örömére�          A vígság nevelő Tavaszt.

Ugrál nyája körűl Títirus, és paraszt�Sípján víg dalokat billeget: Istene,�      Pán meg nem veti, bátor�          Kis mézet, s tejet áldozott.

A Szántó, mihelyest kél az aranyhajú�Hajnal, tulkaival metszeti gyöpjeit,�      Nótáit fütyerézvén�          Örvend; mert vele van Ceres.

Bátran járja Vadász a ligetek setét�Mélyét, s a felemelt bérceket; útain�      Vígasztallya Diána.�          Senkit sem hagy el Istene.

Ah! ílly boldog akar lenni, ki tégedet�Tisztel, Múzsa! ki már laurusokat rakott�      Oltárodra! Reménylek;�          A láng szépen emelkedik.

�A KALITKÁBA ZÁRT MADÁRRÓL

Szabad teremtmény, kis Madár!�   Melly kéz, kegyetlen kéz, fogott el!�Tudom: sohajtasz sorsodon,�   S várod naponként a szerencsét;�Még alszik a Hajnal, s te már�   Vered kalitkád szárnyaiddal.�Oh mondd ki nékem, kis Madár!�   Örűlsz-e vagy nem álmaidnak?�Ha hallja gazdád éneked,�   Gondolja: hálálod kölessét.�Nem vélem én azt, s nem hiszem;�   Te átkokat zenegsz fejére.�Ha látja, hogy bé van fejed�   Szárnyadba dugva, s csendesen vagy:�Azt mondja: már megfáradott�   S elnyúgodott az én Madárkám.�Nem! Nem! Te bús óráidat�   Bánkodva számlálod magadban,�S hogy jobb reményed nem lehet,�   Utálod a napnak világát.�Ha vagy veréb hozzád röpűl,�   S akar kicsípni étkeidből,�S te addig állasz ellene,�   Míg messze tőled el nem űzted;�A gazda rátok néz, nevet,�   S örűl az ártatlan csatának;�Nem tudja, hogy barátja vagy�   Annak, kit elversz a veszélytől.�Ha csípkeded rostélyidat,�   Vagy újait tréfás Uradnak;�Azt véli, hogy játszol vele,�   S hogy elfelejtetted, mi voltál.�Én azt hiszem, hogy mérgedet�   Szívére kívánod kiadni.

�A HÍRHEZ

Mérész Enceladus Húga; kit e világ�Most szid, most megölel; majd szabadon nevet,�Majd titkon kesereg: jersze, röpülj felénk,�   S bátran szállj falainkra le;

S mondd: „Verd el szomorú fellegidet, te hív�Költő, Honnyod igaz gyermeke! búskodó�Kérésedre hajolt a kegyes Ég: örűlj,�   Zengd a boldogok énekét.

Én, mint mennykövezé Júpiter a szegény�Tellusnak fiait; mint ragadá el a�Szép Ifjút, s mi csalárd móddal ereszkedék�   A réz várba be, hírdetem.

Elmondom; mi csekély vétke miatt, tizen-�Négy szép magzatinak látta halálokat�Érzékeny Niobé, még maga is kemény�   Kővé lenne keserviben.

Majdan számba veszem, hány ezer emberek�Vesztek Trója körűl egy gonosz asszonyért:�S mint húlltak Priamus könyvei Hektora�   Hűlt testére, kikürtölöm.

Azt sem hallgatom el, melly csuda képiben�Tűnt fel Róma, midőn pártot ütött fia,�Cézár, a Rubikon partjainál dühös�   Bosszújában agyarkodott.”

Ah, melly rettenetes dolgokat adsz elő!�Szűnjél már! magam is Lantomat elteszem;�Tán e gyászba borúlt Éjem után kegyesb�   Napfény fog mosolyogni rám.

�GRÓF SZÉCHENYI FERENC �ŐEXCELLENCIÁJÁNAK�1791. ESZT.

A csalárd szívű gonosz emberekbe�Öntsenek méltó remegést, ha útra�Mennek, a varjak, s huhogást süvöltő�Éjjeli baglyok.

Tégedet, tisztelt fia! s halhatatlan�Dísze Honnyunknak! vezet, és vezessen�Nápolyig, s hozzon kebelünkbe vissza,�Ráfael Angyal.

Menj szerencsésen! koronás Királyod,�S Nemzeted szívét viszed egy királyi�Ritka Felségnek, ki örömnapunkat�Látta, nevelte.

�BARÓTI SZABÓ DÁVIDHOZ�MIKOR 1791. ESZT. T. N. SZABOLCS VÁRMEGYE �ÖRÖMÜNNEPÉRE ÖRVENDEZŐ VERSET ÉNEKELNE

Hallám, Barátom! tárogatód szavát,�Szent harsogását, mellyet amaz vitéz�   Szabolcs dücsőséggel virágzó�          Vérei tiszteletére fújtál.

Melly tűzbe hoztad szívemet, oh magyar�Hazánk szerencsés Bardusa! Nemzetünk�      Díszére termett Ossziánunk,�          Mennyei hangozatú Poétánk!

Megért korodnak napjaiban, mikor�Lankadni szoktunk, ollyan az éneked,�      Mint a dagadt felhő nyögése,�          Melly mikoron kifakad, magából

Széllel halálos mennyköveket lövell:�S így a puhultság karjai közt magok�      Vesztekre nyugvóknak szemekből�          Elveri a veszedelmes álmot.

Oh! sok Vitézek, s címeres érdemű�Nagy embereknek gyászt okozó gonosz�      Álom! röpülj el messze tőlünk,�          S vissza se jöjj soha Nemzetünkre!

Most is pirúlunk sebhelyeink miatt,�Mellyekre nézvén könnybeborúl szemünk.�      Mi haszna! Térj, Múzsám, magadba,�          S köss koszorút szeretett Szabómnak!

�DÁVID BARÁTOMHOZ�Gróf idősb Rádai Gedeon emlékezete, 1792

Méltán könyvezi Rádait�    Músád; tudja, ki volt, tudja sok érdemit,�Ah, Dávid, mikoron talál�    Nyelvünk illyen igaz, hív szemes Őrizőt?�Mert csak mink egyedűl vagyunk,�    Kiknek szűntelenűl zenghetik ajkaik;�Óvd szép kincsedet; oh Haza!�    Amíg az kezeid közt vagyon; élsz te is.�Él, amit kihozott vitéz�    Európába ezer nagy veszedelmeken,�Szűkűlt Honnya határiból�    Eldődink koszorús fegyvere, fény neved.�Eldőlnek hamar, és igen�    Lassan nőnek az ő láttatos oszlopi!�Ah, Dávid! mikoron talál�    Kíncsünk illyen igaz, hív, szemes Őrizőt?

�ELEKNEK

       Saepius ventis agitatur ingens pinus.�                                           HORATIUS

Látd amaz hegynek tetején magasra�Nyúlt fenyő szálat? mi merőn, mi büszkén�Nézi a völgynek kebelében álló�Hanga bokorkát!

Oh! alig szóltam: megakadt hajába�Éjszak ordító szele, s tépi, rázza.�Jer rugaszkodjunk, Elek! a kicsínded�Hanga fa mellé.

�SÁNDOR LEOPOLD KIRÁLYI FŐHERCEG�PALATINUS EMLÉKEZETE, 1795

Ah! melly homályos felleg alá jutott�Fényed megintlen szép Haza! melly setét�      Éj vonta bé gyászfátyolával�          Rád nevető szemeit napodnak!

Az, kit szerettél, az, ki reményedet�Táplálta, Herceg Sándorod elhagyott�      Örökre: hajh! hozzá hasonlót�          Lelhet-e bánatos árvaságod?

Amin Hazánknak sorsa forog: Magyar�Törvény, Szabadság, Öltözet, és, való�      Tanúja fennlétünknek, a Nyelv�          Kellemetes vala s szent előtte.

Fénylett Egében hercegi tisztinek,�Mellyből, (bizonyság a Haza) éltető�      Sugári, mind szálas toronyra,�          Mind alacsony kalyibára szálltak.

Ifjúi szívén élemedett, s szelíd�Erkölcs parancsolt: tudta, hogy ember Ő,�      És hogy halandó, kit csak a nagy,�          S a feles érdemek istenítnek.

Nagysága bátor bízodalom vala,�S egy olly reménység partja, hová magát�      Ha vette a gyámoltalanság,�          Mostoha fellegit elfelejté.

Már sírja szélén álla ez a Titus;�Már a halállal harcola: rajtatok,�      Fájdalmas árvák, s bús szegények,�          Szánakodott fejedelmi lelke.

Öntsd, öntsd ki, Músám, bánatod árjait,�S e sok veszélyek közt forogott Hazám�      Megilletődvén tiszta szíved,�          Sírj fel az Ég kegyes Istenéhez.

Én majd Budának bérceiről vitéz�Árpád kesergő magzatinak magasb�      Hangon kiáltom: jobb szerencsénk�          Hajnala kezd pirosodni, bízzunk!

�GRÓF FORGÁCS MIKLÓS EMLÉKEZETE,�1795

Már a dücsőség karjai közt örök�Fénnyel ragyogván, földi dicséretet�      Nem vársz, nagy és bölcs őseidnek�          Dísze, nemesb onokája, Forgács!

Midőn lehányván testi ruházatit�A tiszta lélek, visszaröpül az ő�      Kegyes Teremtőjéhez, aki�          Tudja kinek-kinek a jutalmát;

A boldog ország szent palotáiban,�Nyer a sokat tűrt virtus igaz nevet:�      Itt megvetést, mint ismeretlen,�          Szenved az emberi büszkeségtől.

Oh! csak Te látod, mennyei Bölcsesség!�Az embereknek szíveiket; Te adsz�      Nekik megérett, hív tanácsot,�          S szent tüzet a jeles érdemekre!

Felkelnek osztán védeni a Királyt,�A köz Szabadság, a Haza gyámolát,�      Törvény szerént, s rettenthetetlen�          Lelkek előtt remeg a gonoszság:

Melly arca nélkűl szűntelen üldözi�Azt a nagy Égből ingyen adott dücső�      Kincset, s hogy elnyomhassa, minden�          Ördögöket kicsal a pokolból.

�BOSSZÚÁLLÁS

Jer Músa, súgallj számtalan sok átkokat�    Dávid fejére; jer hamar.�Haragszom; elfelejtve van hív tisztelőd�    Őnála: Téged is, ha most�Bosszút nem állunk, nem sokára megkacag;�    Pedig Te általad nagy Ő.�Írj hát: „Mihelyt a Virti földre jut, legott�    A Gráciák támadjanak�Ellene, s kikapván hintajából, hogy sehol�    Ne érje a selyem gyepet,�Vigyék el udvarába Pybernek: nevess,�    Oh! barna Zsitva, és örűlj.�Hogy elmehessen jó korán, igérni fog,�    Tudom, sok Ódát; hasztalan.�Mindszent Havának végiig, vendég toló�    Kását ne lásson asztalán.�Hát még? ha megszomjúzik, és Bátorkeszit�    Kezd inni (várj, majd észre jössz!)�Míg jobb szemét pillantja, változzék bora�    Mézes Tokajnak cseppivé.�Midőn kifáradt, és az álom édesen�    Elfogta bágyadt tagjait:�Gágogjanak, lármázzanak, süvöltsenek�    A ludak, az éh récék, s egyéb�Tollas lakói Pyber udvarának, úgy,�    Hogy Dávid azt ne hallja meg.�Amelly szobába lakni ment, azt a hurut,�    A nyughatatlanság egész�Táborral üsse meg, s legott, ha Ő kilép,�    Ártatlanúl rohanja meg.”�Elég, szerettem Músa, már elég: talám�    Számunkra most ír verseket.

�EGY JELES POÉTÁRA

Mindég titokban tartod-e, s zár alatt,�Barátom! elméd szép szüleményeit?�      Vagy már az Éjnek szántad őket,�          S büntelenekre halált bocsátasz?

Ne légy kegyetlen, kérlek! ereszd hamar�Szárnyokra: mit vársz? ím az üdő siet,�      S a tétovázó versezőre�          Visszanevet szaladása közben.

�CSEHINEK

             Virtute decet, non sanguine niti.�                                      CLAUDIANUS

Nem, hogy arany kertnek szüleménye vagy, oh! nem ez okból�   Kedvelt meg téged, Csehi, Múzsám.�Légyen címereden Párduc, Daru, Tigris, Oroszlány,�   Nap, Csillag, vagy Pálmafa festve;�Üstökös Eldődid szép tettiket áldom ezekben,�   S ritka dücsőségeknek örűlök.�Szoknyás Sándornak, bármint hírdesse magáról,�   Nincsen tiszteletére hazája.��Így, kit agyonsujtott Ákhilles mérges ököllel,�   Renyhe Nemes fog örökre maradni.�Ez fitogat paizsán rémítő Párducot, és nyúl�   Lappang félékeny kebelében.�Egynémelly Sasnak tollával kérkedik, aki�   Sanda bagoly, vagy gyáva ökörszem.�Nagynak tartjuk emezt, s majd-majd bámúlva csudállyuk;�    Mert kicsinyeknek lenni magunkat�Érezzük. Jer, nyissuk fel szemeinket az érdem�    Fényénél, s az igazra találunk.�Aki magát más szárnyaival felemelteti, álljon�    Bár Kárpát tetejére, kicsiny lesz.�Aki hazájával jót tett, s a völgynek ölében�    Ül, nagy Az ülve is és nemes ember.�Amint kezdetted pályádat, fusd ki; s Apollo�    Zöld koszorút fog tenni fejedre.

�LANTOMHOZ

Itt fogsz, szerettem Lantom! ezen szelíd�Nyárfának ágán függeni; a Vidék�      Csendes körűlöttünk, az Égnek�          Színe kies, valamerre terjed.

Amíg Zefírnek gyenge lehelleti�Apolni fognak tégedet: addig én�      A gyepre dőlvén e pataknak�          Partja fölött magamat kinyugszom.

De melly setétes felleg emelkedik�Egyszerre? mint zúg fergeteges szele!�      Keljünk fel. Ah! e nagy Világban�          Minden öröm kicsiny és enyésző!

�AZ ÖRÖMHEZ

Hová röpültél nyájas Öröm? hová�Rejtetted el víg képedet illy hamar?�      A tengereknek bujdokálsz-e�          Mély fenekén? te Egek leánya!

Vagy a hegyeknek szirtei, s a vadon�Erdők homályos fái között kerengsz?�      Hol, hol kereshetlek? jelentsd ki;�          Mert Te vagy élete életemnek.

Ah, túl röpűltél a levegőn, dücső,�Honnyodba! mellynek szent mezején örök�      Tavasz virít, s játszik: ragadj fel!�          Vagy legalább mosolyogj le hozzám!

�EGY DEÁK ÓDÁRA, MELLY A MAGYAROKAT �FEGYVERRE BUZDÍTOTTA 1796. ESZT.

Fegyverre buzdúlt, s már siet a halál.�Elejbe bátor kardjaival dücső�      Árpád nemes magzatja harsány�          Tárogatód eleven szavára.

De hajh! zokogják Hunnia Szűzei�Kedvesseiknek messze halálokat,�      Kik »büszkeségből mentek ölni�          Embereket, s magokat fogyasztani«.

Tanácstalan Nem! Menj szaporán Magyar!�A köz Szabadság, Hit, Haza, s a Király�      Kér tőled országos segédet:�          Hát nem elég ok ez a halálra?

�FESTETICS LÁSZLÓ IFJÚ GRÓFNAK

        Unum insatiabiliter parandum,�        prosperam sui memoriam; nam�        contemtu famae, contemni�        virtutes.�                                              Tacitus

Halljad, oh Ifjú! te hazánk reménye,�Énekét buzgó szeretettel égő�Tiszta Músámnak; fiatal korodnak�Tetszhetik e Szűz.

Zöld borostyánt tart felemelt kezében,�S kész neked, kedves Lacim! által adni:�Elhiszem könnyen, hogy aranyt is adnál�Érte, ha kérne.

Megbocsáss, mást vár: tudom, és javadra�Felfödözhetném; de magad találd ki;�Nem merem titkát akaratja nélkűl�Közleni mással.

Ezt barátságból csakugyan kimondom:�„Egy Tavasz, Nyár s Ősz vagyon életünkben,�Tél is egy; amelly amazok hibáit�Könyvezi sokszor.”

„Boldog, oh boldog! kire szép szemekkel�Néznek a tisztelt Helikon leányi!”�Így köszönt, s hozzád mosolyog Virágod�Leszbuszi Szűze.

�FEJÉR GYÖRGYNEK�1798

Oh te, kit a Fébus születésedkor maga szentelt�    Papjának, oh kedves Gyurim!�Vedd le soká heverő citarádat, vedd le szegéről,�    S pengesd, hogy élni tudjalak.�Amit az ég nyújtott, éljünk vele: szent adományát�    Ílly háladóság tiszteli.�Az, ki hazájának szolgál, felemelkedik, és az�    Irigy gonoszságon tipor.�A buta lelkekkel nem tart; hozzájok azonban�    Nagysága jó, s mértékletes.�Míg ifjúságod mosolyog, míg bíztat erővel:�    Járj a dücsőség útjain.�Nem hoz ugyan sok ezüstöt, aranyt a Músa: de hoz majd�    Porunknak is hírt, életet.

�BARÓTI SZABÓ DÁVIDHOZ

Hol vagy? mért hallgatsz? hát már kivetetted eszedből�Fejedre mondott átkomat,�S Jámbusimat neveted?

Fellobbant haragom kész ismét ellened: égek,�Oh tenger! oh föld! mellemen�Kénköves Etna tüzel.

Mérges Nesszusnak mikoron szenvedte haragját,�Koránt sem égett olly nagyon�Herkules Éta hegyén.

Az, lángját kívánta tüzének eloltani; én nem.�Oh Bécsi láncok! bájoló�Fák, padak, és sisakok!

Oh te gyavító hely! rátok kárhoztatom újra�Szabót; ha megjobbúl: öröm -�Verseket énekelek.�

�A BÖLCSRŐL

A Bölcs magában bízik; az ellene�Felkelt Szerencsét, mint valamelly kemény�      Szirt a haboknak csapkodásit,�          Érzi, de férjfiasan megállja.

A Nap, mikor feljő, s köd emelkedik�Súgári ellen, fényszekerén nevet,�      És megszokott útját kijárja:�          A buta pára lehúll, s enyészik.

Amaz kiszegzett célja felé siet;�Ha néki gátot vetnek irígyei,�      Nagy lelke, csendessége mellett,�          Érezi emberi hívatalját.

Bár sok veszélyek közt forog élete;�Azt tiszteletben tartani nem szünik.�      Ha sorsa nem változhatatlan;�          El meri várni dücső halálát.

Zengd győzedelmét mennyei lantodon,�Músám! s azoknak szíveiket, kiket�      Kaján szemekkel tart az álnok�          Cimbora, bátorodásra gerjeszd!

�BATTHYÁNY FERENC IFJÚ GRÓF HALÁLÁRA�PESTEN, 1797

Nem sirat Muzsám, szeretett Ferencem!�Tégedet, bátor, mikor a halállal�Szembe szállottál, fiatal korodra�Nézve kesergett;

S hogy te győzhetnél, az egekre vetvén�Buskodó szívvel szemeit, könyörgött;�Vélte, hogy meghalsz, s valamint az árnyék�Eltünik, eltünsz.

Most, kitisztúlván szeme fellegéből,�Látja, hogy még élsz, hogy örűlsz szerencsés�Változásodnak, soha nem halandó�Mennyei polgár!

A dicsőségnek menedékhelyéből,�Nézed-e tenger szomorú veszélyit,�Mellyeken forgunk; s ha lehetne, szánnád�Kétes ügyünket.

Ah! te boldog vagy! s amaz égi háznak�Pitvarát vídám öröm, és mosolygás�Őrzik; hozzá közelítni sem mer�A szomorúság.

�MAGYARORSZÁG LEÍRÓJÁHOZ

Zeng a dicsőség temploma; vígadoz�A benne, boldog fénnyei közt, lakó�      Szent halhatatlanság, s borostyánt�          Osztogat a jeles érdemeknek.

Te is, szerencsés Vályi, örűlj ezen!�Ifjú korodnak gyenge virágait�      Hazádnak oltárán valódi�          Áldozatúl neki bémutattad.

Sok gond, s szünetlen fáradozás után�Már útnak indúlt Lexiconod: tanú,�      Igaz tanú, hogy Nemzetednek�          Haszna, s dicső neve szíveden van.

Ez mind jutalmunk, mind pedig ösztönünk.�Majdan felőlünk józan itéletet�      Csak a Jövendők hoznak, akik�          Nem hunyorítanak érdeminkre.

A kék irigység, bátor akármi szép�Dolgot cselekszünk, meg nem elégedik:�      A fényt homálynak, s világot�          Éjnek alajtya veszett agyában.

Mit tészen a nagy lélek? ama dicső�Időkre nézvén, illyen alávaló�      Késértetet megvet, s kijegyzett�          Tárgya felé nemesen törekszik.

Bizván magában, fel-felemelkedik�Az égiekhez mennyei szárnyain,�      S túl a halandóság határin�          Csendesen éli örök Világát.

�ÁNYOS PÁLNAK EMLÉKEZETE, �1798

Hát téged látlak? lelkemnek más fele, téged�    Hazádnak áldott gyermeke!�Üdvöz légy, te magyar Helikonnak dísze, dicsőűlt�    Árnyék, barátság angyala!�Annyi sok év után (oh mint kívántalak eddig!)�    Barátodat megismered.�Amikor egy szörnyű csuda képiben ellened indúlt�    Az Éj kegyetlen asszonya:�Sem fiatal korodat nem nézvén, sem nemes elméd,�    Dúlt fúlt halálos mérgiben.�Hogy dobogott mellyem! s osztán könyvekre fakadván�    Mondtam: megölte társamat.�Akkori fájdalmát szívemnek (jól jut eszembe)�    Egy Múzsa így vigasztalá:�Mit gyötröd magadat? minek öntöd könyveid árját?�    El nem hal, úgymond, Ányosod.�Ezt én nem hittem; mert a nagy fájdalom és bú�    Nem hajt szavára senkinek.�Engedj meg; ha talán vétettem, kellemes árnyék!�    Most már örűlök sorsodon.

�LÍDIÁRA

Lídia! mondsza, meddig�    Kínozod sebhett Szibarist, a szerelem tüzével?�Híre, vagyonja fogyván,�    Csúf, örök csúf lesz, s nevetik már sokan állapatját.�Szive szelid, de félénk,�    Bár oroszlányt tart, s mutogat címere régisége.�Atyja vitéz sisakján�    A nehéz vágást mikoron látja, poros fejének�Szálai borzadoznak:�    Görbedett kardot sem akar, s párducokat viselni.�Énekelem nagy Árpád,�    Vagy vitéz Mátyás koszorús Bajnokait, nem érti.�Fújom előtte, s buzgón�    Fújom ébresztvén, magyaros tárogatómra sem hajt.�Sőt igen is megindúl;�    Ím! minap hogy hangja fülét érte, legott elilla.�Így fut az őzfi, hallván�    A vadász kürtjét, s ligetes völgybe magát levonja.

�INTÉS

Szemlélted, hogy agyarkodott�    Egy-két óra előtt a haragos Duna?�Melly szörnyű habokat vetett!�    S ím! egyszerre dühös zajja lecsendesűlt.�A bal Sors, mikor ellened�    Ok nélkűl morgó mennykövivel csatáz;�Vígyázz, és, magad emberűl�    Tartóztatva, maradj csendesen. A kemény�Szélvész tartani nem szokott.�    Így nem sokba kerűl a viadal, s te győzsz!

�TAKÁCS JÓZSEFHEZ

Mit gondolsz, mikoron látod, hogy tépi fejéről�    Múzsám haragjában haját?�Vagy mikor a lantyát nagy bosszonkodva kezébe�    Vévén: csigázza húrjait?�S dúl-fúl, míg osztán keserű panaszokra fakadván�    Mindenfelé csap, s mennykövez.�Részént helybehagyom tettét: de ne véljed azonban,�    Hogy őtet én buzdítgatom;�Sőt, ha reá nem vígyáznék, elkapna, s magával�    Együtt veszélybe döntene.�S hányan akadnának, kik ezen bal esetre legottan,�    „Jól van” nevetve mondanák.�Sokszor imígy szóllok neki: Tudd kémélleni buzgó�    Indúlatodnak nagy tüzét,�És a többi. Nem él már Orfeus, aki csudákat�    Tett Tráciának dombjain.�Ám amint hegedűlt, úgy ugrándoztak az erdők.�    A tigrisek, vizek, kövek.�Gyenge leány, mit akarsz? ki fülel szavaidra?�jer inkább�    Jer, másra fordítsd lantodat.�Nézzed! amott sok száz verebek versengenek, egymást�    Kórság haraggal kergetik.�Menj közelebb hamar, és ha legott le nem ülteted őket;�    Itt van Poétádnak feje!

�GRÓF GVADÁNYI JÓZSEF, MAGYAR LOVAS GENERÁLISNAK

Oh! Te magyar lelkű, koszorúk fia, drága Gvadányi!�    Ki a dücsőség karjai közt lebegsz!�Vess Honnyod sorsára kegyes szemet, és ügye mellé�    Állván, erőtlen gyermekeit segítsd.�Nem kell országot pusztító kard ide, nem kell�    Halált lövellő kénköves érc, sem ón.�Fogj bátor tollat, s készen van fegyvered; aki�    Morogva mérész ellene; vétkes az.�Nemde mikor Zoborunk Kárpát szikláiba lelket�    Öntött, legottan mozgani kezdtenek?�A nagy öröm lángok minden részekre kicsaptak:�    Mint Hekla forrott e haza mindenütt.�Ujjaikat sokan Árpád párduccára kitették,�    S nagy zaj között ez zeng vala: esküszünk!�Akiben érzékeny s jó szív volt, vígada, s méltán;�    Mert a jövendő jóra kinéz vala.�Boldogságunknak képzeltük napjait! és im!�    Melly kárba döntött egy kis üdőszakaszt.�Ládd, mi homályba borúlt az arany! melly gyenge�viasz lett�    A vas keménység! hitted-e akkor ezt?�Nézzed emez szép körtvélyfát, mint ingadoz! oh mint�    Csóválja kedves terhe alatt fejét!�Szánd meg! bél részét a féreg rágja; maholnap�    Kertésze véres könnyeket önt reá.�Oh, tí boldog anyák szüleményei! párducos Árpád,�    S a szép dücsőség társai! hívei!�Akik ezen földet sok vér diadalmatok által�    Nyertétek oh! tí szólotok, intetek:�„Vissza Magyar! ha Magyarnak akarsz tartatni:�dücsőűlt�    Eldődeidnek nyomdokait kövesd;�Azt, amit bátor fegyver s ész szerze: kitompúlt�    Szív s kardok által védeni nem lehet.”

�BÜDESKUTI �VITÉZ HAZÁNKFIÁNAK EMLÉKEZETE,�1799

Téged, oh harcnak fia! kit hazádért�Halni mond a Hír idegen mezőben;�A dücsőségnek megoszolni félő�Szárnyai visznek.

Ébredett szíved vala háborúkor,�Mint az Északszél; de szelíd üdőkben�A Zefir, nyárnak közepette csendesb�Nem lehet annál.

Puszta halmodról ne törődj, barátod�Lantja megtisztel, mivel érdemes vagy!�Illyetén márványt nem akárki nyerhet�Tőle; örülhetsz.

�KIÁLTOSSINAK

Rákos Lakosa!�Zengd, zengd régi dücsőségét e puszta mezőnek,�Melly Nemzetünknek címeres oszlopit,�Mint Tiberis térsége vitézlő�Róma nemes fiait,�Hajdan fegyvereik fényében látta, csudálta.�Ha trombitáknak megriadásaik�Ellenség seregére kivitték;�Azt, mint forgó szél a port ide, és oda hányták.�Fujtak tárogatót, s futott�A félelem, s halál előttök. -�Rákos Lakosa!�Zengd, zengd régi dücsőségét e puszta mezőnek,�S ébreszd Hunnia gyermekit!�Oh! ha vagy egy hazafit buzdít fájdalmas örömre;�Nyerjen érzékeny citarád sok áldást!

�PANASZ A MÚZSA ELLEN TAKÁCSHOZ

Hogy? hogy kezdjem el énekem?�    S mondjam meg keserű sorsomat én neked?�Oh! a nagy Balaton mikor�    Éjszak fergetegét szenvedi, s háborog:�Csak kis képe lehet bajos�    Szívemnek. Minek a Múzsa, ha mord,�s makacs?�Hah! mint dümmög, irígykedik!�    Kárhoztatja negéd szíve tanácsomat.�Therzítesre mutat, mikor�    Akhillest akarom zengeni lantomon.�Zengém Spárta dücső nevét;�    Mért nem zenged előbb, kérdi Tarentumot!�Fogtam tárogatót, s magas�    Kárpát bérceiről kezdtem az éneket:�Megráncolta szemöldökét,�    S tőlem hirtelenűl sípomat elkapá.�Így gátolja nemes tüzét�    Lelkemnek, s szabadabb lángjait elveri.

�ZEFIRHEZ

Te is sietsz elmenni, kegyes Zefir!�Eredj! de mondjad, kérlek, ama kies�      Virt Versezőjének: „Virágod�          Hervad az őszi hideg napokban.”

Vagy Pyberedtől, akinek Ő is él;�S hal; vagy te tőled vár örömet. - Röpűlj!�      Már egy fejér bárányka néked�          Áldozatúl ki vagyon jegyezve.

�BOT ÁDÁMNAK

Hol vagy? Ifjúság! örömem tavassza!�Hol vagy ellopván magad oldalamtól:�Bús sohajtással könyörög barátod�S kérdezi, hol vagy?

Hív valék hozzád, tudod: éjtszakákat,�S hányat, áldoztam neked; a csikorgó�Tél derét, s hév Nyár tüzeit teérted�Tűrni szerettem.

Ah! felelj egyszer panaszos szavamra;�Mert hiszen nem vagy te kemény fa, sem kő.�Szólj virágom! szólj örömem tavassza,�S bánatom enyhítsd.

„Hasztalan kívánsz! soha vissza hozzád�Én...nem...”, itt könyves szemeit törölte,�Homlokán bú űlt: mit itélsz, Bot! illyen�Válaszadásból?

�A POÉTA ÉS MÚSA

POÉTA

Oh Músa! mondj olly verseket,�    Mellyek csudálást érdemelnek.�Add, hogy füleljen a Duna,�    Add, hogy megálljon énekemre;�Vagy visszafordítván magát,�    Nagy zaj között follyon fejéhez.�Legyek hatalmas Orfeus,�    S ugráljon erdő, kő szavamra.�Képzem: ha majd mind a Duna�    Fejéhez indúl nagy zajongva;�Mind a Kelenföldnek hegye�    Egy-két magyart jár potrohával:�Sok megcsudál, és engemet�    Mint nagy poétát felmagasztal.

MÚSA

Minek csudáltatnád magad?�    Elég, ha meg fognak szeretni.

�A VERSENGŐ HAZAFIAKHOZ

         Vos�         Seu calidus sanguis, seu rerum inscitia vexat�         Indomita cervice feros? Ubicumque locorum�         Vivitis, indigni fraternum rumpere foedus.�                                                      HOR. L.I.E. III.

Tí, egy Anyának - a Hazának - magzati!�Szelid Minerva tisztelőji, fájdalom!�Tí! mint a részeg vad Trácok kardra kikelvén�Egymást vagdalják; vagy mint mikor a nekibőszült�Darvak szaggatják magokat botor ostobasággal:�Egymásra törtök!�A szent barátság láncait�Eltépvén, s szórván magatokról,�Mint szilajok haragot leheltek.�   Nincs soká tartó öröm életünkben;�Most reánk pillant, s mosolyog szemünkbe,�Íme! még szólok, s kezemet feléje�Nyújtom, elillant.�S mikor fog ismét visszatérni?�A bú setétes fellegi közt magát�Meghuzva, el nem hagyja helyét, makacs,�Kérlelhetetlen, büszke, gyilkos.�Fegyvert az ellen fogjatok,�Mint jó Vitézek,�Harcoljatok.�   Csendes nyúgodalom! mennyei kincs! te vagy�E földön boldogságunk fő tárgya! ki fellelt�Tégedet, érzi, hogy él;�És noha szalmás�Szűk kalyibában,�Kis tüze mellett�Rágja kemény kenyerét,�Érzi, hogy édes�Élete néki.�Menj fel az Égbe, s amaz csuda fényű testeket, a nagy�Természet nagy munkáit nézd rendre s csudálljad;�Visszajövén magadat kibeszélnéd;�De nem találván senkire,�Kezd örömöd busulni magában.�   De melly keserves szózat érdekel! Gonosz�Visszavonás, hah! rút fajzatja pokolnak! elöntvén�Émátnak mezeit vérrel, jő, s kürtöli bűnös�Győzedelmének fiait, kik önnön�Honnyoknak szívébe döfödni�Merték fegyverek élét.�Dühös! kegyetlen fajzatok!�Ha már vitézi véreteket kiontani�Elszántátok; elég okotok vala rontani népét,�Benneteket nevető Babilonnak,�S bosszút állani régen�Tévelygő Krásszus lelkéért, s Róma nevéért.�Térj, térj meződre vissza képtelen csuda,�S vessz el örökre!

�LÁMIÁM ÉNEKE

         Ille te mecum locus et beatae�         Postulant arces: ibi tu calentem�         Debita sparges lacrima favillam�         Vatis amici.�                                          HORATIUS

„A Világ minden szugolyái közt, oh,�Széphalom! nékem te nevetsz leginkább:�Oh, fogadj csendes kebeledbe, majd ha�Elfut az órám.

Itten, ah! itten dagadott szeméből�Öntse hív Fannim tetemimre könyvét;�Énekét lassu zokogással itten�Zengje barátom.”

�LANASSZA PALMIRÁHOZ

         Dulce mori miseris.�                           CORN. GAL.

Szűnjél, Palmira, Kedvesem!�    Vígasztalni s tovább élni ne kénszeríts.�Verd el csalfa reményedet,�    S nem fogsz hasztalanul félteni engemet.�Nékem már az öröm kihalt;�    Árnyéktól magamat nem csalogattatom.�Kit mindég gyötör a kemény�    Sors, annak keserű nem lehet a halál.�Jer hát, jer hamar, és szakaszd�    Éltemnek fonalát Éj komor asszonya!�Oh, érzem közeliteni!�    Egy fájdalmam elolt számtalan ezreket.

�A DUNA HÍDGYÁN�1799. ESZT. OKTOB. 2-DIKÁN

Szép reménységű csemeték, kis Imre,�S Vince! illyen nagy habokat nem érez�Völgyetek csendes vize, s nem borít el�Annyi hajókat.

„Ez borít?” sokszor, - de ne féllyetek tí;�Legnagyobb torkú hala sem szerezhet�Néktek ártalmat; veletek van őrző�Ráfael: úgy-e?

„Ott magát egy lúd mosogattya, s nem fél”:�„Hátha”...mond csaknem megijedve Imre;�„Nem tanúlt ő még soha félni”, erre�Vince felelte.

�LANTOMHOZ

Oh! ha szép híred vala gondom eddig,�S általam, kis Lant, nevet érdemeltél:�Jer, magyar dalt zengj; magyar a te Honnyod,�Nem Görögország.

Cifra bokrétát ne remélj azonban;�Nem magyar földön terem a borostyán;�Vagy, ha kél is már, sok üdőre nő fel�Mái világban.

Amit embernek keze nyujt, veszendő:�Halhatatlan vár, s keres a valódi,�A nemes Virtus: maga ő magának�Bére, jutalma.

Egy magas hegynek tetejére tette�Templomát, mellynek tele van tövissel�Útja: környékét kifacsart veríték�Tengere mossa.

Nagy nehézségü, repedett, lecsüggő�Szirteit zúgó szelek ostromolják,�S a tüzes villám ropogó haragja�Döngeti, rázza.

Számtalan népek seregelnek öszve�Tágas aljánál, kiket üdvözölvén�Szent mosolygással, s neki bátorítván�A Kegyes, így hí:

„Jöjjetek hozzám!” Megijedve hallja�E dücső szót a puhaság: pirúlva�Ballag el, s szégyen helye rejtekébe�Visszalopódzik.

Megjelent, hogy csak valamit csudáljon:�Látta, hogy nincsen piperéje; látta,�Hogy kezét, képét kisütötte, törte�A dolog, a nap.

„Jöjjetek!” hangosb szava a henyélő�Lomhaság szívét, (Egek! - engedelmet!)�Mint sebes mennykő, megütötte, s eldőlt�A csuda állat.

„Jöjjetek!” S ekkor vetekedve minden�Nemzetekből a jelesebb Vitézek,�S a szelíd Pallás követői, méltó�Bajnoki mentek.

A nagy Árpádot sok ezer sereggel,�S Hunyadit láttam koronás fiával.�Már jeget törtek; mire várakoztok?�Ifjak! utánnok!

�A MÚSÁHOZ

Ha Músa, téged ifjaink,�Árpádnak édes magzati,�    Megszeretnek; örvendj.

Ha Hunniának Szűzei�Hallgatni fogják lantodat;�    Boldog a te sorsod.

Nem kell tenéked Áfrika,�Nem kell süvöltő tengere,�    Népe, kíncse, híre.

Ne lásd te Éjszak gyermekit,�Se tégedet ne tudjanak�    Élni, s énekelni.

Az, aki büszke szárnyakon�Szeret repűlni, járja el�    Napkelet vidékit:

Annak, ki Honnyát tiszteli,�Elég, ha polgártársai�    Ismerik, s becsűlik.

Eredj! reád vár a Duna�Sásos fejével, s a Tisza:�    Kezdj magyar dalokra.

Majd Dáciának halmain,�Majd Száva, s Dráva mentiben�    Állj meg énekelve.

Míg e szigetben nyelved él,�Hazád is él! Oh rajta hát!�    Kezdj magyar dalokra!

�JEREMIÁS KESERVEI

Töredékek

Látván Jéremiás, hogy amaz fő nemzeti váras,�Jérusalem szörnyen ki vagyon forgatva helyéből;�Hogy már gyászba borúlt minden pompája, hogy eltünt�Fénye, s dücsőséggel ragyogó felsége: megindúlt�Szívében, s a templomnak töredékire dőlvén,�Sok zokogási között bús mellét verve, szerelmes�Honjának szomorú vesztét így kezdte siratni:

�ELSŐ KESERV

   Hát illy véletlen, s illy gyászos sorsra jutott-e�E váras, melly büszke fejét, mint földi királyné,�Fenntartotta minap; s amellynek imádta hatalmát�Minden egyéb nemzet, diadalmit látta, csudálta?�Mellynek az ellenség megréműlt néha nevére,�Hát rabláncra vagyon már bátor népe szorítva?�Régi szabadságát elvesztvén szolgai módra�A dühös Asszirius gőgös kényének adózik?�Jaj! szép vára, Sion, kiürült egyszerre, kipusztúlt!�   Elhagyatott! kínos sorsát jajgatja setétes�Éjjelein; nincsen, ki valóban szánja keservét,�Nincs, ki rokon kézzel letörölvén könyveit, oltsa�Égő szívének fájdalmas lángait: ah nincs�Senki, kivel sirhasson is együtt. Mindenek íme�Megvetik! Akik előbb frígy-társai voltak, elállván�Tőle, szerencsétlenségét gúnyolva kacagják,�S így mérget hintnek vad örömmel szíve sebére.�   Júdás, hogy szomorú rabságra ne jutna, hogy édes�Honja dücsőségét méltatlan gyászba ne látná,�Elszaladott: idegen földön bújdosva kerűli�Mennykövi fegyvereit Káldornak. Hasztalan! ez már�Elfoglalt minden helyeket, s szűk útakat: öl, dúl�Tábora. Júdásnak nincs többé nyugta, reménye.�   Oh Sion! oh nemrég mennyeknek mása! királyi�Templomod, Oltárid, felséges tornyaid, ékes�Oszlopid, a földön szanaszét leterűlve hevernek.�Jaj panaszok töltik szomorú útcáidat. Ah! nem�Láthatsz már ezután, ki tebenned régi szokásként�Áldozatot tegyen Istennek, s szent ünnepet üljön.�Papjaidat gyászban látom keseregni, leányid�A ragyogó napfényt megkárhoztatva, halálos�Fájdalmok közepett jajgatnak, s melleket ütvén�Szaggatják hajokat: valamerre tekintek, előttem�A sok szörnyűség rémítő képei; minden�Néma, csak a nyomorúságnak szava hallatik: a bús�Inség nyög, s minduntalanúl panaszokra fakad ki.�   Tudnillik már most az Igazság Istene méltó�Bosszút áll rajtad; régen letapodtad az Ő szent�Törvényit, kegyes intésit kinevetted; örűltél�Undokságidnak: sőt napról napra tetézted,�A sok bűnre hanyatthomlok, mint esztelen állat,�Szüntelenűl vetemedvén. Hogy vesztedre jutottál.�Jérusalem! hogy az ellenség feldúlta temérdek�Kincseidet: hogy az al, s fel Rendet elűzte: hogy annyi�Kisdedeket dühösen kiragadt az anyáknak ölökből,�És felmészárlott szemeik láttára kegyetlen�Kézzel; mindezeket förtelmes bűnöd okozta!

�MÁSODIK KESERV

   Hol van amaz híres váras szépsége? Sionnak�Hol van tündöklő két csillaga, két szeme? hol van�Rózsa pirosságát megelőző színe? hol, amit�Elbámúlva csudált az egész föld, s amit irígylett?�Íme, királya, kevély fejedelmei, hetyke vitézi�Hitvány rabszolgák! kezeken lánc, durva bilincsek�Kényes lábaikon pengnek; mint űzi s loholja�Őket az ellenség! mint dőlnek emerre s amarra,�Bágyadt tagjaikat húzván! Így rogy le ináról�A kos nyár közepén, mikor a nap rétre, mezőre�Forróságot ereszt, s minden füvet elsüt, eléget.�   Ílly nyomorúságban rossz tetteit ismeri, szánja�Elkövett bűnét, forró könyvével akarja�A felségesnek szívét lágyítni, haragját�Engesztelni. Igen későn jő észre! hiába�Hinti fejét gyászporral, hasztalan önti szeméből�Vérrel elegy könyv záporait: boldogtalan: akkor�Kell vala sírni, mikor szent férjfiak által előre�Hírdettette, hogy Ő már készen tartja kezében�Súlyos mennyköveit, s majd, majd lebocsátja Sionra.�Volt még akkor üdő megtérni, s imádni lehajtott�Fővel az ég, a föld nagy Urát, rettegni hatalmát,�Meghálálni ezer jó tettit, drága kegyelmét.�Mert Ő tette Siont naggyá, Ő szerze Sionnak�Kincset, erőt, fényes nevet; Ő vala gyámola mindég.�Most, mikor a várast a tűz, a fegyver emészti,�S vérpatakok follyák útcáit, most, mikor a nép�Vérében fetreng, s nem lelhet semmi segédet,�Hogy szabadúlhasson; mikor el van temploma hányva,�S annak imádandó porait csúfolja, s tiporja�A dühös ellenség: mit használ sírni, zokogni?�   A megbántódott Istennek szent keze régen�Megfenyegette, s az ég szörnyű dörgési fölötte�Több ízben zúgtak, fel akarván költeni vétkes�Álmából, de Sion nem gondola semmit ezekkel.�A haragos mennynek rettentő nyílai közt is,�Oh, iszonyú vakság! Bordéllyá tette tulajdon�Házát, s a puhaság trágár kebelében alunni�Mérészlett. Így, így vonszotta magára haragját�A kegyes Istennek! ki szeretni tud, és akar, amíg�A vétkek sokasága ki nem csavarítja kezéből�A bűnt érdemeként megalázó mennyei vesszőt.�   Puszta hazájából idegen földekre kikelvén�Nyúgalmat keres és örömet: de szaladnak előle�E jók: megsértett félékeny lelke, gyalázat,�Szégyen, bú, kétségbeesés késérik, ijesztik.�Hogyha talám valakit szemközt lát jőni, legottan�Visszacsavarja fejét, s szemeit betakarja kezével,�Irtózást okozó sebeit szégyenli: fekéllyel�Lábai megförtöztettek; rút teste miríggyel�Meg van rakva, halált fú poshadt melle, kivetve�A száraz földön nyomorog, jajgatja keserves�Napjait éltének: nem látván régi barátit�Elpártolt rokonit, s fiait mellette; Nagy Isten!�(Így zokog) Ah! egyedűl te segíthetsz engem ezentúl!�Nézz sebeimre kegyes szemmel, nézz! s hogyha tenéked�Tetszik, könyörűletlen Babilont kacagásra fakasztja!

�HARMADIK KESERV

   Jaj! már nem nyerhet zokogásra bocsánatot! égő�Szívének buzgó kérelmei mind elenyésznek�A levegőn, s fel nem juthatnak az égnek Urához.�Aki sokat tűrt, várt eddig, s nem akarta haragja�Mennykövit a népnek feslettségére leszórni.�Mostan igazságát nyilván kimutatja, s hatalmát.�Íme, kevélységét Szolimánnak földig alázta.�Sok kincsét, mellyet, vagy az ég jósága vezetvén�Fegyvereit, győző erejével szerze; vagy elmés�Munka, s királyoknak takarékos gondja rakásra�Gyűjte sok esztendők által, kizsarolta dühödve�A Káldor, vagy irígységből a tűzbe vetette,�Hogy megemésztetnék. Ez, ez annak haszna, gyümölcse,�Hogy megszegte hitét, s azokat, botor alkura lépvén,�Társainak fogadá, s a szent templomba ereszté,�Akiket eltiltott házától, és kirekesztett�Szent oltáraitól, mint undok népet, az Isten.�   Nemcsak az ellenség vérengző fegyvere által�Bünteti elpártolt fiait Szolimánnak az Isten.�Ah! kínosb eszköz szent tetszésének az éhség!�Íme, miként nyögnek bágyadtan az emberek! Ah! nem�Emberek! árnyékok borzasztó képei! csontból�Álló szörnyetegek! négykézláb másznak az inség�Elpusztúlt mezein. Nincs, aki segítse halálos�Kínjok közt; ha mit elrejthettek, mellyre sem a tűz,�Sem pedig a dúlók nem akadtak: drága ruhákat,�Bébor köntösöket, gyémánttal, ezüsttel, arannyal,�Bővén béfoglalt csészéket, készek od’adni�Egy falatért, amelly megtartóztassa röpűlni�Készűlt lelkeiket. Hol, hol van régi szerelmed�Szent Isten! kedves Szolimánhoz? nézz le Sionra,�Hallgasd meg szomorú panaszit, hallgasd meg utolsó�Inségére szorúlt nyomorúltnak jajjait! Oh! én,�Így sír fel hozzád, oh: én boldogtalan árva!�Régi szerencsémből mi kegyetlen sorsra jutottam!�Oh! te, ki mellettem jársz, és kélsz, addig is állj meg,�Oh útas! kérlek, míglen sebeimre tekintvén�Láthasd, nálamnál ki legyen több kínra kitéve.�Engem az Ur, mint szólott búsúlása haragja�Napján, megszede mint szőlőt a gazda, s előbbi�Díszemet elfosztván pusztán hagya. Nézzed: az égből�Rám küldötte tüzét, melly mellemet általütötte;�Minden csontokat, és ereket megtört, megemésztett.�Tudnillik, hogy ezen sanyarú vereségei hozzák�Helyre kevély eszemet, s szent engedelemre tanítsák.�Lábaimat, mellyek gonosz ösvényekre, szemérem�Nélkűl hordoztak, nagy erős békóba vasalta.�Hogy fájdalmaimat rám gerjedt lelke nevelje,�Én magamat földhez szegezett, s kis üdőre sem enged�Megpihenést! ez még nem elég: kikereste haragja�Undok vétkeimet, s azokat mind öszvekötözvén,�Mint valamelly terhes láncot rá verte nyakamra.�Ah! ezalatt romlott meg erőm, ez gyötri szünetlen�Vénségem, melly sírja fölött már várja halálát!

�NEGYEDIK KESERV

Melly iszonyú felleg támad fel az éjszaki sarkon!�És melly rettenetes zúgással ereszti magából�Ordító szeleit! Dávidnak háza, királyi�Széke remegj! réműlj fényes palotája Sionnak!�S ti falak, és híres bástyák rettegjetek! eljött�Végső romlástok nem várt órája! reátok�A megbántódott Isten lebocsátja haragját.�   Ah, de mit emlegetek? Jaj! gyászos sorsa Hazámnak,�Follyatok, oh szemeim, s vér könyveket öntsetek! íme,�Vétkes Jérusalem fel van forgatva fonákúl!�Kőfalait, s az egekbe merűlt nagy tornyait, ékes�Szent egyházát, és kapuit kifeszítve helyekből,�Látom: az ég villámainak tüze most is emészti.�Dávidnak pálcája, dücső koronája, kegyetlen�Kézbe kerűlt: a Nép felszentelt atyja, királyi�Méltóságától megfosztattva, bilincset�Hurcol, s sokkal alábbra való egy gyermeki váznál.�   Hah! mi homályba borúlt felséges napja Sionnak,�Sírnak az élemedett Öregek, s a földre szegezvén�Sok könyvtől fáradt szemeket, keseregve porozzák�Ősz fejeket gyászos hamuval: szép dísze Sionnak,�A Szűzek titkos siralommal könyvezik édes�Honjoknak szomorú veszedelmét, mostoha sorsát.�Ezt siratom, magam is, s bár könyveim árja haszonnal�Folyna Hazám nyomorú esetén! Sion, árva Hazámnak�Hajdani vára! kinek vagyon olly érc szíve, ki téged,�Mostani állapatodra tekintvén, meg ne sirasson?

�TELEMAKUS

Mély bánatba merűlt amaz ékes Nimfa Kalipszo,�Amikoron szigetét elhagyta hitetlen Ulisszesz.�Hogy nyomorúlt éltét nem végezhette, sohajtott;�Mert el akart ő is, mint mások, halni s enyészni.�Csak panaszok s jajszók zengtek szájában, ürömmé�Vált örömét szomorú hanggal jajgatta magában.�Néha, hogy enyhűllyön keserű bánatja, kisétált�A szigetet környűl vévő pázsintra, hol a szép,�S gyenge tavasz sokféle virágai szüntelen élnek,�És örömillatokat mosolyogva lehellnek az ájúlt,�S sebhedt szívre, de bánatinak nagy fellegeit el nem�Oszlathatta ezen gyönyörű hely kellemes éke.�Sőt emlékezvén, hogy Ulisszesz karjai hajdan�E helyeken kényén hordozták, vérzeni kezdett�Szíve, s keservének mély örvényébe hanyatlott.�A zuhogó tenger fövenyes partjára kiállván�Sokszor, mint bálvány meg sem mozdúlva, csak omlott�Sűrű könyveinek fájdalmas zápora: s mintha�Most is Ulisszesznek látná távozni hajóját,�Habjait a haragos tengernek nézte. Azonban�Egy gályát látott, amelly a tengeri vésztől�Öszvetörött, majd kormányát, majd padjait, árboc�Fáját, és szakadott kötelit szemlélte miképen�Hányták a tenger hullámai, s végre kiszórták�A szárazra. Ezen mikor elbámúlna, továbbá�Késvén, két embert távolról láta, kik úszva�A víz habjaival küszködnek minden erőből.�Egyik már nagy üdőt mutatott, a másik Ulisszeszt�Ábrázolta, pedig nem régen lépe virágzó�Korba, szelíd, bátor, minden járása s kelése�Egy koronás főhez méltó: jól tudta Kalipszo�Mindjárt, hogy Telemák ez, az Ő szeretője Ulisszesz�Bajnoki módra nevelt fia, nagy magzatja, de társán�Elbámúlt, s ki legyen meg nem foghatta, (mivelhogy�A kisebbek elől a legfőbb Istenek, - amint�Itten is - elrejtnek némellyeket) akivel együtt�Indúlt el fiatal Telemák bújdosni, Minerva�Volt az, Mentor képe alatt; és mennyei fényét�Elrejtette, ne, hogy ki legyen, megtudja Kalipszo.�   Illyen gyászeseten, mellyet meg kellene szánni,�Örvendett nagyon és kacagott a Nimfa magában:�Mert szigetébe hozá Telemákot, kedvese vérét.�Vészéből mikoron kikapott a partra, Kalipszo�Mintha nem ismérné, mi hozott ide? balgatag ifjú!�Úgymond, megtudjad, hogy az én szigetembe kiszállni�Nem szabad. E szókat haragosban mondta, hogy el ne�Árúlná örömét, melly, bár nem akarta, kiadta�Orcáján egyszerre magát. Oh! így felel erre�Megdöbbent szívvel Telemák, Oh! légy te halandó�Ember, vagy valamelly Istenség (én ugyan Isten-�Asszonyt felséges képedben tisztelek) Oh! egy�Ollyant szánakodó szívvel végy, aki hogy édes�Atyjának fellelje nyomát, hogy tudja meg annak�Hollétét, elszánta magát, sok ezernyi veszélyre.�Végre hajójával kőszikláidra vetődvén�Míg a partra jutott, te magad, mint szenvede, láttad.�Hallván e szavait szomorú Telemáknak az Isten-�Asszony, szép szóval tudakozza, ki légyen az atyja,�Kit feje vesztével keres? Édesatyámnak, Ulisszesz�A neve, mond Telemák: egy ő amaz érdemes és nagy�Fők közt, kik Tróját megszállván, végre porába�Döntötték: bátor szívét, sok bajnoki tettit,�És nagy okosságát Görögország, s Ázsia tudja.�Most a tengereken, valamerre kiterjed azoknak�Széle, hajókáz ő: bújdosván tévelyeg, és a�Kőszirtek veszedelmi között hányattatik. Oh jaj!�Mint valamelly tündér árnyék, fut előtte Hazája.�Penelope búsúl velem együtt: semmi reményünk�Nincs, hogy láthassuk többé: magam íme hasonló�Szélvészek közepett forgok régulta, hogy egyszer�Már kitanúlhassam hollétét édesatyámnak:�Ah! de talám (minden tetemim borzadnak!) Ulisszesz�Csontait a tenger tajtékzó habjai hánnyák:�Oh, könyörűlj, kérlek, szigeted szent Asszonya szánd meg�A boldogtalanok sorsát, és, él-e, vagy elhalt�Édesatyám, ha tudod mondd meg, s mit végze felőle�A kegyes ég, ha szabad tudnom, magyarázd meg előttem.�   Ékes szólását nem győzte csudálni Kalipszo,�És bámulni, kivált szép ifjusága szemébe�Tűnvén, egy darabig nem szólt, csak nézte felindúlt�Szívének nem várt bálványát; végre magához�Tért, s e szókra fakadt: Amit tudok édesatyádról,�És történetiről, Telemák! kijelentem. Azonban�Nincsen üdőm most arra, s tudom, hogy néked is annyi�Sok nyomorúságok nagy bágyadtságot okozván,�Nyúgodalomra vagyon szükséged. Jer velem együtt,�Jer hát, mint kedves fiamat befogadlak örömmel�Hajlékomba, Te lész minden vigsága magános�Éltemnek, s én, hogyha neked fog tetszeni, hogyha�Ten hasznodra tudod bölcsen fordítani, legfőbb�Boldogságod. Ezen megindúlt szíve, s követte�Mindjárást Telemák lassú lépéssel az Isten-�Asszonyt, aki merőn állván a Nimfa seregben,�Ollyan volt, mint egy szép szálas cédrus az erdő�Apróbb fái között: eleven természeti színe,�Két szeminek ragyogó tüze, szép viselése, hajának�Mesterség nélkűl gyönyörű rendekre szedése,�Elragadá szívét Telemáknak. Mentor azonban�A szemeit lefelé tartván hallgatva követte.�   Elbámúlt Telemák, és álmélkodva csudálta,�Melly kies és gyönyörű Barlang a Nimfa lakása,�Ámbátor sem ezüst, sem arany nem tette böcsössé,�Sem márvány, s cifrán készített oszlopok, írott,�Vagy faragott képek, mesterség ritka csudái.�A barlang bolthajtások módjára kivágva�Olly különös kézzel vala; hogy valamennyi szobái,�Mellyek kellemetes rendekre valának elosztva,�A megválogatott kövecsek, s sokféle csigáknak�Bő nemitől, csuda, mint fénylettenek! oldali környét�Szőlőtők ülték, s sűrű levelekkel egészen�Béárnyékozták, a Nap hévsége zefirnek�Gyenge lehelletitől enyhűlt: több tiszta vizeknek�A zöld pázsit alól kedves fakadása s folyása�Ferdőket készítettek: nem messze meg egy szép�Erdő volt leveles fákkal tele, mellyek az évnek�Minden részeiben kifakadván újra virágok�Illatozásaikat hintették széllel: az erdő�Közt a Nimfamező; közepén egy csermelye vídám�Csörgéssel folyván sietett elenyészni: körűle�Szüntelen a szárnyas seregek víg éneki zengtek.�   Egy nemigen nehezen járó dombocska tövénél�Állott a barlang, mellyből a tengeri szélvészt,�A dagadott habokat, mikor a szirtekre vetődtek,�És meg visszafelé dőltek, láthatta Kalipszo.�Úgy a vízbe szorúlt gazdag szigeteknek egekre�Felnyúlt hárs, és nyárfáit nézhette, de főképp�A távol fekvő hegyeket, mint bujnak ölébe�A nagy felhőknek, ha pedig közelebbre tekíntett,�Tér mezejét (gyönyörű kertnek kell mondani) látta.�   Lakhelye szépségét, s kincsét Telemáknak elejbe�Adván, monda: mivel fáradt vagy, vesd le magadról�Nedves köntösidet, s nyúgodjál; nem sok üdőre�Visszajövök hozzád: akkor fogsz hallani tőlem�Olly történeteket, mellyek hallásira szíved�Érzékenységgel betelik, nemes ifju. Kalipszo,�Ezt mondván, rendelt egy Nimfát, aki vezetné�Őt, s Mentort barlangjának beli részibe, mellyet�Mint titkosb helyet úgy tartott mindenkor az Isten-�Asszony. Az udvarló Nimfák gyújtottak azonban�Cédrusfát, mellynek temjénes füstje kiterjedt�Kellemes illattal. Kész volt a köntös is immár.�Gyenge fejérségét mihelyest meglátta, s palástján�A varrott aranyat Telemák tündökleni, ifjú�Szívén a röpöső öröm árja fölötte kiöntött.�   Ezt nem szívelvén Mentor, hát illy hamar, úgymond�Dorgáló hangon, nagy Ulisszesz gyermeke, s aki�Atyjának példás tettét elszánta követni,�Illy hamar, és könnyen szívét meg hagyja csalatni?�Oh! vígyázz Telemák! szem előtt tartsd édesatyádnak�Annyi dücsőséges munkáit: tégedet álnok�Kockájára kitett az irígy és csalfa szerencse;�Légy szemes, és magadért mint illik, kelj ki vitézűl!�Hidd el az olly ifjú, kit az asszonyi cifra hiúság�Elragadott, alacsony lelkű, s csúf sepreje férfi�Rendünknek: ki magát meggyőzvén bajnoki módon�A gyönyörűséget letapodta, dicséretet, és fő�Tiszteletet méltán várhat, mint érdemes ember.�   Jó Mentornak ezen bölcs intésére sohajtván�Melléből Telemák illyenképp szóla: vegyék el�Életemet tőlem, kívánom, az Istenek inkább,�Mint meghódúllyon szívem, s rabláncra szorúlva�A feslett puhaság idegen bálványit imádja.�Nem fog Ulisszesznek magzatja gyalázatos ember�Lenni: haszontalanúl kedveskedik a buja Cipris.�Úgy, de mi sok jókkal mindkettőnk tartozik a nagy�Égnek, hogy kitörénk a partra magunkat utolsó�Vészünkből: osztán: hogy ezen kegyes isteni Asszonyt,�Aki szerencsétlen sorsunk örömére lehessen,�Adta? barátságát Telemák, mond Mentor, ezerszer�Inkább féljed, mintsem amaz kőszálakat, ahol�A haragos zivatar széllel szaggatta hajódat.�A jó erkölcsnek legterhesb harca van akkor,�Amikor a színlett gyönyörűség ostromit érzi.�Ójad hát magadat mikoron hizelkedik, és ne�Higgy ígéretinek; lest hány a csalfa Kalipszo.�Büszke az ifjúság; bízik mindenha magában�Bátor igen gyarló; s könnyen hisz, nem tud előre�Gondolkodni; s azért nem sokszor kára siralmas.�Méz szavait főképp úgy vedd, mint szinte halálos�Mérgét: félj, kígyó lappang a rósabokorban.�Így elkészítvén Telemákot Mentor az Isten-�Asszonyhoz mentek, ki reájok vára, s ebédhez�Fogtanak: udvarlást a Nimfák tiszta fejérben�Tettek: mesterség nélkűl, jó s kellemes ízű�Étkeket, amellyek madarakból, ritka vadakból�Nagy szorgalmatosan készűltek, tettek elejkbe,�A bort fínom arany csészékből hörpölgették.�A fiatal Nimfák azalatt énekre fakadtak,�És, mi szerencsétlen harcoltak az Istenek ellen�A buta Tellusnak dölfös szüleményei, zengték.�Majd Szemelét, s annak szeretőjét, majd Atalántát,�S Hippomenest vették tárgyúl, míg végre kipusztúlt�Trója vidékének szállván mezejére, Ulisszesz�Tetteit, és nagy eszét kezdették mennyei hangon�Zengeni: hogy Telemák megtisztelt atyja nevéről�Hallott, felgerjedt, és a fájdalmas örömtől�Elfogatott szívét többé nem bírta: Kalipszo�Ezt látván, intett Nimfáinak, akik azonnal�A Centaurusok és Lapiták viadalmira kezdtek.�Osztán: mint szállott le pokolba nagy Orfeus, és mint�Nyerte meg Euridicét, s mint vált meg tőle, dalolták.�Asztal után a Nimfa külön Telemákot imígyen�Szólitá: tudod azt nagy Ulisszesz Vére, minémű�Hajlandósággal, melly szívvel légyek irántad.�Én, az Egek végzése szerint örök életet élek:�A szigetembe pedig nem jő soha senki, hanemha�Mérészsége miatt meg akar bűnhődni, veszélytek�Sem volt volna elég haragomnak mennykövi ellen�Védeni benneteket, de szerettelek akkor is: ez hát,�Ami veszélyednek közepett megtarta, s segédet�Nyújta, azon forró szeretet vala, mellyel igyekszem�Mostan is életedet boldoggá tenni. Szerencséd,�Amelly rád mosolyog, Telemák, és kedves ölébe�Kész bévenni, böcsűld: kérlek, ne kövessed atyádnak�Példáját; megcsalta magát, megcsalta, s örökre!�Egy vak kívánság nyomorúlttá tette; hazáját,�Hogy láthassa, kies szigetemből elszöke, s íme!�A zúdúlt tenger megbosszúllotta személyem�Ílly sértődését; szemeim láttára hajóját�A szelek elfogták, hányták, elvégre lesüllyedt�A szörnyű örvény feneketlen mélyibe. Mit tégy�Már most, e szomorú példából értsd meg. Atyádat�Elvesztvén, mi reményt várhatsz? Itakára hiába�Vágysz. Legyen az, kedves Telemák! örömedre, hogy ollyan�Istenség fogadott bé hozzá, aki keserves�Állapotodra tekínt, és aki nagyobbra emelhet�Téged, mintsem előbb voltál. Oh! (így felel égő�Szívéből a bús Telemák!) kegyes isteni Asszony!�Engedd, hogy szomorú sorsát keseregjem atyámnak:�Jól tudod azt magad is, hogy méltán könyvezek érte.�Így, és nem másképp enyhűlhet bánatom: a te�Kedves ajánlásod nagyságát így fogom észre�Venni, s szerencsémet jól megfontolhatom osztán.�Ezt hallván, nem mert mélyebben szólni Kalipszo,�Sőt, hogy Ulisszesznek sajnálja fölötte halálát�Ő is, mint Telemák, szemeit könyvekre fakasztá.�Hogy szívét jobban kitanúlná, gyenge igékkel�Kérte, beszélné meg; mint jött szigetébe; mi módon�Történtek nem várt veszedelmei? Hosszas üdő kell,�Mond szomorún Telemák, hogy előszámláljam: azonban�Mert akarod, legalább sommásan szólok azokról.�Megtudván, hogy azon Fejedelmek s Hercegek, akik�Elpusztították Tróját, hazatérnek, elejkbe�Indúltam, hogy megtudhatnám édesatyámnak�Hollétét; az anyám számos kérői csudálták�Útamat, és az okát kívánták érteni tőlem.�Álnok szíveiket tudván, titkoltam előttök�A dolgot szorgalmatosan, s így végre Pilosba�Nesztorhoz mentem, s onnan Spártába: Királya�Nagy szívességgel fogadott, de hogy élne-e vagy nem,�És hol volna atyám, egyik sem tudta bizonnyal.�Szíciliába tehát igyekeztem evezni, mivelhogy�Hírlelték, hogy atyám gályáját a szelek annak�Partjaihoz vitték: e szándékomra nem állott�Mentor, s hogy változtatnám meg, bölcsen ijesztett.�Mert részént iszonyú Cikloposok, s emberi hússal�Élők lakják azt, részént révpartjai rosszak.�Énéás is azon helyeken vesztette hajóit.�Monda tovább: az egész Görögország népire mérges�Bosszút forralnak, de leginkább törnek Ulisszesz�Magzatjára, s böcsös vérét lesik önteni Trója�Szánakodói: tehát térj vissza hazádnak ölébe,�Nem sok üdőre talám az atyád is elérkezik: ezt nem�Ok nélkűl mondom; kedvellik az Istenek őtet.�Hogyha pedig veszedelme ki van végezve, s hazáját�Már ezután soha nem láthatja; te mégis anyádért�Térj Itakába, s szegényt szabadítsd meg az ellene tódúlt�Ellenségektől: eszedet, tudományodat a rád�Várakozó népnek terjesszed elejbe: mutasd meg�Nyilván, hogy fia vagy, s méltó, kire szálljon Ulisszesz�Szép birodalmának nagy terhe, királyi hatalma.�Illy üdvösséges szavait, bár meg ne vetette�Volna makacsságom! Jó Mentor mindazonáltal�Ifjúságomnak nem nézvén vétkire, csendes�És hív lélekkel követett, valamerre hajóztam.�Sok veszedelmekkel kellett küszködnöm azulta,�Mellyek az Ég végzése szerént történtek: az ifjú�Délceg szívet ezek megtörvén jóra tanítják.

�ÚJESZTENDŐKOR

Jer, kérjünk az Egek nagy Urától annyi segédet,�Annyi erőt, hogy nyujthassuk hosszabbra hanyatló�Napjait éltünknek szép érdemek által; ezekből�Állnak az esztendők nem számból. Aki henyélve�Töltött a vétkes puhaságnak kényes ölében�Nyolcvan s több nyarat, sem jó atya, sem pedig édes�Honjának híven szolgáló gyermeke, s polgár�Társainak nem lévén díszesb jóra vezérlő�Példájok, s meghalt: kis üdőt élt, bátor ezüstös�Fővel sírjának szállott fenekére le. Sőt csak�Volt Az, nem pedig élt köztünk, mint semmi gyümölcsöt�Nem termő fa fennáll és él, mint látjuk, az erdő�Fái között, hol végre kidől, s elenyészik örökre.

�CSALAVÁRI

Élemedett ember lévén Csalavári, s akarván�Őszbe borúlt üdejét csendes békével elélni,�Egy nemes ifjúnak feleségűl adta leányát,�S pénzes ládáját: de szegényt a csalfa reménység�Egynéhány nap alatt megjátszodtatta; reája�Úntak az új párok: távoztak tőle; ha néha�Véletlen szemközt jött, rá sem néztek. Azonban�Szívében meg nem csökkent; elnyelte keserve�Méltatlanságát. Végtére segédet az észtől�Kapván, mit gondolt, s mi legyen szándéka, kimondja�Régi barátjának, s egyszersmind kéri, hogy adjon�Egy jó zacskó pénzt két-három napra: barátja�Ím! amennyit akarsz, végy, monda; vesz, és haza mégyen.�   Nem sok üdő telvén, hallá, hogy Vője szobája�Mellett jár és kél; az Öreg köhög, és hamar ötven,�Hatvan, száz ezeret számlál fennszóval, elöntvén�A kerek asztalkán az aranypénzt. Vője legottan�A szép hangra belép, s oh! mint örvendezek, úgymond,�Édesatyám!... az Öreg, büszkén mosolyodva ravaszdi�Vője szavát elfogta. Ma vettem vissza, s kamatra�Egy más embernek kiadom, mond, pénzemet ismét.�Ezt hallván kiszalad, s Hölgyének mondja: be! kábák�Voltunk, kik hittük, hogy apádnak mindene nálunk�Van! Sokkal több pénze vagyon még hátra. Valóban?�Kérdezi nagy szaporán, a hetyke menyecske, s röpűle�Tüstént atyjához: nyájas szemet, édes enyelgést,�Mézajakat, s mit nem? visz elejbe, s lebukva köszönti.�Furcsa ravaszságát a vén Csalavári hasonló�Módon vette. Igen jókor jősz, monda, leányom.�Pénzem iránt ím most akarok végezni utolszor,�S a még hátramaradt sommát rád hagyni. Szerencsés�A te leányod, atyám! de miért titkoltad el eddig�A dolgot tőlem? ki szerettelek, és ki szeretni�Foglak hálaadó szívből mindenha. Leányom!�Nem kell egyszeriben mindent kijelenteni másnak.�Mostanság menj, és híjj Biztost, aki felírja�Édesatyádnak ezen szándékát, s aki tanúja�Légyen végakaratjának. Szólíttatik, eljő�A Biztos, s az Öreg tesz testámentomot. Ettől�Fogva szegényt kezdték tisztelni, s böcsűlni: azonban�Egy kis üdő múlván Csalavári halálra betegszik,�És pompás temetést nyer. Testámentoma végre�Feltöretik; de mi volt abban, nem tudhatom; amint�Látták a házastársak, kipirúla pofájok.

�A TŐRBE ESETT OROSZLÁNYRÓL ÉS EGÉRRŐL

Éj vala; nem látszott sem hold, sem csillag az égen,�Amikor egy kis egér szanaszét jár, futkos az erdőn,�S ím bizonyos neszt hall: megijed, fülel a piciny állat.�Várakozott...nincs semmi veszély rám nézve, magában�Mondja, s megy útjában: hát hallja, s csudálva csudálja,�Melly szomorún ordít az oroszlány, aki, viselvén�A hatalompálcát, erdőkre s mezőkre kiszéledt�Állatokon nagy fennyen uralkodik. Ennek esett-e�Most baja? így tünekedve soká nem merte segítni.�Hogy vérszemre kapott, mit akarsz hát? kérdezi tőle.�A nagy vad, könyörűlj kis egér, mond sírva; ha megszánsz;�Amit kérsz, s kívánsz, mindazt meg fogja kegyelmem�Adni: ha meghallgatsz, s engedsz koldúlni kegyelmet;�Kérlek, hogy légy nékem ipam: mondotta, s legottan�Válaszol erre: ipad lészek: te, s leányod enyim vagy.�Itt az egér megörűlt, a tőrt felrágta, szabaddá�Tette veszélyéből az oroszlányt, s várta jutalmát.�A kis egérasszony hallván a dolgot azonban�Egy szennyes scarabénustól, megörűle, s magában�Ritka szerencséjén mód nélkűl vígada. Végre,�A nagy férj, mikoron bélépne kis asszonya hozzá,�Amint erre, meg arra forog mátkája, reája�Toppantott nem vévén észre, s megölte szegénykét.

Oh, hányan vágynak fényes házakba! kik osztán�Illy szomorú, sőt még szomorúbb esetekre találnak!�Hány szűzek, kik ezer vídám órákra, s napokra�Vártanak, a bútól meghervadt gyenge virágin�Ifjúságoknak sírnak, míg földbe tetetnek!

�A TÁBORBÓL MEGTÉRT HAZAFIAKHOZ�1797

Párducos Árpádnak lelkes maradéka, Magyar Nép!�Harsány tárogatód, mellynek hangjára felindúlt�Érzékeny szíved, megszűnvén fúni vitézi�Tűzbe hozó haragod mérsékeld, s férjfi, de nyájasb�Szemmel nézz, amíg Músám elpengeti lantját!�   Néktek, erős Scythák kedves maradékai! kikben�A Haza hív fiait nagy örömmel látja; kik élni,�S halni Királyotokért még tudtok, atyáitok áldott�Nyomdokikon járván, néktek zeng énekem. Oh te�Véres Rákosnak szomorú térsége! te Mársnak�Szent helye! mellyre kegyes szemeket vet mostan is e Vár,�Amellyben hajdan nagy Mátyás udvara fénylett,�Oh te is egy kisség intő szavaimra figyelmezz!�   A nemes, és bátor lelkek, kik harcra születtek,�Fegyveriket, mikor a vérnek mezejére kiállnak,�Férjfi vitézséggel szokták forgatni: ha megszűnt�A harc, hív szem előtt tartják mindenha, s megőrzik�A lassan, s titkon rágódó rosda fogától.�Bár olajágak alatt legyenek, vígyáznak előre,�Hátra; mi történhet forgatván gyakran eszekben.�   Sok szomorú példák mondják: a csendes időnek�Édessége hamar puhaságot szül, s veszedelmet.�Így romlott meg amaz nagy Pénus is, aki negédes�Rómának több izromban megrázta hatalmát;�Amikoron Priamus megtúnyúlt udvara táncol,�Tobzódik; mikoron Fejedelmei, Bajnoki vígan�Játszanak, és részént heverésznek elázva, s ledöntve�Serlegeik közepett; részént egymásra köszöntik�A nagy billikomot, bátran dőzsölnek, ijesztik�Szóval az ellenség seregét! felrakta vitézi�Népét Akhilles Trójának büszke falára.�   A törvényt a bűn letapodta; böcsűlet, igazság�Számkivetésre szorúlt: az erőszak uralkodik; illy harcz�Győzni tanúlt fiakat kíván. Bellóna kezében�Tartja borostyánját, s szólít: fegyverre vitézek!�Halljátok? Ti! Oh! amerre foly a Duna, merre�A Tisza; merre zajos Drávának, merre csavargó�Szávának haragot tajtékozó habjai zúgnak:�Tí! nagy atyáitokat követők! ti vérrel elöntött�Útra, s halálra szokott lelkek hazabéli Vitézek!�Nem lesztek jutalom nélkűl, nem! kedves anyátok�A Haza, nagy, szent Név! köti már a ritka dücsőség�Zöld bokrétáját fejetekre; hatalmatok által�Él, s élhet! legyetek hívek! mind nyájas üdőben,�Mind mikor a kétes hadnak zászlói lobognak.

�TOLNAI FESTETICS LÁSZLÓ IFJÚ GRÓFHOZ�1798

Festeticset, ki levél által megtisztele minket,�Menj szaporán Músám, tiszteljed vissza nevemben.�Sőt te magad tudván jó szívét gyenge korában,�Részedről mindent tégy tiszteletére. Ha fogja�Kérdeni, mit mivelek? mi dologban töltöm üdőmet�S mint vagyok? e választ add: most ő többnyire nyugszik;�Mert nemigen régen forró hideg érte: azonban�A terhes nyavalyát orvos szerek által elűzte.�Egy borzas Medikus neki megtiltotta, hogy otthon�A megholtakkal ne sokat múlasson, egyébként�A rossz visszakerűl, s úgy meggyomrozza, hogy azt sem�Tudja, ha él-e; talán Földvárra is elmehet. Ő hát�A Medikus recipéje szerént akar élni; s mivelhogy�Ez, Görögországban termett ígékkel ijeszté,�S a nyavalyát súlyosnak, igen súlyosnak itélé;�Most sem Virgilius, sem Flakkus előtte (csudálom)�Nincs böcsben. Tegnap Juvenálist kezdte kezébe�Venni, de mindjárást levetette: mi okból,�Nem mondá: azután két cikkelyt de brevitate�Vitae fennszóval mondott el vén Szenekából,�Akit bátyjának fogadott. Elvégre kisétált�A Duna-hídhoz, hol jár, és kél szüntelen a sok�Ember, s hol csak azok, kiknek nincs pénzek, adóznak;�Mert szabad a vámtól minden majoris abollae.�Míg itt álla, Zsidók jőnek lármázva, mekegve.�Mert a várasnak bérlelt szolgái lopásért�Hajtották: nagy zaj támadt: Mózes követői�Mint a hangyaboly úgy forrtak. Várj egy kis üdőig�Többen lesznek ezek, mint Árpád magzati; ritkán�Vesznek, szüntelenűl szaporodnak. Öt órakor elment,�S íme szerencséjére kap egy új könyvet, örűlve�Vette; Magyar nyelven vagyon írva, de Senki nevével,�A Szép Nem számára; Beszélget Jetta hatalmas�Tündér Asszonyról, valamint Uránia Törpe�Péterről: most hát ezt olvasgatja leginkább.�Mindezeket, Músám, elmondván Festeticsednek�Jót kívánj, s hogy egészségét őrizze, javalljad.�Mert ez, az embernek legdrágább kincse; ki ezzel�Bír, noha látja üres ládáját; mégis örömmel�Él. Ha Takács tőled kérdezkedik: „A te barátod,�(Mondd neki) a kölcsönt kölcsönnel szokta fizetni.”

�A POÉTA ÉS PONTYI

A magyar ódákat, s hat lábú verseket öszve-�Szedvén visgálám, hol, vagy min kellene tennem�Jobbítást, és ím! bétoppan Pontyi szobámba.�Jó napot! Adjon az Ég! Mi dologban töltöd idődet?�Kérdezi. Vedd, olvasd ezeket. Veszi, s kezdi magában�Olvasgatni; szemét, száját mozgatja, hunyorgat;�S mint ki nagyon csípős burnóttal itatta meg orrát�Kétszer, háromszor ptrüsszent; mint zuzmara húllott...�Olvas, s torzomborz bajszát súrolja, sodorja,�Pontyi! miként tetszik munkám? Cádentia nélkűl�A versek nékem nem szoktak tetszeni. A fül�Csak rithmust szeret. A hosszú fül, verset itél, szül.�Ezt már érzi fülem. Még szebbeket adhatok ennél.�Adj hát, s nemzetedet múlasd ártatlan örömmel.�Úgy, de sem a görögök, kik ezen tudományban az elsők,�Sem pedig a bölcs rómaiak, kik utánnak eredtek,�Nem kedvellették a rithmust. A szabad észnek�Mért vetnél rab korlátot? hagyd menni, repűlni,�Mint akar. A fül sem szenvedheti; hidd el az Attin�S ezzel párosodott ráhangzó tengeri delphin�Megsértette fülét az igaz Költőnek, ez okból�Felfortyant, s méltán szatirázott ellene. Tudd meg,�A nemes ízléssel készített rithmusi munkát,�Csak ne jövendöljön valamit szerzője bagolyként,�Kedvellem. Nemrég szörnyű ropogókra találtam.�Hogy zengnek? totyogott, szotyogott; két társai szint így�Pattognak, rotyogott, potyogott. Megelégszel ezekkel?�Oktalanul kérdessz; illyen cadentia tetszik.�Látínista vagyok, de azért a patria nyelven�Írt szép hangozatú verset jól értem, itélem.�Még gyermek voltam, mikoron bétéve tanúltam�Virgilius gyönyörű Alagyájit. Kezdi az elsőt:�Arma, virumque cano, sine me liber ibis ad Urbem.�Egy Úr, akinek én neve napján verseket adtam,�(Mert ezt megszoktam) két bankót nyújta kezembe�Két versért, mellyen két nap, két éjtszaka rágtam�Körmeimet. Kérlek recitáld el Pontyi! Miért ne?�Vivat! most mutatád meg, hogy nem tökkel ütötték�Látínus fejedet; mert illy nyúl ritka bokorból�Ugrik: örűlj! koszorúd kész már. Tud-e, mondsza deákúl?�És mi jeles könyvháza vagyon pátrónus Uradnak?�Tud; mert háromszor legalább repetálta (magától�Hallám ezt) a Szintaxist: most szüntelen olvas.�Tudja is ám minden könyv nélkűl, Toldi vitéznek�Tetteit, Argyirust, Kádárt, Markalfot, az Álom�Könyvet, s ami nagyobb, tud prófétálni, miólta�A Bak, Oroszlány, Rák, Bika, Hal, s a többi sibillás�Állatokat nagy munkával magyarázni tanúlta.�Este, mikor jó kedve vagyon; de fonyóba leginkább�Bölcs auditorait múlatja: kocsissa az éltek,�Haltak végezetet legtöbbször kapja fejére.�Mit hortyogsz? Te! talán alhatnál? Alszom is. Én hát�Itt hagylak... tán majd valahol rithmusra találok.

�SCHEDIUSNAK

Tegnap (igazságot szólok) sokféle, de hasznos�Dolgok, mint valamelly sűrű raj, tüntek eszembe.�Egy a többi között úgy megbájolta, s magához�Húzta fejemnek egész erejét, hogy róla tenéked,�Oh Pallás kedvelte, Lajos! szükséges is írnom;�Józan itéletedet kívánván. Nemde legelső�A Bagoly éjjel? kedve szerént országol; előtte�A madarak magokat megvonják. Ő, noha nem fél,�Nagy csendességgel röpdös: mikor édesen alszik�A tollas nép, s álmai közt csevegésre fakadván�Társainak látott örömit ki-ki kezdi beszélni,�Rajtok üt, és őket mint Éj lator öldösi, tépi.�   Nemcsak az erdőknek megfészkelt gyáva lakóit�Hajtja fel álmokból, hanem a városra felosztott�Népnek is a szívét szomorú huhogása gyakorta�Megdöbbenti; de mindezekért még fenn lehet a bölcs,�Régi Világ által neki nyújtott tisztelet, én ezt�Önként megvallom: de ha most is rossznak alajtják�A házok tetején járását, és hogy az élők�Számából valakit kihuhol; ki ne merje gyalázni?�   Egy történetet itt röviden feljegyzek. Az elmúlt�Századnak közepén egy nagy Bagoly éjjeli szállást�Tartott egy bizonyos ház kéményében. Urára,�Mert jelesebb esze volt az egész községnek eszénél,�Azt költék, hogy az ördöggel van, s régi boszorkány.�A buta csürhe reá vallott; mert látta nemegyszer�Amikoron kiröpűlt éjjel. Mentette szegényke�Ártatlanságát, de hiába; fejére halálos�Végzést lármáztak nagy eszű Bíráji, s kiveszték.�Hamva után az ökördi sereg vígyáza, ha vajjon�Jár-e boszorkányok, vagy nem. Járt; öszvefutottak�Hát félelmekben: Pásztor, Nótárius, eskütt -�Emberek, a népnek Kalaúzai! Hamva, Bagolynak�Képiben, így mondák, jár most, és minket ijesztget.�Hogy sok imádsággal nem győzték védeni kínos�Életeket, nagy messzéről végtére hozattak�Kétszáz tallérért egy puskást, aki szerencsés�Csővel az Éj madarát meglőtte, s közikbe vetette.�Ím! mi gonosz csillagzat alatt kezdette Világunk�E madarat tisztelni, s mi nem jól adta Minerva�Oltárának! Ezen méltatlan régi szokásnak,�Ámbár mély gyökeret vert, mondjunk ellene, s tőle�Álljunk el. - Te Minerva! Kinek szolgálni dücsőség�Egy szabad országban: hagyj hozzád lépni, ijesztő�Képű Gorgonodat lebocsátván egy kis időre;�S e magyar áldozatot kegyesen vedd! Oh! ha nagy�   Árpád�Véreinek javokat szereted; ha vitézi tüzekből�Méltóknak látod boldog koszorúdra; könyörgünk,�Engedjed, hogy amaz búsúlt Éj, s durva setétség�Rettentő madarát vethessük félre, s helyébe�A Darut, érdeminek nézvén fényére, tehessük!�   Így gondolkodom én, Lajos! a Daru mint tudod,�   éjjel,�Nappal vígyázó; fennjár az egekbe, s megérzi�A záport, a fergeteget, s kijelenti előre.�Egymás ellen ezen madarak (mert hol vagyon a föld�Hátán szüntelen egyesség) csak néha dühödnek.�Többnyire nagy szeretet van köztök. Védik erőtlen�Társaikat, s a még nem járt, kelt ifjakat őrzik,�Oktatják nem félni; hanem vagy halni, vagy élni.�A nemes udvarokon, ha Darut látsz, oh Magyar ifju!�Tudd azután az okát, és tiszteld véle. Minervát.

�KÁROLY GYŐZEDELME OSZTERAKNÁL�(Mart. 21-dikén 1799.)

         Quis Martem tunica tectum adamantina�         Digne scripserit?�                                                    HORATIUS

„Fegyverre Páris népe!” Kiált megént�A vad Szabadság versenyes angyala,�      S bűnös dücsőségek helyére�          Számtalanok dühösen rohannak.

Víg a gonoszság lelke, ha lelke van!�És a legázolt emberiség fölött�      Építni mér, emlékezetre!�          Templomot, oszlopokat magának.

Midőn nyerít a pajkos Öröm, s magát�Hizlalja lármás múlatozásiban;�      A dolgos és ártatlan ínség�          Sír, szomorú mezejére nézvén.

A telhetetlen szörnyeteg átkozott�Örvénye (tarts, tarts tőle, Magyar Haza!)�      Véres verítéket befalta:�          S meddig agyarkodik e gonoszság?

Elődeinktől ránk maradott dücső�Kincsünk, Szabadság! a te neved szelíd,�      Áldott! hatalmas karjaidnak�          Mennyköve nemzeteket nem öldös!

Királyi székben vagy te, s uralkodol,�De nem kegyetlen fegyvered akkor is,�      Midőn az álnokságot, aki�          Trónusod ellen irígy, alázod.

Oh! a te zászlód szárnyai közt forog�Károly, Vitézek fénye, te adsz neki�      Rettenthetetlen szívet, és győz�          Hercegi kedvesed Oszteraknál.

�CSENDESÍTŐ

Vad Tráciának vad szüleményei�Isszák az édes bornak edényiből�      A mérget, osztán kardra kelvén�          Vérzik, ölik dühödéssel egymást.

Ti, kiknek anyjok gyenge, szelíd tejet�Adott, mi okból kezditek e bolond�      Lármát, kegyetlen pört? Elég már�          A csata! csendesen üljetek le.

Józan daloknak víg fia, Lantosom!�Zengd el szeretted Klórisod énekét,�      Zengd el hamar, mert nem sokáig�          Fog poharunkra nevetni a Hold.

Búcsúzik e szép éjjeli Bujdosó�Tőlünk, s az Égről gyors szekerén siet.�      Ah! érzi, hogy bús fellegekkel�          Elkomorodva közelget a Nap.

�CSEHI JÓZSEFNEK�(November 23-dikán 1799.)

A bus anyáktól átok alá vetett�Zászlója Mársnak hí, Csehi, tégedet:�      Ah! a halálok közt reménylesz�          Életet és diadalmi pályát?

Menj! légy szerencsés, oh Haza gyermeke!�Szedj a dücsőség nagy mezein nemes�      Fejedre zöldellő borostyánt!�          Tán valahára megént ölellek!

Mivel barátod szíve veled vagyon;�Ha verni fog majd; tudjad: azért adám�      Én azt tenéked, hogy csak érted�          Verjen: örül, ha tebenned élhet!

�A SZENT

Miképp magasztal tégedet, isteni�Erő, dücsőség anyja! kis énekem?�      Nagyságodat reszketve nézi�          A legerősb s ragyogóbb magasság.

Előtted, ámbár homlokodon szelíd�Tekíntetednek kegyjele fénylik is;�      Csak a reménység nyelve tudja,�          És meri megmagyarázni szívét.

Elég, ha völgyem rejtekes öbliből�Mostan te hozzád felkesereghetek.�      A háladóság zeng örömmel.�          Lelkem örülj! közelít az óra.

�AZ ÖRÖMHÖZ

Jambus és trocheus

Oh! csak tetőled függ, Öröm,�    Boldog óránk;�De fájdalom! jősz, és megént�    Útnak indulsz:�Ollyan kicsiny vagy és rövid,�    Mint ez ének.

�AURORA

Melly szép neved van mennyei harmatok�Szüléje! Mégis szebbek az érdemid.�      Arany kocsidból intesz és fut,�          Futva fut a lator Éj setéte.

Fény és kiesség jő veled: életet�Adsz s vígasságot: Tégedet e való�      Jóért az ártatlan madárkák�          Hálaadó szavaikkal áldnak.

Nem félik a körmös denevér fogát,�S a vért eresztő vércse dühös szemét;�      A fényre húnyorgó Baglyoknak�          Rút huhogásain által estek.

De változások közt forog ami van;�Csak a Teremtő szüntelen Egy s az Ő�      Törvénye: állandót kivűle�          Más hatalom nem ad Világnak.

�KÁPOLNAI ANTALNAK

Még meleg porban s hamuban valának�Könyveim, töstént te segédre jöttél,�Hogy, kit a bal Sors lecsapott, emelnéd�Lábra s örömre.

Nem kötött hozzád szoros ismeretség,�Érdemem sem, hát mi, hanemha szíved,�Jó s nemes szíved maga volt vezéred,�S ösztönöd erre?

Ami több illyen fiatal korodban,�Ért eszü csendes Xenophont mutattál.�Így ajándékunk, noha éjjel adjuk,�Fényes ajándék.

Bentleid, sőt már az enyim, szerelmes�Antalom! nékem gyönyörű ajándék:�Amidőn eztet dalolám, magától�Mozgani kezdett.

�VITKOVICS MIHÁLYNAK

„Horrida tempestas” az eget búsíttya, vizek közt,�Hó közt jár Jupiter: most a Duna, most amaz erdő,�A disznó főtől neves erdő, zúg, zajog, ordít;�Trácia vad lelkű Boreását szenvedi, s búsong.�Mint itt mellettünk ez az agg, de böcsűletes agg hegy,�S máskor jó kedvű hegy, igen mély gondolatokban�(Nagy jele nagy búnak) alig néz s néha fel a nagy�Mátyás tiszteletes palotája helyére: barátom,�VITKOVICS! Én ámbár gyakrabban lantolok itten,�Hogy szét verjem ezen sűrű ködöt, és az előbbi�Víg fényt meghozzam völgyekre, hegyekre, mezőkre;�Mégis kis hasznát látom csak gyenge dalomnak.�Jer, kezdd el dalodat, mellynek víg bája Pomáznak.�(És mi vadon helynek, ha Budára tekíntve itélünk)�Zordon szikláit s szőlőtövit, itt is, amott is,�Legtőztette minap. Mint hallom, örömre hevűlvén�A borzas Faunok s Szatírok megszüntenek addig�A félénk Nímfák seregit kergetni dühökben.

�GYKA EMMANUEL CONSTANTINNAK�CSEHI JÓZSEF HALÁLÁRÓL, MELLY �1812. SEPTEMB. 29-DIKÉN TÖRTÉNT

„Majd, kifáradván fene háborúkban,�Kardomat nálad leteszem, barátom,�S Bellatincz csendes kebelében együtt�Csendesen élünk.”

E reménységben, paripára szökvén�A vitéz ifjú Kapitány, serényen�Kezdte játékát hadak Istenének,�A csata pályán.

Mint setétségben ragyog és kifénylik�A világosság jövetét előző�Csillag: ollyan volt Csehi, sok vitézek�Lelke, vezére.

A Szerencsétől, ki reá mosolyga�Egynehány izben (tudod ezt magától),�Amidőn nem félt, alacson Gonosz lőn�Gyilkosa néki.

Jó ügyért harcolt: s ez az, ami könnyít�Búnkon: Ő Szentnek fia, s jobb világon,�A nagy erkölcsnek menedékhelyében,�Vette jutalmát.

A Halandóság keze s érce gyarló;�Zengj dücsőséget neki énekedben,�Músa! mert akit te szeretsz, csak annak�Kedvez az Ég is.

�NEMESCSÓI SZTROKAY ANTALNAK

Mint a gyenge gyepen fáradt embernek az álom,�És, mint a hűs víz szomjúsnak nyári melegben,�Édes: szintén olly édes nekem a te poémád,�Antal, boldog csillagzat szüleménye! De jersze,�Súgd be fülembe, mi csint tettél, hogy nem lehet űznöd�Amire választott s felszentelt téged Apollo.�Verbőczit, Kitonicst s a többit kell-e Tibullus,�S Násó helyett fel meg fel hánynod, vetned? Azokból�A zordon pöröket védned, vagy...? Csint te (hibázva�Szóltam) nem tettél. Az egek végzése parancsol�Mindennek: fusd hát pályádat, mellyre kiléptél.�Majd, ha serénységed sok fundust szerz; ha tanácsát�Flakkus bátyánknak megelégled; „Rem facias; rem;”�A zajos életnek szélvészit hagyd oda másnak,�S a csendes Músák közt élj hasznára hazádnak.�Addig is, amikoron jobb órád engedi, pengesd�Lantodat, és ébreszd bennünk a nemzeti lelket.

�KAZINCZY FERENCNEK

Nem kell dolgaimat tudakoznod; előre kimondom:�Egy csont, amellyel kenyeret, húst metszeni szoktam,�Egy csont a számban, mondok, megkínza? November�És amelly jár nyomban utána, December, elégszer�Látták, mint hányám magamat hol székre, hol ágyra.�Néha kis álom után nagy fájdalom erre meg arra�Szédített: eleget tusakodtam, s minden erőmből�Ellent állottam (mert gyáván tűrni, szamárság);�Minden erőm, érzém, nem sokból álla. Leginkább�Fájt, hogy sem toll, sem könyv, sem vers, semmi se tetszett,�Mint „vágány”� nélkül e sánta sor. Oh, legyen illyen�Vendég házadtól nagy messze! Kazinczy; henyélő�Therzítest illet, nem mást. Elvégre, hogy a Tél�A sok nedvekből jegeket tett, csendemet élem.�Ez most légyen elég. A többit majd, ha tavaszra�Érünk, Euridicém vígan kibeszéli előtted.

�HELMECZI MIHÁLYNAK

Nem vágy sokra, de mégis akar láttatni világtól�Músám olly csínban, melly néki böcsűletet és díszt�Adhasson szem előtt. A lyánkák tetszeni szemnek�Kívánnak; ha szemérmetesen, nem vétnek, itélem.�Megkért hát Thaliám, hogy gondom lenne reája,�S tőlem az ártatlant rút-rondán el ne bocsátnám.�Én téged kérlek, légy gondviselője, barátom�Helmeczi! légy szennytől mentője, te, kit berek és vad�Tigrisek és méltán hírdetnek, s míg Buda mellett�Járni fog a széles hátú Duna, s míg Csepel, Árpád�Lakhelye, fennmaradand, nem szűnnek szólani rólad.�Ennyi sokat Thaliám, kisdedke leányka, nem ígér,�Mert nagyokat nagyok ígérhetnek; néha megadják:�Mindazonáltal elég bátor megvallani nyilván�Hogy jó szíve vagyon, noha nem nagy az érdeme néki.�Majd (ha talám innen messzébb tájékra kivinnék)�A Tisza s a Bodrog mellett nem csalfa tanújok�Lészen vígyázó szemeidnek; hát, ha vagy a Sztrigy,�A Szamos, a Gyöngyös, vagy Rába folyóihoz érne!�Nem tartóztatlak. Vígyázz rá argusi szemmel.

�TÉLI LEVÉL�1813. FEBR. 13D.�(Karvára)

Egy hosszú levelet kedvem jött írni tehozzád,�Ámbár ismeretes sok munkád s gondod előttem,�Mert a Gazdának küszöbére sereglenek öszve�Csaknem mindenféle bajok: hát még ha becsúszott�Egy rossz versfaragó, amelly számra nevelkedik a baj�Illyen vendéggel, noha csak maga jött, s vele könyve!�Ezt én gondoltam; de, mivel régolta nem írtam,�Kérdhetnéd, s igazán: Mi fog abból lenni ha hallgatsz,�És, a Músáktól magadat megvonva, szunyátán�Élni akarsz? Sőt mondhatnád nagy jómra: barátom,�A henyeség veszedelmes Szíren; meg ne szeressed;�Sok fáradsággal keresett jószágokat elront;�Ami kivált méltó minden figyelemre, homályt vet�A jó névre, dücső fényt, mert nagy irígye, bemocskol.�Íme tehát, amint mondottam, hosszasan írok,�Hogy sokat olvashass, s bizonyos légy állapatomról.

Még csak messzéről volt nálunk híre, hogy a Tél�Útnak eredt: mindenki magát biztatta, s kegyesnek�Vélte betérését. Én azt forgattam eszemben,�Amire készültem: majd (így gondoltam előre)�Néha Horatiusunk könyvével töltöm üdőmet;�Néha pedig Tacitus, s ennek szívbéli barátja�Plinius és egyebek gerjesztik kedvre s dologra�Lankadt elmémet. Megcsalta reményemet a Tél;�Rettenetes dér, dúr, fagy, hó jött. Sok fa, kemence,�S nagy tűz kellett már nem könyv. Ide párducom! a vad�Fergeteg ellen légy most fegyverem! És te, Benyovszkim�Által adott jóféle liqueur, tégy bátor erőddel�Engem bátorrá! Igazán megvallom, egyébként�Győzedelem-koszorút nehezen nyert volna poétád.�Erre bizonyságúl szolgál a tűzhelye mellett�Költ és Dávidhoz küldött kis verse; mi tette�Vígnak s nagy szájú Hérósnak! láthatod abból.�Most mikor oszlik hó, s nem erősen fagy; sokan a nyár�Hévségét mérik; valamint (úgy szólanak) a Tél�Nagy volt, a Nyár is forró fog lenni. Kemencén�Sül már a Fácán, rotyog a káposzta fazékban�Minden tűz nélkűl. Így fog lármázni szakácsné,�S annál többet iszik. Karvát megmenti Hazánknak�Istene. Virt is azon kártól ment légyen örökké!

Még egyszer. Ha, hasonló mértékű leszen a nyár�E zordon téllel; hát a belgrádi Basának�Bő bugyogója tüzet s lángot fog vetni magától:�A Duna s Száva aligha leföcskendezheti. Égjen!�A más várában borzas lófarka szakadjon.�Nem vetek itten még levelemnek véget akármi�Hosszasnak tartod. Nem mindaha száll meg Apollo.�Néha mosolygott már a nap, s kezdette meleggel�Vígasztalni hideg mezeinket; s íme! mi gyorsas�És vídám csevegések közt szaladott le hegyekről�A víz! mint tolták egymást a víg habok itt, ott!�Mint tusakodtak elő, meg elő! mert élni, szabadság,�És öröm: ők eddig más durva világnak igáját�Szenvedték, s magokat nem tudták lenni magokban.�Úgy a házfödelek kezdnek tisztúlni, lehányván�Terheiket haragos zuhanással. Csak minap egy nagy�Hóhalom a szállásomról puffant le; ijedve�Hallám, mert ágyú sem tud durrantni nagyobbat;�Ablakomon szörnyű sebet ejtett; egyes eséssel�Két három repedést az üveg táblára lövellett.�Kár, de haszon nélkűl nincsen; friss szél (noha jobbat�Várna szobám) friss szél, gyakran mormolva köszön be.�A Duna meggörbült, csuda! márványának alatta,�És, ha csak őtet többes erő nem fogja emelni�Hírtelenűl, amit nem kíván Pest s Buda; nyögtön�Nyög még. A természetnek van gondja reája.�Majd, ha előszárnyal Gergely gólyája, vagy a jobb,�És örvendetesebb Benedek fecskéje: megújúl�A föld, s a rétnek füve; most fél nőni s kibújni.�Várjuk el azt, kisded Músám nagy gyámola, Kondé!�Azt a boldog üdőt békével várjuk el. A Tél,�Tél, a Nyár, Nyár: mindenkor legyen ember az ember.

�GYERKENYI PYBER BENEDEKNEK�1813. FEBR. 18DIK

Jó hazafit tisztelt ekkédig Hunnia benned,�Pyber! most nagyot áld. Oh! hol? hol késel Egeknek�Fénye, te tündöklő Nap! Jer, s űzd széllel az éjnek�Sűrűjét és hozz író-tollamra világot:�Úgy ébred fel egész lelkem, s úgy gerjed örömre;�Mert a jóltévőt vígan kell áldani, zengni.�   Hát már Virgilius, Rómának mennyei dísze,�Nemcsak amaz téren, hol sásos Mincius elfoly,�Fúvja furuglyáját, s tündérként változik; egyszer�Titirus, és nagy Urát, Augusztust, tiszteli méltó�Hálával; másszor szerelemre, panaszra, haragra�Fellobbant Coridon, vagy más álképnek alatta,�Pásztori dalt mondván kedvelteti nemzeti nyelvét;�A vad, irígy, szilaj erkölcsöt, nem durva tanító�Mester, gyengén fogja s szelíd érzésre vezérli.�E nagy jót, noha már a Virti mezőkön egészen�Szittyai öltözetet vett fel, mint híve hazánknak�Most is közli velünk; mert nyelvünk kedves előtte:�Érzékeny, hajló mint szíved akarja: ha víg vagy,�Víg; ha szomor vagy, bús; ha kemény vagy, rettenetes.�   Légy�Nyájas, kellemetes leszen: úgy fog hangzani rajta�Szép Amarillisnak neve, mint a római nyelven.

   Pyber! adass koszorút Dávid sípjára, hogy aztat�Kodrus lássa, s irígy bélit mérgében epessze.�Tégedet én, mert Kalliopém ígére segédet,�A magyar Égnek öröm-palotáiba, hol csak az érdem�Fog helyet, és fénylik mint csillag, vinni akarlak.�   Nálatok Énéás Tiberistől a Duna s Zsitva�Áldott partjaihoz jutván, nyert házi kegyelmet.�Látta nagy Árpádnak villám kardokra s lovakra�Szült fiait, s őket meg kezdte szeretni; beszédek�Tetszett néki, s azonra szokott kis üdőnek alatta.�Szárazon is, vizen is, mikoron bújdosni kiindúlt�Trójából, történt esetit több századok olta�Hallották Eleink; de vitéz létekre sem adtak�Annyi hitelt, mennyit tőlök jó szíve reménylett;�Mert idegen nyelven szólott hozzájok; azonban�Bal sorsát, amellyet igen szomorogva beszélt el,�Megszánták emlékezvén a régi üdőkre,�Mellyekben magok is, bújdosván szerte, hasonló�Inséget tűrtek; míg e szép földre jutottak.�A nyomorúságon csak azoknak szívek esik meg,�Akiket érdeklett immár a csalfa szerencse.�Melly nagy öröm hát most nyelvünkön hallani részént�Őt, részént nagy Virgiliust, ki hazája nevéért�E Hősnek történeteit versekbe szorítá.

   Hasznos is e Költés. Halld, amiket ő maga Didó�Kérésére beszél szomorún könyvezve. Ne csúfold�Azt, ki hazájának veszedelmét sírva beszéli.�„Mi, mikor a Görögök, több évnek utána hiába�Víván, látszottak Tróját odahagyni, letettük�A fegyvert: kezdtünk gond nélkűl élni, s az eddig�Zárt kapukat kinyitottuk: jártunk nézni gyakorta�Egy falovat, mellyet Pallásnak tiszteletére�A ravasz ellenség építvén ott hagya nálunk;�Mint feldomborodott hegyet álmélkodva csudáltunk.�Majd, ki emezt, ki amazt, mondotta felőle: hasonlás�Lőn, s a jó jelt sem magyaráztuk jóra. Királyunk,�Egynémellyt, kit egész várasban senki nem ismert�És ez okért méltán tartottunk tőle, kezünkből�Elvett, és szabadon, könyörűlvén rajta, bocsátott.�E jövevénynek eszén járt, és hallgatta tanácsát:�A nagy ló ha behúzattatnék, Trója szerencsés�Lenne. Legott kezdénk falainkat törni; s letörtük�S víg énekszóval várunk közepére bevontuk�A vesztünkre csinált terhes lovat. Oh haza! hajdan�Híres Trója, vitéz lelkek dajkája! Örűltünk�A jeles ünnepnek mind estig; azonban az éj jött.�Minden polgárak s katonák álomba merűltek.�Ekkor azon Görögök, kiket a ló potroha tartott:�A nagyon álmosodott s részeg várasra rohantak.�Tűz, láng már lobogott: kard harsoga, csattoga, vága,�Lármázás, dühzaj veszedelmet hírdete, Vesztünk.”�A magyar Énéás felségesb hangon emelte�Ezt fel, minden igaz Hazafit vígyázni tanítván.

   Majd mikor a Költő hadakat zeng trombita s dobszó�Elrivadási között; mikor a Mars mennykövez, ordít,�S a bátor lelkek, szabadon meghalni, vagy élni�Elszánván magokat, villognak fegyvereikben:�A jó vér és szív, melly a köz honynak ügyéért�Verni s mozogni szokott, a szép példákra megindúl.�Oh, mindezt idegen nyelven bajos érzeni! szívünk,�(Olly kényes!) csak anyánk ajakin lel mézet. Örömre,�És méltó hálára fakadhat nemzeted, édes�Pyberem! E munkát te szerezted meg neki, szóval!�Sőt, noha dúsgazdag nem vagy, költséggel is Áldunk!�És zengjük neked: üdvöz légy Áldotta Hazánknak!

�HORVÁT ISTVÁNNAK�1814. JAN. 3D.

Mint vagy ez újságkor? Horvát; légy boldog, ohajtom.�Én frissen is vígan is látom támadni napunkat,�Amit imezből is sajdíthatsz nem kis örömmel.�E jeles esztendő másod napjára, szerencsés�Álmomból felkeltem után, Terbócsai, régi�Jurisconsultus (mert e nevet adta magának),�Bétoppant. Kit akar? „Téged”, mond római módra.�Én is csak ezen hangon tituláltam az embert;�Ülj le, s beszélgessünk. A múltról kezde beszélni:�„Hogy, ki legyek, mi legyek, tudjad, megmondom előre:�Én Fülekit mint mesteremet hallgattam: ezerszer,�Tudd meg, correpetálta velem jura urbis et orbis!�Őtet mint Hazafit méltó ismerned: amaz nagy�Bendekucot képzeld: derekát öv s mente födözte;�Bal combján nagy görbe magyar kard lóga; fejében�Főméltóságú kalpag, mint nemzeti címer�Ingadozott, mikor útcákon járkála, Budának�És Pestnek nem méltatlan fia. Nem de nem áldott�Században született? Kinek a példája felébreszt�Nem de nem áldott Az? Ha tanított, nemde nem a jó�S hív repetens társtól, mástól áldásokat érdeml?”�A sok nem de nem-et miglen predikálta, szememre�Álom jött; hát felrikkantott: „Nem de nem úgy van?�Censúrát azon egy napon adtunk, s ritka dücsőség�Áradt ránk, minden salapolt örömében, aligság�Bírta magát, sőt földre ledőlt kacogásai közben.�Vox populi diplóma helyett volt.” Erre helyemből�Mozdúlván kelvén fejemet neki megbillentém.�Ő méllyebbre hajolt, mert hátúl haslaga minden�Gombjaitól szabadúlván pattoga; s kezdte szabóját�Szidni. Kicsiny kár ez, mondám; egy replica helyre�Hozza. „Hogy a kórság nem vitte, ki pörleni kezdett!�Én, úgymond, ezután magamat nem foglalom abban;�Bár eddig se gyötörtem volna; hiába, hiába!”�Légy hát versköltő. „Kitaláltad mennyei Vátes!”�Örvendek. „Régen, már régen, mint beteg ember�Jó szert, mint szarvas friss forrást, kecske zanótot�Denique mint kiván méhkast éh medve, szerettem�A verset.” Vannak, nem kétlem, könyveid arra.�Vannak; most is ihol! kebelemből húzhatok egy-két,�S több darabot: remekek, bizonyommal mondhatom.�   Ennek�Authora füstvakaró, új esztendőre szerezte.�A jobb házakból érette bevette jutalmát;�Ezt azok osztották, kik majd ide, majd oda lótnak�A rájok bizatott levelekkel. Mondva csinálták�Mindezeket; hát jól vannak készítve. „De látom,�Órád délre siet.” Sőt rest ma, s neheztelek érte.�Meghajtotta magát, s elment Terbócsai tőlem.�Itten eszembe jutott Flakkus mondása s tanácsa:�Nyerget ökör, jármat rest ló kér. Tartsa meg, amit�Tud kiki, s úgy vélném, csak azont folytassa tovább is.

�HELMECZI MIHÁLYNAK

A Duna háta varas, s nem kis baj rajta hajózni.�Én ugyan egykönnyen nem merném járni, de mást is�Intek, tartóztassa magát, és ülve vagy állva,�Vagy hogyan, ott ahol van, békével legyen. Akkor,�Akkor egyem, ha gonosz vagy jó története hívná,�Mozdulhatna talám ki helyéből. Én nem ijesztlek�Téged Helmeczi, sőt inkább bátornak akarlak�Tenni, de gondolom azt, hogy üdőd sincs általevezni.�Így hát nem várlak, levelem fog szólni helyettem.

Amire már régen megkértelek, amire szíves�Készséged, mint gyenge viasz, meghajla legottan,�Azt csak eszedbe hozom, nem kérem tőled ezúttal.�Amit kértem volt, és amit látni szeretnék,�Versezet az; ha lehet tégy szert rá, s hogyne tehetnél?�Jó környűlállásaidat tudom. Eddig utána�Várakozó Músám, ha továbbra halasztod, aligha,�Jambusiban lágyan fog bánni fejeddel. Azonba�Míg e zordon tél hidegét ki nem önti magából,�Míg ezen országos folyományt nem ereszti le tisztán�Csendes várakozás fog bennünk lenni. Siethetsz,�Lassan. Siskovicsunk, nem kétlem, nagyra törekszik�S ami dücsőséges, mint sas, csak arra tekintget.�Légy neki, mint eddig voltál, jó Mentora, híve.

Ujságúl vedd tőlem imezt: Terbócsai Husztit,�Werbőczit, Kitonicst, Cynosúrát, mind odahagyta.�Csak Helikon, Helikon, kedves helyem énnekem, úgymond.�Nem mosdik: megereszti szakállát s körmeit, a borz�Nem borzasb, mint őneki a feje: tántorog, ásít,�Virraszt; a kakukot készűl megkérdni (jövendő�Mondóját) versköltőséget nyerhet-e, s laurust.�Illyent mit böfögött mint náthás, s elmene tőlem.

�RUSZEK JÓZSEFNEK VESZPRÉMBE

Már, amint régen megizentem Náraim által,�Éles jambusokat kezdtem rád írni; de csendes�Euridicém nem akart háborgást vinni magával;�Sőt kérlelt, szépen kérlelt, s ezt adta tanácsúl:�„A Hazafit, Magyarom! mint jó testvéredet úgy nézd,�S kéméld meg; mikor egymásnak vesztére rohantok,�Ellenségtek örűl.” S meggyőzött gyenge szavával.�Félre tehát jambus, vagy azokra, kik ártani mernek�A jóknak, főként Ruszekemnek, vond ki s ropogtasd�Fegyveredet. De, hiszen, kész védeni őtet Apollo;�És maga is képes, mihelyen megpengeti lantját,�Minden Gorgonokat szétűzni s leverni pokolra.�Mindazonáltal az én készségem légyen előtted�Kedves; s mert méltó Músád szeretetre, fogadd el.�   Szent a béke, Ruszek, köztünk: ezt tudnia illik�Mindennek; de pörünknek okát más senki (hanemha�Vajky barátságból meg akarná tudni) ne tudja.�Úgy légy, óhajtom, minden léptedre szerencsés:�Amire hágsz, legyen az puha gyep, basa-rózsa, kakukfű.

�PRIMÓCZI SZENTMIKLÓSSINAK EGERBE

Édesen és könnyen foly versed. Lolli, ha vídám�Orcával nem mond hálát érette, szagoljon�Rózsa helyett tormát, kebelét piperézze retekkel.�Mégsem hagyhatom én azt helyben egészen, az okból,�Hogy szomorú, panaszos s búsong nagy része. Mit? ifjú�Szívedet a búnak, s nem örömnek szánod-e? Mátra�Árnyékát látod. Nézz a bizonyosra s valóra.�A sokaság kedvét ne keresd: példája se légyen�Utmutatód. Csapj félre, s erősb hangokkal, enyelgő�Lantodat elvetvén, Árpád maradékait ébreszd.�Ád Eger, és hajdan bátor védője azonnak,�Szép tárgyat; várán késő már sírni, de szánni�Még szabad, és a jó Hazafit biztatni reményre.�Int az üdő. Lajos! ezt akarám leveledre felelni.

�LEVÉLKE VITKOVICS JÁNOSHOZ�1821

Az, tegnap nálam volt, aki enyimbe s tiedbe�(Érted ezen titkot) tud, sőt kész önteni lelket�Még ha oroszlány két izromban jő is el, úgy szólt.�A kegyes Ég nyilván kedvez neki: nem hogy az ügyből�Hosszas pört formál, mert illyen tette haragra�Méltóvá tenné, s a tisztes Céh is ezáltal�Rágalmaztatnék. Kedvezzen hát neki ég, föld!�Vitkovics, ím! a kurta nyakút küldd el neki még ma,�A többit tudod. Élj. Várhat postádra barátod.

�HÁROM GONDOLAT THAISZ ANDRÁSNAK,�A TUD[OMÁNYOS] GYŰJT[EMÉNY] REDACTORÁNAK

                            1

Munkásink kévéi tetőled rendbe szedetnek,�    Thaisz, böcsület ez, s nagy neked.�Őket is, óhajtom, szedd immár rendbe; s ezerszer�    Ezért böcsületed lesz nagyobb.

                            2

Bosszontod, mond Vitkovicsunk, e mái világot,�    Mert ő is bosszont tégedet, és neki mérsz,�Amint ő teneked mér. „Ámde!” Thaisz, te vigyázó�    Légy mikoron tormát törsz neki orra alá;�Mert a nagy szájú bekap: ő tenger, s gonoszabb is�    Sokkal, mint Jónás cethala volt valaha.

                            3

Kérdésemre, Thaisz tudnillik tetszik-e vagy nem,�Irt öt hangzatkám, felelél: „Velek én megelégszem”.�Hát tőlem mi okért kérten kérsz többet is ötnél?

�VÁLASZ KISFALUDI KISFALUDY SÁNDORNAK

Sándor! igen későn jött el leveled. Te novembert�Írtál abba, s azont én Jánus végire láttam.�Már csaknem felháborodám mint a Duna habja�Néha, mikor Boreás megzurja, zavarja, de mégsem�Annyira, mit Te, kiben Balaton zajgása, ha kényed�Fordúl, szembetünőbb. Így szólsz. Halljadsza tanácsát�A te barátodnak: Balatont, ha haragra felindult,�Látni ne menj: oh fuss el messzire tőle, barátom,�Mint a tűzhányó Etnától. Nem szabad a rossz�Példán kapni. Midőn csendes valamint az aludttéj,�Akkor nézd, és nézd reggeltől kezdve napestig.�Így teszen az, ki emez dalt általam adta tenéked;��Mert másé, de kegyes Músám könyvembe leírnom�Azt engedte; talám, mondd, meg fog tetszeni soknak;�Jó szívnek jó érzésit ki ne lássa örömmel?�Olvasd hát, sőt zengd citarádnak szent szava mellett�Háromszor; titkos szám ez, s bír bájos erővel.

�A DUNA SZIGETÉRŐL

Szép Sziget! téged vizével�    Nagy Dunánk körűl ölelt,�Mintha földedet szeretné,�    És akarná védeni.�Mert az áldott volt, s magára�    Sok szemet kecsegtetett;�Igy jutott Árpád kezére,�    Mint felirta krónikánk.

Ő adott nevet tenéked,�    „A magyarság Fő Ura”,�Ő Csepelnek, egy jelesről,�    Téged így neveztetett.�E neved (bár Ráckevére�    Már ma soktól, de miért,�Nem tudom, fordítva légyen),�    Verseimben fennmarad,�Fennmarad, miglen Dunánk fog�    Nézni téged, szép Sziget!�

Oh miért rontjuk magunk el�    Ami csak mienk lehet!�Vagy, ha mink gondot magunktól�    Elfogunk, ki tart reánk?



VITKOVICS MIHÁLYNAK

Mint a Tavasznak kis füve, melly magát�A durva dértől félti; ha rá tekint�      A Nap, feléled, s kezd örülni�          Jobbadon élete életének:

Szintúgy Virágod verseidet (noha�Nagy s mély siralmmal zengenek), éltető�      Napfény gyanánt szemléli s érzi:�          S tégedet e köszönettel áld meg.�

�SZTROKAYNAK

Tisztelőid közt barátod�    Látogat ma téged:�Versajándék van kezében,�    Mert egyéb s jobb kincse nincs,�Mert Apollo zöld borostyánt�    Ültetett számodra is,�S mint reá méltó halandót�    Közseregtől elfogott.

E Tavaszt immár kalászos�    Nyár sietve kergeti;�Majd előjő más, s ohajtom,�    Többet is érj, Antalom!�Ép erőben víg, serény légy,�    Mint ezen Vers, úgy Te is.

�SZTROKAY KATALINNAK

Friss tavasznak friss leánya�    Láss Te is sok szép napot.�Téged a bú úgy kerüljön,�    Mint az Ölyvet a Galamb.�S ha talám meglesne (mert tud�    Járni titkon s álnokúl);�Légy Oroszlány, azt kívánom,�    Győzd le, s tépd meg a gonoszt.�E csatában nagy segítőd,�    Linka, hű Músád leszen.�Mint fogunk örülni hárman!�    Én, Te s kedves Antalunk.

�A HÁROM HUNYADIRA

JÁNOS:    

      Hazánk Védangyala!�      Nem trónuson, de fő helyén,�      Mint a Nap úgy fényeskedél,�      És nemzetünket éltetéd.�      Leáldozál nagy érdemű,�      Mert halni nem tud Ég fia.

LÁSZLÓ:

      Atyád s édes Hazád�      Kedves reménységű fia!�      Nyiló korodnak hajnalán�      Leölt Irigység tégedet,�      Benned sokat vesztett Hazánk�      Melly még ma is sóhajt, sirat.

MÁTYÁS:

      Te bölcs s vitéz valál!�      Fénylett királyi bársonyod,�      S több századunknak vad bünét�      Kezdette űzni a homályt.�      Háláld meg ezt, Magyar, neki.

�KULTSÁRHOZ�1821

„Kertemben három Hunyadim lesz” mondtad: örültünk,�    Mondtuk is: a Hazafit tiszteli a Hazafi.�Pictorod eltévedt; minthogy kertedben ugorkát,�    Káposztát, répát láta, s parajt, s egyebet;�Őrzeni kell mindez tolvajtól, szóla, s ihol ne!�    Három ijesztő Csőszt mázola, nem Hunyadit.

�RÖVID VÁLASZ KOVÁCS SÁMUELNEK �HOSSZACSKA LEVELEIRE CSÁKVÁRRA

Későn válaszolok hangos soraidra, barátom,�S most is elég röviden; részént hogy sok dolog és gond�Környékez, részént hogy példát adjak ezáltal,�Mert hosszú levelet szoktál küldözni; ne véljed�Mégis, hogy magyaros Músád nem kedves előttem.�Tetszik, s verseinek mértékét nagyra böcsüllöm!�Így írj; másokat is így buzdíts írni, ha szívből,�Nyelvünknek fényét szereted, s magasabbra emelni�Szándékod vagyon, amin nincs kétségem; azon sincs,�Hogy koszorút vársz ágáról a delfusi fának.�A sokaságra ne nézz, a régi legényre, szegényre.�Ezt valamelly rezegő torkú kántorra bocsásd s hagyd:�Vagy, ha neked tetszik, mint soknak tetszik imillyen�Hang, nem is ok nélkül, bizvást zengj rajta, de ritkán,�És röviden. Vedd példáúl a soproni kedves�Hangozatú költőt; vagy amazt, ki kesergi leomlott�Várait e hajdan szép Honnynak: néha Csobáncra,�Néha ragad Somlóra, s neves Badacsonra, s magasról�Nézeti régi dücsőségét e földnek, azokra�Emlékeztetvén, kiknek hálával örökké�Tartozik a maradék; s oh vajha tehetne csudákat!�Így szólok, mert újra teremteni kellene mindent;�Vályogok a mai kőszikláink többnyire, s díszesb�Thébát építtetni belőlök nem tud akármelly�Amfion is. Nem fárasztlak. Légy boldog, ohajtom.

�SZEMEREI SZEMERE PÁLNAK

Mint elijesztettél, mikor a nagy pesti vidékröl�Elmenvén búcsút nem vettél tőlem! ezernyi�Sőt még több gond közt ide hagyván, jó Palim, engem.�Így bánták, s méltán, a Músák hajdan Apollot.�Erről mennyi regét költött a régi világnak�Elméssége! Tudod mind, s azt, amit ha neked nem,�Másnak (mert ez irott levelem sok kézbe kerűlhet),�Most feljegyzek. Az Admétus legelőire kellett�Mennie, s farkasokat kergetnie pásztori bottal.�Ott mint egy bundás Koridon (mert mennyei fénytől�El volt tiltva) szelíd nyáját ide és oda hajtá:�A kis Mercurius (mert gyermek kép vala rajta)�Őt nem gyáva juhászt, megkésértette, s csalárdúl�Bárányit s nyilait (mert nemcsak bot vala nála),�Tőle trufálásból elvitte s orozta. Mi történt?�A bűnt szóval fedte, s legott mint régi barátok�Úgy nézték egymást, s örök emlekezetnek okáért�Zengő lantot ajándékban nyert pásztor Apollo�A ravasz orzótól: Ez, amattól egy botot. Ebben�Ollyan ritka s hatalmas erő volt, hogy dühös egy pár�Sárkányt csendességre hozott. Árkádia most is�E történetről úgy szól mint mái dologról.�Hát, amint kezdém már mondani, nem vala nyugtom�Mert féltém igen életedet sokféle gonosztól.�Hah! melly sok lappanghat az emberi képnek alatta.�Még Plátó sem elég nagy eszével minden esetre.�Annál kedvesb most hozzánk megjötted az útról.�Néha nem árt idegen s messzebb földekre kimenni.�Így tett a nagy Hős „captae post tempora Trojae”,�Sok várast látott s népet, sokféle szokást is.�Nem kétlem, te is ébredten s nyilt szemmel eredvén�Útnak, sok helyeket látál, sok főre tekintél.�Már, hami jót hoztál, add közhasznunkra, ne rejtsd el.

�TOLNAI GRÓF FESTETICS GYÖRGYNEK EMLÉKEZETE

György! te nem énekléd (mint a nagy Római Költő�    Hagyta magáról) ezt: „pascua, rura, boves.”�Formáltad, nagy okosságú! e szép haza földét,�    És annak, mit amaz verseze, lelket adál.

�PUCHÓI MARCZIBÁNYI ISTVÁNNAK EMLÉKEZETE

Jó példád, István! méltán szent lészen előttünk�    Mindég, mint neved is, tiszteletes Hazafi!�A tudományoknak nyelvünkön szerze jutalmat�    Bölcs lelked; s ím! nyelv zengi dicséretidet.

�BESSENYEI GYÖRGYNEK EMLÉKEZETE

Amelly tűz bennem még tart, s míg bennem az élet�    Tartand, György, teneked hálaadó köszönöm.�Nem vagy Egünknek alatta, s közöttünk; mert te halandó�    Nem vagy már; élsz, s ezt hirdeti versezetem.�

Áldás reátok Hunnia magzati!

�HANGZATKA HENDECASYLLABUSOKBAN

Oh Phillis! nemigen gyakorta járnak�Már a csintalan ifjak ablakodra,�Víg dalt zengnek ugyan, de bánatodra:�„Alszol Philis? Aludj”. S magadra zárnak.

Eltüntél röhögik vidám sugárnak:�Nem vágynak vetekedve bal karodra,�Mint hajdan, sem örömszülő borodra;�Rózsákról koszorút fejekre várnak.

Nékik zöld Kikelet virága tetszik,�Mellyet gyenge Zefir szelíd kezével�Dajkált, s óva nevelt egek vizével.

A lombot, ha csörög s törik, lemetszik,�S hajtják Mulciber égető kohába,�Vagy széltől zajosan folyó Dunába.

�HANGZATKA SAPPHICUSOKBAN�ARIADNA PANASZA THESEUSRA

Biztat, egyszersmind csal is, a Reménység;�Melly sokat vártam, s mi kicsinyke bérem!�Jaj! talám itt fog kiomolni vérem;�Olly komor képet mutat a keménység!

Boldogabb, akit te nevelsz, Szegénység!�Íme, dús ország fejedelme, férjem,�Elhagyott árván csapodár vezérem,�Itt, hol amit látsz, csuda képtelenség!

Nincsen ember, nincs barom e szigetben;�Földe, mint minden füve, fája vadság:�Élni melly kín illy fene helyhezetben!

Több ez, ah! több, mintsem akármi rabság!�Néked e hely kell, te lator gonoszság,�Theseus! Vessz el hamar illy ligetben!

�HANGZATKA HATOS JAMBUSOKBAN

Akartam énekelni véres harcokat,�S vitézeket, kik nagy nevet s hírt nyertenek,�Midőn tövisről gyenge rózsákat szedtenek,�S felbátoríták azzal a lajhárokat.

Áldám magamban villogó acélokat,�Mellyek szünetlen még előttem fénylenek,�Szívemben új s új lángokat gerjesztenek;�Zengek tehát nagy tetteket s királyokat.

A Músa: „Csak hangzatka, mondd, te éneked,�Kicsíny, szelíd, lágy, gyenge, érzemény,�Nem hallik el világra, nem hoz hírt neked;

Zengjen hadat, ki nyugtalan, ki vad s kemény,�Vagy akit ámít, s elragadt a csalfa fény;�Tőlem, barátom, ez legyen szövétneked.”

�HANGZATKA NÉGYES JAMBUSOKBAN

Polgáraink� most hirlelik:�Spártára készűl nagy sereg,�Ártalmasabb mint fergeteg.�S mégis dühét nem kérlelik;

De mindenütt ez hallatik:�Kiben piros vér van s meleg,�Kiben szabad lélek piheg,�Ím! néki dücsre út nyilik.

Fiam! Hazánknak szültelek,�E korra felneveltelek,�S hallád vigan beszédemet.

Példákkal ébresztgettelek,�E szent paisra kértelek;�Vedd most, s vigasztald éltemet.

�HANGZATKA NÉGYES TROCHEUSOKBAN

A Hazának szent szavára�Fogni fegyvert szép dücsőség;�Fényesen hat illy örökség�Századok sok századára.

Hát velem jer a csatára,�Hol reánk vár a Reménység;�Ez, vitéznek nagy segítség,�Kit nem is hagy el magára.

Majd az ellenség ijedve�Nézi bátor fegyverünket,�S elszalad magát feledve;

Mink be nem festvén kezünket,�S csendesítvén düh-tüzünket,�Vissza ballagunk örülve.

�HUNYADI MÁTYÁS�1458D. ESZT. KIRÁLYNAK VÁLASZTATIK

A Rákos mezeje, körös-körül sátorok, fejérre, vörösre festve.�Kilátás a budai várra és Pest várasának kerítésire szolgál.

GARA, UJLAKI

G.    Micsoda szokatlan zaj s tolongás itten ez?�   Hol illy temérdek népet öszve még soha�   Nem láttam. 

U. Ezen akadsz-e fel?�      Hát nem tudod,�   Melly nagy nap ez mind öszveségesen�      nekünk;�   Ma válik el, leszünk-e vagy nem boldogok.

G.    De miért csak itt e békeség mezején? miért�   Csak itt? holott rakva teli szemlélem Buda�   S Pest várasának minden utcáit: pozsog,�   Mint hangya, rajtok a sok ember. 

U. Vedd,�      Uram�   Azt észre, hogy most megszaporodott�      egynehány�   Ezerrel a nép. 

G. Rendkivűl való dolog.

U.    Uram! nem ollyan rendkivűl való dolog,�   Ha még reá emlékezel, amiről sokan,�   Ezen napokban, suttogának, s a mi több,�   Nyilván beszélgetének. 

G. Add tudtomra,�      mi az.

U.    Az, hogy Szilágyi több ezert rendelt ide.�   Maga embereiből, kiknek ő parancsol, Ő,�   S nem más. 

G. S az igaz-e?

U. Nagy�      bizonyságot teszen�   Csudálkozásod maga. Ma virradás előtt�   Érkeztenek be trombita harsogás között.�   Nézd, melly kevélyen járnak ide s oda;�      mint hadi�   Vezéreké bátor s merész tekintetek!�   Ott fekszenek az erdélyiek mind, itt pedig�   A hősek és apródok - ott - 

G. Nem hiszem,�   Lehetetlen! Az hazánkra és törvényire�   Támad, ki országos gyülésen fegyveres�   Kézzel jelenik. 

U. Ám ha neked ugy fog�      tetszeni,�   Tudakozd magoktól, s megtudod, hogy�      szent igaz,�   És bizonyos, amit monda szám. 

G. Hej,�      férfiak!�   Jösztetek ide csak egy szóra . . . . . . . . . . . .

G.    Mit kerestek itt?�   Miféle járótok vagyon. 

KAT. Mink ide, Uram,�   Jöttünk gyülésre. 

G. Mondsza, ki�      parancsolt ide?

MÁS KAT.    Uram, a haza nevében vagyunk itten.

G. Hogyan?�   Ki az, ki benneteket ide parancsolt, hozott?

KAT.    Szilágyi és Erzsébet. 

MÁS KAT.�      A megboldogult�   Hunyadit is, Uram, szolgáltuk. Ő vele sok�      csatán�   Voltunk; azért Erzsébet úgy néz és szeret,�   Mint fiait. Ő hozzánk bizodalommal vagyon.

G.    Mi végre jöttetek ide? 

EGY KAT. Azt én�      nem tudom.

MÁS KAT.    Csak volna ellenség előttünk itt, Uram,�   Bizonyára meglátnád. 

G. De hányan vagytok�      itt?

EGY KAT.    Tiz ezeren Alföldről. 

MÁS KAT. Ugyan ennyi�      fegyveres�   Sereg van Erdélyből. G. Ha! hiteszegett�      gonosz�   Dandár! Tehát orozva ti akartatok�   A békességben ehelyen mi ellenünk�   Támadni? Árulók! 

EGY KAT. Uram,�      mi nem vagyunk�   Tenektek ellenségtek, árulók. 

MÁS KAT.�      Velünk�   Valamit parancsolsz-e? 

G. Nem. Előlem�      menjetek;�   Még látni sem akarlak . . . . . . . .

U. Nem igazat szóltam-e?

G.    Oh illyen igazat! átkozott igazat bizony!�   De a magyar vér mosson előbb patakot�      most is,�   Mint Hunyadi véréből valaki legyen nekem�   Királyom: 

U. E szót a te szádnak általa�   Szólotta szívem Íme! kezet adok megént.�   Őstől maradt igaz jussunkért véremet,�   Életemet ajánlom. Mit nekünk az ő gonosz�   Erőszakok? Nincs ollyan ellenség sohult,�   Bár fegyverét e főre rántsa mérgesen,�   S e szívre mérje igyenesen hegyes tőrét,�   Ki gyáva rettegésbe hozza lelkemet.�   Nemcsak magam gondolkodom pedig így�      hanem,�   Ezeren is ezt érzik hazánk fiai közül.�   A haza szabadságát s igaz törvényeit,�   Mellyeket az álnok büszkeség eltörleni�   Igyekezik, ontott vérrel és feláldozott�   Élettel, ugy mint mink, örülnek védeni. sat.

�VÁLTOZÁS

    Mit kételkedem? A Duna�Zug, s már visszafelé vette erőszakos�    Utját: Pest-Buda! uj csudát,�Egy új szörnyeteget látni siessetek!�    Oh sok károd után puhább�Nemzet! büszke magyar! hát nem okoskodol?�    Hát mind, amire olly nemes�Bátorsággal ügyelt volt minapon heves�    Lelked, már oda van? vitéz�Szkíták vére, mi csuf bőrbe pipeskedel!�    Most tetszik ki, mi volt tüzed:�Játék volt, s valamint füst, elenyészett.�    Méltóságod irígyei�Múlatták magokat, s gyermekiket veled.

    Oh hát nem lehetünk soha�Jobbul? vesszetek el mostoha fajzatok! -�    Ti késő onokák, miként�Fogtok sírni, midőn e szomorú időt�    Majdan visszatekintitek�S a rátok kieredt rosszakat érzitek! -�    Hív védőt amaz a dicső�Kincs, mellyet nem ezüst, sem nem arany szerez,�    Félékeny puhaság között�Nem lelhet: sanyarú szívek, erős karok,�    Bölcs ész, vérözön és halál�Által szoktak ezen jóra törekszeni�    A kétes viadal helyén:�Szintolly sokba kerül védeni birtokát.

    Ah bús Melpomeném! mitől�Tartasz? mondd ki - talán jó foganatja lesz�    Mostanság, mikor égdegel�Szomszéd Ukalegon - hogy magyar a magyart!

�AJÁNDÉK

Drága sarkantyut, vagy arany keresztet;�Sőt arany gyapjat, fejedelmi címert,�Jó barátimnak nagy örömmel adnék�   Tiszteletekre.

Illyetén tündér javait szerencsém�Tőlem eltiltá: de Te is valódi�Díszre vágysz, melly fennmarad, és dücsőit�   Hamvad után is.

A magyar Lantot szereted leginkább,�Halhatatlanság fia! jer, barátod�Kis magyar lantját örömest tenéked�   Adja; fogadd el.

�A KÉNYES SZENVEDŐHEZ

            Aequam memento rebus in arduis�            Servare mentem.�                                          HORATIUS

Békételen szív! mit panaszolkodol?�A durva láncok s tömlöcök a nemes�      És fényes erkölcsöt homályba�          Rejtik ugyan, de le nem gyalázzák.

Míg bűntelen tűrsz: fennmarad érdemed,�S való örömmel tartja reményedet.�      „De a hazáért” szép dücsőség;�           Csak ne fakadj alacsony panaszra.

�PETRARCA ÁLMA

Egy myrtuserdőben valék�    Álmomban a minap.�Nem messze tőlem Laura ült,�    S lantozta verseit:�„Mikor? mikor jösz nyúgalom!�    Enyhítni engemet?”�Bánatja némává tevé�    Sokáig a kegyest.�Amint magához tért, megint�    Imígy sohajtozott:�„Ah! szűnj meg, édes fájdalom!�    Sebhetni szívemet.”�Ezt kétszer éneklette ki -�    S elverte álmomat.

�A BARÁTSÁGNAK�NÉGYES JAMBUSOK

Tőlem, barátom, messze vagy,�Egy más világnak végiben;�Megfárad a szél, míg elér,�Azon vidéknek rétire.�Egek, hová vittétek el!

Miért sohajtok? Menj te szív!�Keresd fel azt, akit szeretsz;�Tul a nagy Ég határain�Fáradhatatlan csak te jársz.�Oh légy szerencsés! utadon.

�BARÁTSÁGOS KÉRDÉS

Írta Kovács Samuel, hogy téged bántanak itt, ott;�    Ő hát melléd áll, és verekedni segít,�

„Oh be sokan bántanak! De az úgy volt s lesz is örökké,�   A jeles újító bére, jutalma kereszt.�Senki se tett jobbat Jézusnál, s nála nagyobbat�   Senki se is türt volt. - így fizet a babona” - sat.

Minthogy nem volnál magadat megmenteni képes;�    Örvendék, hogy ügyed jóakaróra talált.�E szívességnek, kérdem most, mondsza Kazinczy,�    Vetted-e már hasznát? érzed-e már erejét?



�MESÉK PHAEDRUSKÉNT

�RESETA JÁNOSNAK, WARTEMBERGI GRÓF WALDSTEIN �URFIAK NEVELŐJÉNEK, EGYKORI TANÍTVÁNYOMNAK

Neked, ki magadat nem kicsiny gond s terh alá�Vetvén, hazádnak érdemes fiakat akarsz�Nevelni, Neked e könyvet ajándékúl adom,�Reseta! Nincsen erő nelkűl; azt a szív s az ész,�Kivált magános csendében, jól érezi.�Kötelességed szent; járj el benne emberűl.�(Gyorsnak sem árt a bíztatás s ki ezt teszi,�Dicsér bennünket). De ha elér unatkozás�Győzedelemre felébresztőd lesz Phaedrus szava:�„Ego, literatae qui sum propior Graeciae,�Cur somno inerti deseram Patriae decus.”�LIBR. III. PRoLoG.

�ESZÓPUS ÉLETE

   Amorion nevű helységben, melly Frigyiában vagyon, sze-�gény rabszolga szülőktől származott Eszópus; Testére nézve�a természet megvont tőle minden szépséget. Termete kisded�és karcsú volt, feje hegyes, orra lapos, nyaka rövid s vastag,�ajaki kiállók, potroha temérdek, szava zordon, színe fekete-�sárga, szóval: képe, formája képtelen, undok. De ezen rút�testben igen szép lélek s bölcs ész lakott.�   Gazdája őtet ezen hibák miatt nem tartotta háznál, hanem�mezei életre s munkára kiküldötte. Ott szüntelen kellett neki�küszködnie szolgatársaival, kik reá irígykedének, mivel eszé-�ért Gazdájától többre böcsülteték, mint ők. A butákat nem-�egyszer hagyta szégyenben.�   Példának okáért: Egykor Gazdájok igen jó fügéket nyert�ajándékban, mellyeket az ő távullétében szolgái megevének.�Hazatérvén előkérte; ezt hazudták, hogy Eszópus ellopta.�A Gazda mérgében kemény büntetésre kárhoztatta, s csak�alig könyörgé ki tőle Eszópus, hogy ne hirtelenkednék, ha-�nem tenne próbát. Engedett a kérésnek. Akkor Eszópus�hamar hoza gyenge meleg vizet: azt Ura láttára megitta;�hányt, de csak vizet; kérte Urát, hogy Vádolói is ugyanazont�cselekednék. Meglőn, s ihol! Azok fügéket hánytanak ki.�Így menekedett meg a veréstől és gyalázattól. Elvégre társai�arra bírták urokat, hogy Eszópust eladná. Egy Kalmár�három filléren vásárlá meg.�   Új ura, midőn Asiában utaz vele, szép eszét jobban meg-�ismerte. Szolgatársai közül ki-ki a legkönnyebb terhet kapá�és veszi vala; Eszópus a zsákot, melly legnehezebb, mivel�kenyérrel teli vala, vevé vállára. Kiröhögék őtet; de nem-�sokára csudálkozának rajta; mert a kenyér fogyton fogyott,�és el is fogyott. Eszópus az üres zsákkal fütyölve ballaga.�   A Kalmár Ephesusból Samosba menvén magával elvitte�Eszópust, és Xanthus Filozofusnak eladta. E tudós hamar�megszerette elmésségéért. Egykor Xanthus azt kérdé kerté-�szétől: hogyhogy vagyon az, hogy azon plánták, mellyek�magoktól természet szerént erednek, hamarább nőnek s�nevekednek, mint azok, mellyeket ti nagy munkával s fárad-�sággal szoktatok ültetni, nevelni. Ez, felele a kertész, az isteni�gondviselésnek dolga. Amit hallván Eszópus mondá: A föld�azon füveket s virágokat, mellyeket ő magától hoz, sajátinak�ismeri, és azért hamarább érleli s neveli, amazokat pedig�fattyaknak tartja, s nem is visel annyi gondot reájok.�   Xanthus jó barátit vendégelni akarván, parancsolá Eszó-�pusnak, hogy ami legeslegjobb a piacon, azt szerezné meg.�Eszópus csupa nyelveket főzetett. Megharaguvék Ura, de ő�alázattal mondá: hogy nyelvnél jobbat nem tudna. Xanthus�megengedvén neki, parancsolá, hogy holnap azt vásárlaná,�ami legrosszabb. Eszópus ismét csak nyelveket adott az�asztalra, mondván: Én, Uram, alábbvalót a nyelvnél semmit�sem tudtam találni.�   Nagyon gyönyörködött Xanthus Eszópusban, kinek sza-�badságot is ígért; de nem tartá meg szavát. A Samosiak�mindazáltal kisegítették a szolgai állapotból, mivel őket azon�terhes adótól, mellyel Kreszus Király nyomá, okosságával�felszabadította. Ezen Királynak udvarában élt osztán Eszó-�pus, és költeményeket írogatott. Követségbe is járt a Samo-�siakhoz, kik tiszteletére ünnepet szentelének.�   Szabadságban élvén, oda utazott, ahová akart. Babilon-�ban Liker nevű Királynál igen kedves volt. Itt laktában, nem�lévén gyermeke, fiának fogadott egy Emus nevű ifjat, aki�hálaadatlan lőn hozzá; mert hamisan bevádolá. A Király�visgálat nélkűl mindent elhitt, és már halálra kerestette Eszó-�pust. Hermippus, kinél a bevádoltnak ártatlansága tudva�vala, kimenté a veszedelemből; mert addig tartá rejtekben,�míg le nem lohadott haragja a Királynak, aki eszére térvén,�és értvén életben lenni Eszópust, nagyon örült: magához�hívatta, és mint elébb, kedvelte. S Egyiptomba elereszté, hol�Nektaneb Királynak kérdésire, mellyeket neki tett, szeren-�csésen megfelelt. Bölcsességét dicsérte a Király, ellenben az�irígykedő Filozofusok, kiket leszégyenített, gyalázták. Vissza-�utazása után Babilonban Liker az ő képét aranyból kiöntette.�   Egész Görögországban nagy híre, neve lőn Eszópusnak.�Delphi nevű várasban a polgárokat, kiktől rút formája miatt�kinevetteték, elmés ugyan, de kemény kifejezésivel, olly igen�magára hargította, hogy életére törnének. Amit elvégezének�magok közt, így tevék meg: Apollo kápolnájából arany-�csészét dugának Eszópusnak úti tarisznyájába; azt ezután�keresék és feltalálák. Eszópus hiába mentegeté magát. A Bi-�rák őtet halálra ítélték. Egy magas kőszikláról, mint szentség-�törő lator, nyakra-főre taszíttatott le.�   Eszópus azon nagy Bölcsek között, kik az emberi nem�hasznára valaha éltenek, méltó helyet érdemel; mert jó er-�kölcsöt, jámborságot, okosságot, szelíd, együgyű, kellemetes�módon tanított. Írásait Phaedrus római nyelven versekbe�foglalta, amint írja Előljáró beszédében:

Aesopus auctor quam materiam reperit,�Hanc ego polivi versibus senariis.

Hatos jambusokban, de igen szabadon folyókban, írt Phaed-�rus, kit én ezen költeményekben, mellyekből a tiszta jambu-�sokat nem rekesztém ki, követésre méltónak itéltem.�A Phaedrus szerént való versnek mértéke imez:�l. Állhat a vers tiszta jambusból U -�2. Spondeusból - -, de az utolsó helyen jambus legyen.�3. Dactilusból - U U�4. Anapestusból U U -�5. Tribrachisból U U U�N. B. Trocheusnak - U nincs helye a jambicumban.

�I�TYÚK ÉS CSIRKE

A tyúk fiának, kit mezőre kivitt, imezt�Adá tanácsúl: Oldalam mellett maradj�Mindenkor, és amit s mikor mondok, hamar�Megtedd; egyébként veszedelem jöhet reád.�A kánya felkap, körmös állat, és nekünk�Nagy ellenségünk; tőle méltán félhetünk.�A csirke, mint makrancos, anyjának szavát�És jó tanácsát megvetvén, eltávozott�Messzére, maga kénye szerént fel-alá futkozott,�S ím! a csalitról mint sebes nyil rá röpűlt,�Elkapta s vitte a kegyetlen vad madár.

�II�BÁRÁNY ÉS FARKAS

Minden mező s rét zöld ruhájában vala,�És a nap hevesen inkább, mint melegen sütött,�Midőn Menalkás vídám dudaszóval szeléd�Nyáját, a hűs erdőkhöz közel, egy kellemes�Térségre hajtá; tömlőjét a neki�Kedves bárányának nyakára felköté.�Amint legele szép nyája, ő is ballaga,�Már messze, s nem tudta, hogy elmaradott kedvese,�Kit a pásitnak selymén mély álom nyomott,�Mellyből csak a vad ordacs ijeszté fel szegényt.�Látván halálos gyilkosát, végkegyeleműl�Kikérte, hogy, minekelőtte kis élete rövid�Pályájának végére jutna, pásztora�Sípját fujhatná: s fújta azt keservesen,�Az erdő zenge, s a hangot kettőzteté.�Mi lett? a hív vigyázók, a komondorok,�Hallván, egyszersmind ismervén, a hangokat,�Oda sietének harag ordítások között;�A lator elhagyta az ártatlan bárányt, s szaladt.

�III�GONDATLAN GAZDA

Egy gazda, a gyümölcsösben sok görbe fát�Látván, haragra gerjedt, s a kertészt, kire�Nemrégen bízta a fákat, pirongatá.�A kertész mondá neki: Uram, ez a rút hiba�Megvolt, mikor idejöttem, az előttem való�Vagy henye volt, vagy tudatlan; a megerősödött�Fát nem tanácsos hajtogatni: megtörik.�A gazda maga gondatlanságán elpirult.

�IV�TYÚK ÉS GYÖNGY

Egy tyúkfi nagy fényességű gyöngyöt talált,�Mellyet sokáig ide s meg oda hányt és vetett.�Az anyja látta, mint vesződik fia, s reá�Kiáltott: hagyd oda; jobb biz egy tökmag neked.

�V�SZAMÁR ÉS VADKAN

Utában a vadkannak egy szamár köszönt:�Bátyám, jó napot! E szóért megharagutt amaz,�Mégis haragját megtartóztatta, s csak imígy�Szólt: Bosszút állhatnék terajtad, szemtelen;�De lomha vérrel magamat el nem mocskolom.

�VI�KÁNYA ÉS GALAMB

Félt, s messzébb röppent el kányától a galamb,�El is kerűlte számtalanszor a halált.�A ragadozó csalárdságot gondola ki, s így�Szól: bajjal éltek tí szegények! engemet�Közakaratból királytoknak válasszatok;�Fogadom, rátok nem támad ellenség soha.�A gyáva nép hitt, és magát megadá neki.�Mihent királyságot nyert, őket szaggatá.�Egy akkor így sohajtott: méltán szenvedünk!�   Meglásd, kinek higgy; gonosztól jót ne várj.

�VII�VÉN OROSZLÁNY, VADDISZNÓ, BIKA, SZAMÁR

A vén erőtlen, beteg oroszlány már bizony�Halált várt, amin régi ellenségei�Örűltek, s hogy bosszújokat kitöltenék,�Meglátogatták. Első volt az erdei,�És hegyes agyarral rajta nagy döfést döfött;�Jött a bika, s szegény párán nagy bökést bökött:�S elment. Messzéről látta mindezt a szamár.�Előjött, és nekibátorodván homlokát�Megrúgta. A nagy vad, midőn, úgymond, imént�Amaz jelestek bosszontottak engemet,�Nehezen szenvedtem; tőled, természet buta�Fajzata, hogy tűrnöm kell ezt a bosszús rúgást�Én úgy tekintem, mint a kétszeres halált.

�VIII�SZÜLŐ HEGY

Egy nagy hasú hegy szülni készűlvén nyögött;�S legottan a hír e csudáról, számtalan�Várast s falut bejárván, sokfélét beszélt.�Hát a nép nyakra-főre tódúlt, gyűlt, rohant;�Mindenki némán hallgatott. S ihol neked!�Kis egeret szült. Jó nézők már tapsoljatok!

�IX�SAS ÉS BÉKA

A béka látván, mint lebeg fenn a magas�Sas, ő pedig mocsárban vartyog; vagy hever,�S nem is tud felemelkedni; rút s gyalázatos�Szókra fakadt: jól hallotta, de csak botor s irígy�Retyegésnek vette mind, amit hallott; bevett�Szokásaként a nagy sas élt, s fellengzett.

�X�PREDIKÁLÓ FARKAS

Abban az üdőben egy farkas kihirdeté,�Hogy ő predikációt akarna tartani,�Amillyent még soha nem hallott lúd, kácsa, tyúk;�Ezeket leginkább hívta s kérte meg. Helyet�Nevezett falu végén egy horhost, mellyet körűl�Állnak sűrűen két részről nagy és kisebb�Fák; a meleg ellen őket megvédelmezik;�Tehát felesen jelennének meg délután.�Nagy számmal öszvegyűltek s letelepedtenek;�Az ordacs is előttök bojtos farkát alá�Veté farának, és rátartósan szólala:�Minthogy mivel ma ti közöttetek vagyon�Első szerencsém lennem, örvendek igazán.�Oh, vajha minekutána már illyen szoros�S meghitt barátság támadott köztünk; soha�Azt a gonoszság nyelve fel ne bontaná!�Nemde nem itt e lomboknak árnyékán kies�Hely vagyon, akár nyugvásra készűlünk, akár�Sétálni? S ti még oh szerelmes hallgatók!�Nemde nem is kóstoltátok, nemde nem is, nem is,�Nemde nem is e boldogságot! Sajnálatos�Előttem ügyetek, ti faluk szép állati!�Jobb állapotra méltó szárnyas állatok!�Úgy-e tehát szót fogadtok már ezután, mihent�Én hívlak, avagy társaim, kik itt velem�Ülnek, benneteket emberségesen, noha�Titkon, szólítnak; a büdös s füstös falut,�Kivált midőn a rekkenő hévség süti,�Miért ne váltanátok fel tisztább s kegyesb�Erdőkkel. Ez beszédemnek volt és leszen�Legelső része. Igy szólt, mert a hallgatók�Szárnyokba dugták orrokat, s elaluttanak.�Ekkor társaival a farkas nekik rohant;�Kit ölt, kit fojtott, kit falt, kit szétszaggatott.

�XI�ESZÓPUS ÉS HALÁSZ

Eszópus egy nagy tóhoz érvén a halászt�Kérdé: van-e sok hal itten? Egy sincs, mond amaz.�Hogyhogy? Nagyok a kicsinyeket felfalták, s mivel�Nem tudtak élni, magok is eldöglöttenek.

�XII�HOLLÓ ÉS RÓKA

A holló egy magas fa gallyán sajtot ett,�Midőn a rókától imígy dicsérteték:�Melly csuda fényességű vagy! Mint tündeklenek�Hátadra s oldalidra lesimult tollaid!�Bizony, ha szavad is illy ékes s illy kellemes,�Nincs e világon szebb madár, nem is lehet.�Üdvöz légy erdőn és mezőn gyönyörű madár!�Ekkor mutatni akarta szavát, s énekelni�Kezdett, s legottan sajtja földre pottyana,�Mellyet hamis dicsérője hamar felkapott,�S elvitt, nevetvén s csúfolván a bohót.

�XIII�RÁK ÉS RÁKFI

Egy rákfi jól felnőtt s elég erős vala;�A kis folyóban uszkált már fel és alá.�Az apja, jer, mond néki, szárazon mutasd�Járásodat; mert nemcsak a vízben vagyon�Nekünk helyünk. S előre mászdogált maga.�Ekkor szemébe tünt, hogy nem jár úgy fia,�Mint több egyéb állatoké; megharagutt reá,�S dorgálni kezdte, hogy visszára jár s mozog.�Én, mond a rákfi tisztelettel, tégedet,�Após, követlek, hát nem jó fiad vagyok?

�XIV�CSERFA ÉS NÁDSZÁL

Egy cserfa, melly legjobb korában áll vala�Ép és izmos gyökerein, elbizván magát�Gunyolta nagy kevélyen a nádszál: Te lágy,�Te gyenge, félénk, minden kis szellő előtt�Remegsz, lehajlasz; néki csúf játéka vagy.�Látd, én merészen tartom magamat, és azért�Hány ágam, annyi győzedelmem is, vagyon.�A büszke cser alíg mondotta ki ezt, s ím! reá�Rohant az észak szele, ki meghányá s veté�Az engedetlen kérkedőt, végre lecsapá.�A fergeteg lecsendesedése után örűlt�Magának a nádszál, hogy bölcsen engedett,�Hogy a hatalmasabbal nem viaskodott.�Hol az erősségnek nincs helye, mit dühösködöl?

�XV�RÉZKORSÓ ÉS CSERÉPBÖGRE

Hajdan rézkorsó uszni látott egy cserép-�Bögrét a nagy Dunában, s kedve jött neki�Uszásra: várj, kiálta, várj meg engemet;�Társad, szomszédod akarok lenni, és leszek;�De én nem akarok, ezt kiáltá a cserép,�Szomszédságodban uszni; fél az oldalam.

�XVI�MÉH ÉS KÁGYILLÓ

Egy szép virágos bokron a szorgalmatos�Méhecske zúgó szárnyakkal leszállt: s ihol!�A lomha kágyilló nagy mérgesen reá�Támad: Te, minden kert, fa, rét, mező pogány�Dúlója, férgek férge, rút állat, kotorj!�Oh nem hiába vannak szavaid neked,�Mond a méh; azt magamról jól tudom, hogy én,�Ha rút vagyok is, nem mocskolok minden helyet�Ollyigen el, mint te szép, de büszke nyálazó.�Szégyenletében a kágyilló hallgatott.

�XVII�KURRANTÓ TYÚK

Egy tyúk, röpösni látván a kányát, nagyot�Kurrantott; elijedtében a tollas sereg�Megdöbbent, és magánkivűl volt; a kakas�Betyár kevélységgel nem rettenhető,�Hallgata, s csak álla; a tyúk ismét egy nagyot�Kurrantott; a ragadozó, nem bántlak szegény�Párák, mond, mostan titeket; s eltávozott.�Ekkor kakasának a tyúk ezt mondá: Nekem�Köszönd, hogy élsz s itt vagy; nem tudsz kurrantani.

�XVIII�RÓKA ÉS SAS

Egy rókakölyket a körmös sas elragadt,�Hogy éh fiainak adná. A búsult anya�Nagy szívszakadva kérte vissza kisdedét.�A sas magasról, hol rossztól nem tarthata,�Az esdeklőt úgy nézte, mint valamelly bohó�Állatot, és a szerencsétlent kicsúfolá.�A róka fájdalmas haragjában tüzet�Vitt, s a magas fát, mellyről felbosszantatott,�Fenyegette. Ekkor szepegett a kevély madár,�S kit imént kiröhögött, mint alacsonyt és nemtelent,�Alázatos reménykedéssel kérlelé,�S a rókakölyket sérelem nélkül adá�Anyjának. A magasságot is érheti veszély.

�XIX�PONTYI ÉS KAKUK

Derék tavaszkor Pontyi, nagy hírű, nevű�Poéta, a kakuk madártól kérdezé:�Mikor fogynak meg a sok versgyártók? Mikor,�Mond a kakuk, Budán vagy Pesten a Zsidók.

�XX�RÓKA ÉS ÁLORCA

A róka, mikoron még az emberek között�Szabadabban, és veszedelem nélkűl, járhatott,�Egy boltban látott álorcát, mellyet vevén�Kezébe bámult.�Addig s addig forgatá,�Míg látta, hogy nincs agyveleje, s mint iszonyodék!�Letette, mondván: nem kellesz; nincs agyvelőd.�A cifra, de üres fő így álorcáskodik.

�XXI�FECSKE ÉS VERÉB

Fészkén a fecske, tél után megtértekor,�Egy verebet látott, kire nagyon neheztele.�Intette, kérte, hogy belőle menne ki!�De a veréb az elfoglalt üres helyet�Magáénak mondotta, s nem mozdult; amaz�Méginkább fecsegett és pörlekedett ellene.�A házigazda végre lőn köztök bíró:�Mit pántolódtok, mond; világos a dolog;�Te fecske rútúl, mert hírem nélkűl hagyál�Ide engemet; ez ellenben itt maradt velem,�S kemény hideget és koplalást tűrt, szenvedett;�Méltó tehát, kit illyen hívségért szegény�Házamnak árnyékában eltartsak. Neked�Szállást gerendám, míg fenn leszen az, soha nem ád.

�XXII�KUTYA ÉS FARKAS

Egy éh s behorpadt oldalú farkas kövér�Kutyát talált történetből elő, kivel,�Nyájas köszöntése után, így beszélgete:�Látom barátom, hogy jól elhíztál, s alig�Férsz már bőrödben, én pedig sovány vagyok,�Jóllehet erővel felhaladlak tégedet.�A kutya viszontag: illy fényes színű, s sima�Szörű te is lehetnél. Hogyhogy? kérdezi�A farkas: Úgy, ha szolgálnál, és érdemet�Tennél. Minémű érdemet teszesz tehát?�Vigyázok, és házát uramnak őrizem;�Ha vagy kicsiny zajt hallok is, nagy jelt adok;�Bűnösre, bűntelenre morgom mérgemet;�Valóban ez nem sok; de bezzeg sok nekem�Erdőn, mezőn fel és alá bolyongani,�Fagyat, hevet szenvedni, s hányszor hasztalan!�Hát légyen eszed, és a kemény élet helyett�Válassz puhábbat; hagyd el a vadon s üres�Ligeteket, és egy jó födél alatt maradj�Kényedre. Imhol! én bennem látod való�Képét szerencsés sorsodnak. Nosza jer, s kövess.�Amint menének, a kutyának megkopott�Nyakán az öszvetört kemény bőrön szeme�Fennakadt: csudálkozik, bámúl, nem szól soká.�Elvégre kérdi, honnan van az, és mit jelent?�Semmit. Ne titkold, kérlek a dolgot. Tehát�Megmondom: én mérges vagyok, s azért egész�Nap láncra kötve tart gazdám; csak alkonyon�Enged szabadságot, mint íme! mostan is.�Mind semmi; mert jó asztalom vagyon, velős�Csontok, tudom, már várnak. „És a lánc.” Igen.�Maradj magadnak nemtelen szívű kutya!

�XXIII�HERKULES

Herkules, az égbe felvitetvén nagy s dücső�Tettei miatt, örvendetes szóval köszönt�Az Isteneknek, csak Plutusnak nem, kitől�Elfordította szemeit; amit Jupiter�Látván, szelíden kérdezé okát: azért�Neheztelek, mond, mert ő a jókhoz gonosz,�Ellenben a gonosz emberekhez jó barát;�S egy kis nyereségért mindent megront, veszteget.�

�XXIV�IBIS ÉS ÖLYV

Egy ölyv kegyetlen dühvel kezdte hajtani�Ibist; közel volt már a ragadó, és örűlt;�Midőn reá kristélyozott Ibis, s szemét,�Száját az ölyvnek bétölté zsákmány helyett.

�XXV�HOLD ÉS UGATÓK

A hold egész fényében indult egykor el;�Szaladott előtte s bújt a felleg mindenütt;�Csaknem világgá változott a nagy setét.�Illy méltósággal és tekintettel vala�Midőn kikelt egy nagy komondor ellene,�S csaholni kezdte: amit hallván a kisebb�Kopók nagyobb visítást indítottanak.�Egész falunak álmát elverték a bohó�Lármával. Osztán tetszett ki, hogy a hold jeles�Képét ugatták oktalanságok szerént.�A képzelődés csalatik, egyszersmind csal is.

�XXVI�SOCRATES

Athéna várasában e bölcs férfiút,�Midőn kis és szűk házat építtet vala,�Sokan csudálták, egy pedig így szólott neki:�Te, nagy s nevezetes! illyen kis házat rakatsz?�Vajha csak ez lenne jó barátokkal teli!�Úgymond viszontag csendes hangon Socrates.�

�XXVII�JÁNUS

Jánust, kinek két homlokot s orcát adott�A régiség, hogy nézné a mult dolgokat�És a jövőket; Hazafi, neked példád legyen.�

�XXVIII�MARÓ KUTYA

Egy valaki szólítván magához a kutyát,�Jer, mond, megegyenesítem utolsó lábadat.�Tapogatta már és hajtogatta: a kutya�Morogni kezdett, s jót kapott orvosa kezén.

�XXIX�SZÜRETELŐ

Höss! höss! Kapáltam s vérrel izzadtam napot�Napestig éhen: úgy szereztem e kevést.�Akkor te seregély, te babuk, a sűrű liget�Árnyékai alatt édesen hivalkodál.�S fogyasztod-e te is mustomat dongó darázs?�Nem elég, ha szabad a böngézés? Nem, mondanak:�Mi ég madarai mindenkor szabadok vagyunk.

�XXX�SZAMÁR JUPITERNEK KÉPÉVEL

Jupiter Istennek képét hátán a szamár�Hordozván látta, hogy minden, kit elé talált,�Mély tisztelettel meghajolt s földig borúlt.�A füles azt gondolá, hogy ő tiszteltetik;�Kevélyen elbízta magát, és többé szamár�Nem akara lenni; de nagyon megcsalatkozott;�Amerre járt és kelt képével, mindenütt�Hallá: te nem vagy Jupiter, nem hanem szamár.

�XXXI�ABDERAI SZAMÁR

Abdera nevű városban hajdan egy szamár�Nagy olajos korsót döntött el. S ihol neked!�Lármáz a boltos, igazságért esenkedik.�Hát a bíróhoz öszvegyűl egész tanács;�S minthogy mivel azonnal in actu rajta kapatott�Volna: halálos sententiát hoz s mond reá,�Példáúl, hogy ezután a többi eszesb legyen,�S vigyázóbb, mikor olajos edényeket szagol.

�XXXII�RÓKA ÉS VARJÚ

A róka varjut láta kisfiai körűl�Egy nagy magas fán, s felkiáltozott reá:�Te kormos állat! fiaidat, ha jót akarsz,�Hányd le hamar; egyébként én e fát alattatok�Levágom, akkor vesznetek kell: és legott�Farkával a fát vagdalá körös körül;�A varju neveté s csúfolá azt a bohót.

�XXXIII�PILLE ÉS BIKA

Egy pille, bika szarvára szállván kérdezé�Az erőstől és nagytól: nem vagyok-e nehéz, s neked�Terhedre? Ha akarod, mindjárt elröppenek,�És tégedet megkönnyebbítlek. Nem nekem,�Ki még azt sem tudom s érzem, hogy szarvamon�Vagy, mond a bika; s a kérdező elhallgatott.

�XXXIV�DUNA ÉS KIS FOLYÓ

Egy kis folyónak nagy kevélyen a Duna�Mondá: te mi vagy? Egy-két üres csöbört alig�Birnád el; én rakott hajókat hordozok.�A kis folyó, magadban, mond, nem vagy te nagy;�Naggyá (ne büszkélkedjél) kicsinyek tettenek.

�XXXV�VERÉB ÉS NYÚL

Sok ember a szerencsétlent igen hideg�Vérrel tekinti, sőt belőle csúfot űz,�Nem gondolván, hogy ő is olly nyomorult lehet,�Így tett s járt is nemrégen egy pajkos veréb;�Tudniillik a nyulat meglepvén hirtelen�A sas, konya órrával keményen vagdalá,�Hah! lábaid hol voltak? Elzsibbadtak-e?�Mond a veréb, s még többet akara mondani,�De felkapá egy kánya, s elröppene vele.

�XXXVI�LÚD ÉS FÜLEMILE

Minap kiszöktél a rekeszből (ezt maga�A gazdánk mondta), s íme benne vagy megént,�Szegény fogoly fülemile! mond a gágogó,�S kérdezte, hogyan? Úgy, hogy vigyázatlan valék�Mindenre, csak éneklésre nem felelt amaz.�Látszik, mond a lúd, jobb szavad van, mint eszed.

�XXXVII�RÓKA ÉS KÖLYKE

Az oroszlány lebetegedett (mert a legerősbek is�Nyavalyába esnek néha). Fájdalmai nagyok�Lévén ordított, és úgy kért vigasztalót.�A rókakölyök szánakodásból, jer, mond, apám,�Nézzük meg azt a mély barlangban szenvedőt;�Lám a juh is a báránya látogatni ment.�Jól van, fiam. Ha visszajő a gyáva juh�S báránya onnan, mink is elmegyünk oda.

�XXXVIII�HALÁSZOK

Alig kelt fel az aranyhajú nap, két halász�Nyereség kedvéért a Dunára ment, és belé�Vetette hálóját; de nem szolgált nekik�A jó szerencse; sőt távozni láttatott�Tőlök, mivel csaknem setétig hasztalan�Fáradtak, ami fájt nekik, s azért haza�Készültek, Illyen szomorú gondolatok között�Voltak, midőn egy nagy hal botlott a csalárd�Hálóba; felhúzták a prédát, és vidám�Énekkel nád-tanyájokhoz siettenek.�Kétségbe nem kell esned, ámbátor gonosz�Kezdete van munkádnak; mert vége jó lehet.

�XXXIX�GAZDAASSZONY ÉS SZOLGÁLÓI

Egy gazdaasszony szolgálóleányit�Napot napestig hajtá kémélletlenűl:�Ki font, ki foltozott, ki edényeket mosott,�Ki fejt, ki juhokat nyirt, ki járt ide s oda:�Alunni későn ereszté; viszont korán,�Mihent kakasszót halla, felkiáltozá:�Megharaguvának, s kiszegék a kakas nyakát.�Az asszony őket még korábban felveré.�Kisebb bajból nagyobba ekként estenek.

�XL�BÉNA FARKAS ÉS JUH

Egy béna farkas láta messziről juhot,�S elkezde sírni, ríni. Bánatos szavát�A gyapjas hallá, és legott közelgete�A nyomorulthoz, ki, jer, mond nagy siralmasan,�Jer áldott állat, és segíts fel engemet!�A gyáva hitt; s szegénykét a vad elkapá.�Hát ellenségnek hinni, veszedelmes dolog.

�XLI�IGAZSÁG ÉS KÖLTEMÉNY

Jer, mond egykor az igazság, te ruhás költemény,�Födözz be, látod, rongyos, meztelen vagyok:�Szállást hiába keresek, tőlem az emberek�Irtóznak. Így szólt, s őtet a költemény�Jól felruházá; sőt barátjának vevé.�Azulta szeretik egymást; kedvesek szegény,�És dús előtt; beszélnek és tanítanak�E nagy világban, mert járnak fel és alá:�Nem sokra, de jóra minden embert intenek.

�XLII�ÉNEKLŐ PTRÜCSÖK

„Szegény legényke vagy ptrücsök,�    De gyöngy az életed,�Jársz, kelsz mezőkön, és vigadsz�    Arany szabadságban,�Erődet a terhes dolog�    Nem rontja, nem töri.�Ingyen bocsát az ég reád�    Friss harmatot, s kitart.”�Így énekelgetett magának a ptrücsök�Egész nyáran, s gondatlan örömei közt csürét�Üresen hagyá. Azonban ősz közelgetett,�Mellynek nyomában jött fagy, és hó, és hideg,�S vastag köd; elhalt már mező, kert, rét, fa, fű;�Csak a süvöltő észak élt, s rettegtetett�Mindent, kivált dologtalanokat, resteket.�A téli hosszas fergeteg szünt egy napon,�És lőn verőfény, mellyet a lajhár ptrücsök�Látván üregéből félig elhaltan kijött.�Körűlnéz, és szemébe ötlik ott neki�A hangya, ki nyári keresetit forgatgatá.�E dolgos szomszédhoz kiáltott. Ah! tekints�Rám, kérlek; éhhel elhalok. „Szegény Bohó!”�Így szólt a hangya tréfából; „szegény Bohó!�Tánc, gajdolás volt életed nyáran: vigan�Keltél, hevertél; most is úgy tégy, és elélsz;�Másszor adok, amit adhatok; de akkoron�Vígabb kedvű légy: egy derék lakzink leszen.”�A ptrücsök illyen vigasztalással ballaga�Háza felé, mellyhez már közel volt, és ihol!�Nagy szégyen és bú inkább, mint éhség miatt,�Kifujta páráját. Fennállott sírköve�Sokáig e ptrücsöknek; mert emelt neki�Egy valaki sírkövet; ma csak az emlékezete�Van köztünk, melly (oh vajha foganatosan!) tanít.

�XLIII�PUFFADÓ BÉKA

Egy béka látott vastag ökröt a mezőn,�Annak temérdeksége megtetszett neki,�S felkezdte bőrét fújni, hogy hasonlatos�Lehetne. Bolondoskodol-e, vagy mit cselekszel,�Így szóla neki egy józanabb itéletű.�Még jobban erőlködött. Mi történt? Megszakadt.�    Az emberek közt is így szakadnak meg sokan.

�XLIV�GAZDAGFI

Gazdagfi szomjat szenvedett, noha udvarán�Nem nagy, de tiszta s jó vizű forrás vala.�Bővebb folyóból akarok inni, mond s kiment�A nagy Dunához, s a partról merítgete,�Jobban jobban hajolván a mélység felé.�Ne neked! A part leszakada vele, s ő elveszett.

�XLV�FARKAS, RÓKA, MAJOM

Te róka engem megloptál. Így vádolá�A farkas. Nem igaz. S lőn közöttök a majom�Biró, ki hallván ő pöröket, ezt végezé:�Te farkas, amit kérsz, nem vesztetted el;�Te róka, hogy loptál, tagadod orcátlanúl.�    A hazug embernek, mikor igazat mond is, szava�Kétes, s az okosságnál nem érdemel hitelt.

�XLVI�LÉGY ÉS HANGYA

Itt vagy élet, új tavasz�Oh soká mulass velünk!�Bár amaz rút tél helyett�Csak te volnál! E világ�Tégedet mint áldana!�A légy, mikoron a hangya mellette megyen el,�Így donoga, és kérdé a szorgalmatos állatot:�Hová mégy féreg? Hallod? Hogyne hallanám,�Dologra megyek, a hangya felele csendesen,�S kivált, ha majdan a rövid tavaszt meleg�Nyár váltja fel, mint mások, én is a jövő�Télre eledelt magamnak akarok gyűjteni.�Paraszt paraszt munkával vesztegeti magát,�Én, mond kevélyen a légy, úr s király vagyok�Szabadon megyek a nagy asztalokhoz, mellyeken�Friss étkek, édes s ritka csemegék állanak.�Mi vagy te, hozzám képest.�   E goromba szó�A hangya epéjét megfakasztá (e kicsiny�Állatnak is van epéje), s szóla: Szemtelen!�Ha úr s király vagy, mért vernek az inasok; s ide�Oda mint bolondot hajt s csapdos még gyermek is.�Én békességben élek télen is, melly reád�Fagyot hoz, s döglesz. A légy erre nem tudott�Szólani. Hát mit mond a dologtalan címer?�A mástól szerzett birtokokkal kérkedő?

�XLVII�ZSUGORI DE CSALFA

Ötszáz aranyt ásott le Zsugori, nagy nevű�Fösvény. Ezen pénzt a szomszéd hamar ellopá:�Amit amaz értvén, csendesen hozzá megyen,�De a lopásról messziről sem szól neki;�Hanem azt mondotta, hogy már ő ötszáz aranyt�Tett el: s még volna sokkal több rejteni való.�Hát adna neki tanácsot: jó volna-e oda,�Hol a többi vagyon, tenni: jó, igen bizony,�Mond a lopó. Megköszöné Zsugori, és haza-�Ment. Jól vigyázott. Egykor, imhol! a ravasz�Az elcsent pénzt helyére viszi, mivel nagyobb�Prédát reménylett. De Zsugori ravaszabb vala;�Az ötszáz aranyt felkaparta hirtelen,�És, melyre ő is méltatlan volt, eldugá.

�XLVIII�UDVARI BOLOND

Wircburgban egykor püspökét az udvari�Bolond felharagította sok vendég előtt.�Tömlöcre vele, tömlöcre! Vidd el porkoláb!�Ugy lőn. Ez ajtót nyit hamar; de mivel csupa�Földet látott a Deliquens, nem méne be.�A porkoláb, hogy emberét rá hajtaná,�Maga vitt szalmát, s előre lépett: a bolond�Ekkor reája zárta tömlöc ajtaját,�S a kulcsot elvitte urához, mondván: Elég�Nehezen bezártam. Mit? Te zártad őtet el?�Hiszen neki kellett oda büntetni tégedet.�Mi hát nem jól értettük egymásnak szavát,�Mond a bolond. Mindenki nevetett; ő pedig,�Hogy büntetéstől felszabadulhatott, örült.

�XLIX�MÓMUS

E nagy világban sok bohó Mómus vagyon.,�Mert van ki látó szemeket akarna a nyakán�Hátúl is, van ki oldalán nagy ablakot;�Vagyon ki lába ikráját inkább elől�A szárán látná; van ki még a fákon is�Nem buta disznókat hizlaló makkot, hanem�Jó cserhajú dinnyéket akarna, s így tovább.�   Mómusnak apja Somnus, anyja Nox vala,�Azaz: Álom és Éj; nem csuda, hogy illyen derék�Szülőktől illyetén derék fi származott.

�L�HENTES ÉS SZELINDEK

Sok tehenet, ökröt, sőt bikát is, elfogott,�Ifjú korában a Szelindek, és erős�Fogaival addig tartott küzdések között,�Míg kötelet a bőszült marhára vethetett�Gazdája; s fáradásiért dicsértetett,�Tápláltatott a hív állat. Nem volt helye�Panasznak. Illyen jól folyt el több tél, tavasz.�A hentes gazda vele igen megelégedett.�    Egykor tinója, mellyet le akart sujtani,�Magát szabaddá tette, s tőle elszaladt.�A hív szelindek, mint elébb, utána ment�Gyorsan, s elérvén haragosan a szilaj fülét�Megkapta; de mivel fogni már erőtlenek�Valának a vénség miatt, nem tarthatá�Az izmos foglyot. Mentegeté szegény magát,�De a kegyetlen hentes szidta mérgesen,�S elüzte s eltiltotta házától. Kinos�Éhségre jutván, nem sokára elveszett.�    E költeményke nem kiván sok főtörést.�Fel-felkiálthatsz: irgalmatlan hentesek.

�LI�VÁRASI ÉS MEZŐI EGÉR

Egykor kiment mezőre a várasi egér,�Kit, régi ismeretségből, igen vidám�Szemmel látott, és jobbnál jobb szívvel fogadt�A tér mezőnek egere; hordott is neki�Azonnal és rakott eleibe ledneket,�Rozs- s búzaszemeket, és más illyen étkeket,�Diót, mogyorót, különféle gyökereket: maga�Inasként szolgált, udvarlott, kedveskedett,�Tudván, hogy a várasiak válogatók, s hamar�Elúnnak egyfélét.�   A kis vacsora után,�Barátom, úgymond a várasi egér, te jobb�Állapatot érdemlesz, nem illy alávalót.�Mit gyötröd itten magadat? Hagyd e vad mezőt�És pusztaságot a férgeknek, s akinek�Tetszik. Csak egyszer élünk: érezd ezt tehát,�De vígan. Ihol! jó módot mutatok és adok,�Mint kedveltem barátomnak. S én is veled,�Egy társaságban, melly igen boldog leszek!�Jer velem, és tedd szerencsésebbé éltemet:�Jer a városba lakni.�   E mézes beszéd,�Mint csaptató, a mezei egeret megfogá.�Úgy végezék, hogy éjjel esnék a menés.�   Már setét volt, s mindenütt�   Ember és lúd és kakas,�   És komondor hallgatott.�Nagy házba, melly a várasinak szállása volt�Régulta, léptenek be. S mint örvendezett�A mezei! Más gőz, más szag csiklándoztatá�Orrát, nem mint kis ürege környékén; vajas�Sütemény, szalonna, kolbász, hús, fejér kenyér,�És minden, amivel nagy ház bir bővesen.�Frissen lakoznak: a mezei kivált örült,�És elgondolván, melly sokat tűrt, szenvedett,�Melly nagy baj és gond szerze neki eledelt, s az is�Millyen volt eddig! más világban képzelé�Magát: az órát is, mellyben szólíttatott,�Ezerszer áldá: ha pedig eszébe jutna neki,�Melly jó napokra virrad ezután fel, magán�Kívűl volt, és nem bírt örömével.�   - Kis üdő telék,�Ihol! vendég jő a kastélyba: zörgetik�A kapukat, ajtók nyilnak, lármáz a cseléd;�A sok komondor, sok pudli, sok agár, kopó,�Tyúk, lúd itt-ott felzajdúl és rútúl visít.�A mezei megijed, és társának biztató�Szavát sem érti jól nagy félelem miatt.�Elvégre kérdé: Sokszor van ez, a háború�Itten? Sokszor, válaszola a várasi, de már�Csaknem rászoktam. Én, barátom, mond amaz,�Kevéssel inkább akarok élni csendesen;�Azért most a mezőre visszamegyek. Vale.

�LII�OROSZLÁNY ÉS KECSKE

Minek szerencsélteted ottan az irtóztató�Sziklán magadat, te (szómnak megbocsáss) bohó!�Jer ide le hozzám, itt elég zöld ág vagyon,�Zanót, s amit csak szád, szemed szeret, kiván�Minden terem itten bőven. Így édesgeté�Egykor az oroszlány a magas bércek vadát,�A kecskét, aki: szépen köszönöm mond, neked�Ezt, a barátságnak barátságos jelét,�E jó tanácsot; de vele most nem élhetek;�E hely nekem igen tetszik; van jó eledelem:�Szabad járásom és kelésem, nincs, kitől�Félhetnék. Erre az oroszlány nem szólt neki.�Nagy igéretek alatt ál tőr lappang többnyire.

�LIII�FÜLEMILE ÉS KAKUK

Derék tavaszkor a fülemilét egy kakuk�Gyalázni kezdé, hogy nem volna szép szava;�Hogy senki, vagy kevés ember hallgatna rá.�Noha egy bokorról más bokorra szállana,�S magát kelletné.�   Engem, úgymond a kakuk,�Miulta itten énekelgetek, a kapás,�A szántó, az ihász, a béres, s egész falu,�Sőt még a váras is nagyobb részént szeret;�Mert mikoron erre jár, kel, szája tátva néz�Felém s nevet énekemre, s ami több, s nekem�Tetszik, jövendőről is kérdezősködik;�Tréfál velem, s nyájaskodik. Nem szép-e ez?�Nem nagy dücsőségemre válik-e ez nekem?�Ki tisztel így meg tégedet, kiáltozó?�A fülemile mindezekre csendesen fülelt;�Ellenben amaz: íme! legyen e szamár bíró�Köztünk, mond; s lőn bíró közöttök a szamár.�Ordítá: Deliberatum est, Igazod van kakuk!

�LIV�RÓZSABOKOR

Igen szerette a kertet s virágokat�Amália, kivált egy rózsabokornak nagyon�Örült; valahányszor nézte, ez volt éneke:�   Szép rózsa, szép,�   Légy soká ép!�      Örömem,�      Mindenem!

Ezt énekelte reggel víg Amália;�Dellest, midőn anyjának akará kedvesét,�A rózsát, megmutatni, alig ismert reá;�A kerti szép tudnillik már elhervadott.�Ekkoron anyja neki szóla: kedves gyermekem!�A testi szépség gyenge, s nem tarthat soká;�S Amália anyjának kezét megcsókolá.

�LV�NADÁLY ÉS KALMÁR

Egy gazdag kalmár, tó mellett járván gyalog,�Látott uszkálni vastag és hosszú nadályt,�Akinek így szólott: teli vagy ismét vérszopó,�Otromba féreg! Amint akarom, úgy vagyok,�Mond a nadály; de te, te soha nem lehetsz teli,�Egész világ nem képes a te béledet�Betölteni; én, ha valaki lábát megkapom,�Csak egy kis lágy sót hintsen is reám, legott�Eleresztem; ellenben te mint ravaszkodol!�A pénzes embert hiteted és tartóztatod,�S addig gyakorta, míg ki nem szívtad, s örülsz�Osztán magadnak; neki pedig ebédkort iszol�VIVAT.�   Most érté a kalmár, hogy nyelves és�Jó köppölyöző szája vagyon, akivel beszél;�Ügyéhez nem bizhatván, hazament s hallgatott.

�LVI�KEVÉLY SZAJKÓ

Egy tarka szajkó, mert fekete, kék és fejér�Színnel vala, tarkább lenni kevélységből akart.�Hát a páváktól lopogatott, vagy ragadozott,�S ragasztott is magára fényes tollakat;�S melly büszkeséggel jára más cifráiban!�A maga rokonit utálván, ment pávák közé,�S a szemtelen még jobban rátartá magát.�   Mi történt? Ezek ismervén tollaikat, neki�Rohantak: őtet, mint érdemlé, vagdalák,�És róla mindent, amit tőlök elszedett,�Csúfúl letépék; csaknem meztelen maradt.�Ekkor jött észre, s nemzetéhez visszatért;�De őtet régi társai sem szenvedheték;�Egy közülök így szólt hozzá: E gyalázatos�Harag mostan nem nyomna s üldözne tégedet,�Ha akartad volna megböcsűlni sorsodat,�És az szerént rendelted volna éltedet.

�LVII�RÓKA ÉS AGÁR

Üzőbe vett egy rókát az agár. Hogy magát�A vad ravasz megmentené erőszakos�Haláltól, szép beszéddel az agarat kérlelé:�Te, mond, serény vagy; a szél szárnyainál sebesb�Szaladásod.�   Míglen, így szól, egy nyúl jő elő,�Mellyet az agárnak megmutat, s ez hirtelen�Utána szökik. A róka bátran másfelé�Illantott. Sem nyulat, sem rókát nem fogott�Az agár.�   Sok kártékony dicsérő száj vagyon:�Nyal nyelve, hogy veszedelembe vihessen. Vigyázz!

�LVIII�SZAMÁR ÉS LÓ

Egy kalmár útra menvén jól megterhelé�Mind szamarát, mind pedig lovát. Az erőtlenebb�Szamár útközben kérte az erősebb lovat,�Hogy az ő terhéből valamelly részt vállalna fel;�De kérésének semmi haszna nem vala;�Tovább is vitte rászabott terhét szegény�Pára. S ihol! egy helyen kifáradván lerogy,�Elhal.�   Most már a lónak kellett vinnie�Egész terhet, s még a szamárbőrt is; nagyon�Bánta, hogy az igaz kérésre tegnap nem hajolt.

�LIX�VÍZ, SZÉL, BÖCSÜLET

Egykor barátságos beszélgetés között�Mulattak a víz, szél s böcsület. Hogy végezék�Beszédeket, s egymástól válni akartanak,�Hol lelhetnék fel egymást, tanakodtak.�   Nekem,�Mond a víz, völgyben van a helyem, s ottan reám�Találhatni.�   Nekem pedig, úgymond a szél, magas�Hegyeken vagyon lakásom, s ottan engemet�Találhatni.�   Utóbb a böcsület kérdezteték�Amazoktól: hát hol lész te, ha most elhagyunk?�Az egyenes és nyilt szívű erre így felelt:�Ha most elhagytok s vesztetek ti engemet,�Fel nem találtok és találhattok soha.

�LX�SZAMÁR ÉS CSÓKA

Jó kedve duzzant a szamárnak, és akart�Éneklése miatt érdemleni dicséretet.�   Alig kezdette torkából ereszteni�Otromba bőgéssel szavát, a hallgató�Állatok iszonyodának, s kiáltozák neki!�Áhá, gyalázatos szamár hallgass! Ne sértsd�Füleinket ordításoddal.�   Mégsem szünék;�Mert egy csóka, kinek megtetszett, felbiztatá;�S követni akará a szamárt, mint mesterét.�   Lel a bohó mindenkoron nagyobb bohót.

�LXI�NÁD

A nád, mivel egy madár sem keresett s kért helyet�Fészeknek nála, búsúl vala. Egykor tehát�Több szárnyast megszólított; de mindenik�Csak azt mondotta, hogy állhatatlan, változó�Volna; s reá bizni nem bátorkodnék magát,�S gyermekeit.�   Ismerjed az embereket: változó�Elmékre magadat soha ne bizd, se dolgodat.

�LXII�PÓK ÉS KÖSZVÉNY

Történt, hogy a pók és köszvény öszvejöttenek;�Beszélgetések inkább bús, mint víg vala.�   Én, mond a pók, nagy úri palotából jövök:�Akarék, azonban, mert igen tágas vala,�Több hálót szőni; de mihent kezdék, a cseléd�Munkámra támadt; azt rontá, magamat vere,�Kergete.�   Én pedig, (a köszvény így panaszkodék):�Alacsony házakhoz jártam, és szegényeket�Akartam ágyba vetni, gondolván, hogy ők,�Mivel sokan vannak, kitartnak engemet�Igen sokáig: nem mehettem semmire;�Mert keveset esznek, s ha talán néha töltnek is�Többecskét a garatra, vagy megterhelik�A gyomrot, ottan rajtok a dolog segít.�   Tegyünk, barátom, más próbát. Te pók, szegény�Embernél végy szállást; én egy friss asztalú�S dologtalan urhoz szállok.�S íme! mindenki�Contentuma szerént választott. A pók egész�Házban sző; a köszvény gyenge s meleg vánkosok�S párnák közt nagyságos gazdájával hever.

�LXIII�SAS

A sas, madarak királya, kitrombitáltatá,�Hogy születésének napját, fogná ülleni:�Tehát a tollas nép jelennék nála meg,�Mivel nagy vacsorát adna hű jobbágyinak.�A madarak hozzá felesen összvegyültenek:�Fácán, pacsirta, gólya, gödény, daru, rigó,�Holló, gém, szarka, harkály, szajkó, pinty, kakuk�S még többen. A sas mód nélkűl örvendezett,�Azon napon nagy vacsorát adhatott, s adott,�De csak magának; mert elölé vendégeit.�   Hasznot magának; a csalárd szép szín alatt�Keres. Gyakorta méreg a mézes beszéd.

�LXIV�MORGÓ SZAMÁR

Egykor igen elkeseredett sorsán a szamár,�S morogni kezdett:�   Én, amaz még boldogabb�Üdőkben, a vitézektől böcsűltetém;�Hadakba jártam; uramat nagy csaták között�Szolgáltam, a veszélyből kedves életét�Nem egyszer mentettem ki; ha visszatért velem�A szép dücsőség mezejéről diadalmasan,�A nép örömkiáltásokkal tapsola�Neki; de nekem is lágy kézzel nyakamat s hátamat�Veregeté, véres sebeimet törölgeté;�Könnyen felejtém így el a hadi bajokat.�Jó tartásomról nem szükség szólanom;�Megvolt az a legigazságosb mérték szerént.�   Most elvetett, goromba, buta állat vagyok;�Szégyen, gyalázat, inség teljes életem.�A durva pásztor nemcsak terhet rak reám,�Hanem körmönfont ostorával néha meg�Furkós botával hajt, csap irgalmatlanúl.�Hogy a kólika gyomrozza meg jól a gonoszt!�   Az is bosszont gyakorta, s neveli mérgemet,�Hogy akármelly szolgáló is, mint gazdám s uram,�Reám parancsol éspedig nagy hangosan,�Ha víz kell neki, ha a szántók után viszen�Ebédet; egyszóval: mikoron tetszik neki.�Azonban ez a lustoska sodrófát mutat,�Vagy seprüt, ha megéheztemben közelgetek�Konyhája felé. Hogy pártáját holtig vigye!�   Hát mennyi szénát, árpát, mennyi abrakot�Hordok! S ihol! ez a nagy dög (gazdámnak lova)�Emészti meg mindazt! Én zabszalmát alig�Látok.�   Hallgatta figyelemmel morgásait�Azon egy állásban élő ló, s mindakkorig�Hallgatta, míglen tőle meg nem sérteték:�Osztán szóla neki; ha, ha, ha, hé, mért vagy szamár.

�LXV�ÖLYV ÉS GALAMB

Midőn galambot kerget egy kegyetlen ölyv,�Hálóba akada, mellyből nem szabadulhatott.�Tehát könyörgött nagy alázattal, és magát�Mentegeté a madarász előtt, hogy soha neki�Nem vétett.�   Legyen úgy, mond amaz; de tégedet�Sem bántott, kit most dühösen üztél, a galamb.�   Igaz biró az, és kötelességét teszi,�Ki a jót védi, a gonoszt megbünteti.

�LXVI�XANTHUS ÉS ESZÓPUS

Felesége Xanthust egynéhány napig elhagyá,�Kit a filozófus hivata több ízben haza;�De a kevély és mérges asszony nem tudott�Fogadni szót; sőt méginkább durcáskodék:�A jó férj járt, kelt, de sehul kedvét nem lelé.�   Látván Eszópus ura bús aggódásait,�Én, mond, ha akarod, megteszem: hogy itt legyen�Holnap; bizd rám e dolgot. Ne gyötörd lelkedet.�Másnap magához pénzt vevén, piacra megy;�Ott öszvevásárol s szed sok kappant, ludat,�Récét, sok csirkét, fácánt, nagy szarvas-tagot,�Vaddisznóból is jó darabot, jár ide s oda;�És még házanként mindent, amit gondola�Szükségesnek nagy lakodalomra, keresgetett.�Asszonya szüléi házokhoz mint tévedő,�Noha készakarva, bément, s kérdezősködött,�Volna-e, mit pénzért adni akarnának neki.�Egy szolga kérdé tőle, kinek számára szedsz�Ennyit? Xanthus filozofus, az uram, így felelt,�Holnap mennyegzőt tart: számos vendégei�Lesznek: vajh, öszveszedhetnék még többet is!�   A szolga nagy sietséggel visszaszaladott,�És a durcás asszony előtt a történetet,�Tudnillik amit látott és hallott, elég�Nyersen s bőségesen elbeszélte; a Madám�Halavány viaszként elsárgult, majd meg pirult.�Mit tenne? hazatért, és urával csendesen�Megbékélt. A nagy vacsorához vigan ültenek.

�LXVII�VELENCEI HALÁSZOK

Két ember a Velencei tóba veté minap�Hálóját, amelly kihuzáskor nehéz vala:�S a jó halászok, minthogy benne sok halat�Gondoltak lenni, kezdének víg éneket.�   Amint kihúzták a hálót, kevés halat,�De nagy darab fát benne láttak, amin�Elszomorodtanak. Egy harmadik jöve, ki nekik�Így szólt: nyugott elmével legyetek, Jámborok!�Az Örömmel atyafi a Szomorúság. Ekkoron�Amazok, tanyájokhoz ballagván csendesen,�Egy nádhalomra fektették hálójokat.

�LXVIII�TŰNŐDŐ PLUTÓ

Plutó, az Alvilágnak fő ura, számba vőn�Minden lakost, ki leköltözött hozzá, s örök�Házhelyt nyert tőle: látta, hogy fele sincs teli�Roppant birodalmának. Sokat ugyan, mond, taszít�Setét pusztámba a had; mert számtalan ezert�Öl meg: sokat az irígység, sokat a vakmerő�Harag; sokat a víz, tűz, kő fojt, éget, üt agyon;�Mint késő őszkor a falevelek, hullanak;�De mindez nekem igen kevésnek láttatik.�   Mikor így tünődék, váratlan vendég jöve�Hozzá a Felvilágból, a hires-neves�Torok-gyártó, ki őtet megvigasztalá.�A dobzodó öröm, mond, itt veled leszen�Ezered magával nemsokára; már hörög,�Erejét kirázta, ette s itta, társait,�Ámbár, tudnám is, fel nem számlálhatom.�Egy szót se, mond Plutó: amit hallék, elég.�   Mértéktelen élet az életet sietteti�Fogytára. Erről irtam e kis költeményt.

�LXIX�ÖKÖR ÉS KUTYA

A dolgos ökör megéhezvén elballaga�Egy nagy kazal szénához, amellynél kutya�Hevert. Ez ottan a szarvast megtámadá,�S elugatá. Amaz, igen kitetszik, mond ki légy:�Irígy, gonosz vagy; te nem eszel, nem is ehetel�Szénát, azontól mégis tiltasz engemet.�   Hát nem veszi, nem veheti, attól mást buta,�Vagy millyen indulatból tilt s gyakran elugat.

�LXX�GYOMOR ÉS TAGOK

Nagy meghasonlás támadt a gyomor s tagok�Között; Ezek amazt vádolták, hogy csak hever;�Ellenben ők izzadnak, fáradnak, törik�Magokat: amit sok bajjal öszvegyüjtenek,�Feleszi s emészti egyedül a dologtalan.�    Én, mond a szem, jó reggel felnézek s kelek:�Napot napestig, mint valamelly őr, nyugtalan�Vigyázok, ami kárt tehetne, messziről�Látom, s előre megmondom, távoztatom.�    Én is, mond a nyelves száj, intek szüntelen,�Ez jó, amaz nem, ezt kövesd, amazt kerüld.�    A kéz, kapálok, mond, kendert vetek, szövök,�Varrok ruhákat, építek házat, s ha kell,�Fegyvert fogok, s a közjót védem emberűl,�Sok effélét nagy hosszasan számlált elő.�    Hát ide s oda mennyit járok, mennyit fáradok�Én, kezdi a láb, rajtam áll egész teher�(Ne legyen szóm senki bántására); mégis, ím!�Legalább valónak tartatom, megvetettem.�Végezzünk nagy tekintetű dolgos tagok!�A henye gyomornak ne legyünk mindig rabjai.�S imezt végezték:�   „Minthogy heverő a gyomor,”�És nem dolgozik, étel, ital ne adassék neki.”�    A gyomor ugyan, jól tudván a következést,�Ellent szóla, de hiába. Tőle több napig�A tagok elvontak minden eledelt és italt.�    Azonban a szem lankad és lankad s alig�Pislog: nagyot kezd a fül is hallani: magát�A kéz nem bírja: a száj, mint hal, tátogat:�A láb akarna menni, s nem mozdulhat el.�    Illy állapotban akarák tenni tisztiket,�De már késő volt; a gyomor, melly őket is�Öntözgeté, mint valamelly ér, kiszáradott,�S kinok közt vele fogytak ki a botor tagok.

�LXXI�OROSZLÁNY ÉS BIKÁK

Az oroszlány haragutt a bikára, s meg akará�Alázni; de mivel többen voltak, és magok�Között szövetséget kötöttek, nem csapott�Reájok. Ezt az álnokságot gondolá:�Egy tehenet hozzájok szalasztott s kergetett,�Amelly legottan bizonyos okot adott nekik�Nagy meghasonlásra. Dühösen küszködtenek;�Szurdalták hasogatták egymást kegyetlenűl.�Erejeket fogyni látván a vad, hirtelen�Ott terme, s kéje szerént őket vágá, ölé.�   A meghasonlás erejekből az erőseket�Kiveszi, s teszi martalékká a szabad fejet.

�LXXII�SAS ÉS SZARKA

A sast egy szarka kérte emberségesen,�Azaz szép szóval, hogy venné társának őt;�Látod, monda neki, termetem nem rút vagyon;�Látod, miként tündöklöm: a fekete s fejér�Toll ritka madárnak öltözete: tisztán, kevély�Rátartás nélkűl, viselem magamat: senkire�Nem hányok mocskot: és még szólani is tudok.�   Én társaságunkba fogadnálak tégedet,�Úgymond a sas; de tartok tőled, hogy miket�Itt köztünk hallanál, kicsörögnéd azt amott.

�LXXIII�S[ÁROS]PATAKI CSÓKA

E kék szemű, aranynak, ezüstnek és egyéb�Fényes dolognak kedvelője, e madár,�Mondom, deák gazdáját megvígasztalá�Sárospatakon. A vár gazdag urának feles�Aranyát kihordá, s a deáknak adogatá,�Ki derék segédet kapván, külföldre mehetett�Tanulni, s elment; de előbb csókáját, nemes�Jótévőjét, megölte.�   Durva cselekedet,�E mai világban melly számos követőd vagyon!�Mert, mint a pataki csóka, úgy járnak sokan.

�LXXIV�RÓKA ÉS FAVÁGÓ

Egy róka, kit sokáig hajtott a vadász,�Elrejté a favágóhoz közel magát,�Azon esedezvén, hogy semmit ne szólana.�Jól van, mond a favágó, nem szólok neki.�Jött a vadász és keresé a rókát: Amaz�Nem szóla, de jelet kézzel ada. Míg a beszéd�Tart köztök: a vad lábra kelt és elszaladt.�    Utóbb a vágó, szemközt jövén vele,�Hogy a jó tettet nem köszöné meg, vádolá.�Kinek a róka: Hamis lelkű! cselekedeted minap�Elárult, noha nem szód; hálát nem érdemelsz.�    Bár jót igér is a gonosz, rosszal fizet.

�LXXV�GALAMB ÉS SÓLYOM

Te sólyom, téged nem hiába tart urunk’;�Kedves madara vagy, de bizony minket is szeret;�Légy hát jó hozzánk, légy kegyes védelmezőnk�A macskák ellen. Igy szólott a galamb.�    A sólyom ottan szeme láttára megkapott�Egy macskafiat, és felgyilkolt. Még jobbadon�Hitt a galamb, s az erőssel kezde tartani’;�S neki, mint hatalmas pártfogójának, magát�Lekötelezé. De melly igen csalatkozott!�    Midőn körmölné, vágná, felkiáltozott:�Én gyáva, hogy kis ellenség ne bántana,�Nagyhoz folyamtam. Társaim tanuljatok!

�LXXVI�SZOLGA ÉS KUTYA

Nem régen állván szolgálatba egy legény,�Csudálá, hogy ura s asszonya jó falatot kihány,�Az ebnek; és, ha történetből nincs jelen�Ebédkor, szorgalmatosan felkeresteti,�Noha már a háznál haszna semmi vagy kevés;�Mert vén, fogatlan, és csaknem világtalan.�    Egykoron a szolga kérdi tőle: Mi az oka,�Hogy úgy szeretnek, és olly kegyesen tartatol?�Uram részéről a jóság cselekszi azt,�Részemről pedig a hüség, felele a kutya.�Sok megkésértett engemet, sok ijesztgetett,�De tántoríthatatlan, mint a kő, valék.�    A szolga vigasztalással tőle távozék,�És gondolá, hogy vannak még jó emberek.

�LXXVII�PÁVA ÉS KATONA

Süvegén egy büszke katona strucctollat viselt;�Mellyet látván a páva, kezdé tollait�Dicsérni, s velek kérkedni, a felduzmadott!�Enyimek, mond, szebbek, és farkát abroncsra feszesen�Terjeszté.�   Megkedvelte a büszke katona,�S a nyalka pávát véletlen körmei közé�Kerítette: legeslegtündöklőbb tollait�Kihúzta; s azonokban süvege kevélykedett.�    Most jött eszére, s oktalanságát hiu�Torokkal vádolta; jeles kincsét rejteni�Kellett volna, nem árulni szemnek gőgösen.�    Így jár ma, s így járt régenten, sok kérkedő:�Pénzt, drágaságot a szem mástól elkiván.

�LXXVIII�GYERMEK ÉS FÖSVÉNY

Egy gyermek a kút mellett sirt és jajgatott;�Mi lelt, a fösvény kérdi tőle. Odavagyon,�Jaj nekem! aranycsészém, a kutnak mélyire�Esett.�   Ezt értvén nagyhamar kifékezi�Inát, hasát: magáról öltözetet lehány,�S égvén heves kivánattól, leereszkedik.�A gyermek addig öszveszedte a ruhát,�A haslagot kantárostúl, és elszaladt.�   A kutban csak vizet talált, feljöttekor�Semmit az a fösvény.�   A magáét veszti el�Gyakorta, ki a másén kap, mond e költemény.

�LXXIX�CSIRKE ÉS VÉN RÓKA

Kiment a csirke későcskén, s asztag körűl�Magot szedegetett: s ímhol! egy vén, és sokat�Próbált, róka reá bukkant véletlen; szegény,�Mivel szabadulására módot nem talált,�Megálla, s nagy ijedtségében szörnyen reszkede.�    A róka, látom, mond, hogy félsz, mert engem is�Azok közül valónak gondolsz, kik gonosz�Szándékból titeket lesnek és pusztítanak.�De hidd el, azon istenteleneket gyűlölöm,�S vajha kiveszthetném e világból! fáj bizony,�Fáj szívem, mikor a gyenge és szelíd nemet,�Amillyenek ti vagytok, olly kegyetlenűl�Ölik, pokol fajtái, nem föld állati!�Védelmezőtök voltam eddig, és leszek�Ezután is, miglen bennem a lélek piheg.�E tájra most, alkonykor, illyen gondolat�Hozott, hogy a csalárdok ellen, kik setét�Éjjel leginkább háborgatnak bennetek,�Oltalmazzalak. Ólatokon, fogadom, nem teszen�Erőszakot sem róka, sem farkas s egyéb�Rabló szemem láttára. Élesztő öröm�Járta el a csirkét és ragadta magán kívül.�Az ólba, mellyben már társai aluttanak,�A nagy kegyelmű védőt vezeté csendesen;�Ott a szárnyasokat mind elölte.�   Leggonoszb,�Gonosztévők közt, a próbált hizelkedő.

�LXXX�ZSUGORI DE ZSOBRÁK

Gyümölcsösében zsugorinak termett: barack,�Sokféle, valamint alma, körtvély, szilva, meggy,�Cseresnye; s mint böcsülte szép gyümölcseit!�Míg változtatni nem kezdette rothadás,�Egy szem cseresnyét (példáúl csak ezt hozom)�Egy szem cseresnyét a világért meg nem ett;�De másnak sem adott.�   Fia szégyenlé. Kedvesit�Tehát a kertbe hívta mondván: Csak javát�Egyétek a gyümölcsnek, minthogy azt apám�Nem szereti: mindég rothadott van asztalán.�Az okos vendégek örömest szót fogadtanak.�    Zsobrák szájában zabkenyér édes falat.

�LXXXI�IVÁN MESTER

Mivel a várastól almafája messze volt,�S ahhoz gyümölcsért mindenkor nem küldhetett,�Nem is akart; mert cseléditől félté, Iván�E gondolatra jött: Kiásom én bizony�Azt még ma, s ide ablakom eleibe ültetem;�Innen, ha varrok vagy szabok, ránézhetek,�S ha kell, gyümölcsét is frissében szedhetem.�Dictum factum; Napnyugtakor már új helyén�Állott, s ugyanazon, két vagy három reggelig�Elélvén, ki is aszott. Oh Iván! Iván! (fejét�Öklözvén maga magának), mond hol volt eszed!�    Iván, mint látod, mód nélkül bölcselkedett:�Kivánságit sem tudta zabolán tartani.

�LXXXII�VESZEKEDŐ KOMONDOROK

Egymásra régen törtek a komondorok,�Kiket hiába intett a nyáj pásztora�Jó békességre; nevekedett mérges dühök,�Ki is ütött; marták, rágták kéméletlenűl�Egymást; az egész nyáj rajtok elbámészkodott.�    A lesben álló s jól vigyázó farkasok�Elészaladtak, és őket mind elnyomák;�Azután a juhnyájt szaggaták, ölék, evék.�    Érted, ha akarod érteni, ezen költeményt.�

�LXXXIII�HAJÓZÓK

Sok drága partékákkal megterhelt hajót,�Kezdett forgatni s hányni szélvész a Dunán:�Az evezők, és kik azonon voltak, kész halált�Látván, siralmas panaszokat öntöttek. S ihol,�Egyszerre szünt szél ereje s fergeteg dühe;�Nap is reájok kedvező szemet vetett.�Épen maradván, és új vért s új életet�Magokban érezvén, nagy gajdolás között�Kelem-földére szerencsésen szállottanak.�    Itt a kormányos két leckét adott nekik:�„Nem kell hamar panaszra fakadni, atyafiak.”�Másodszor: „Tartósabb a mértékletes öröm.”

�LXXXIV�VÁRAKOZÓ SZAMÁR

Túl egy folyón jó legelőt látott a szamár,�Megörült; de kedve vizben úszni nem vala;�Hát arra határozta magát, hogy míg a patak�El nem foly és fogy, addiglan várakozik ott.�S várakozék, noha nagy éhen reggel ment oda.�    Alunni készült a nap, mikor ő ébrede,�Egyszersmind akara úszni (mert folyton folya�A patak). Akara, mint mondom, de kiveszett neki�Ereje; tehát csak bánkodhatott; s bánkodott.�A rest erősnek szól ezen kötött beszéd.

�LXXXV�ÁLLATOK ÉS NAP

Oh nap! ne süss olly melegen, egyébként elveszek;�Mert lankaszt és izzaszt a munka terhe is,�Igyen kiáltott a szamár.�   Oh csak meleg�Sugárokat eressz! ezt kiáltá a kigyó.�    A bagoly így kérte: Oh nap! szemeimet ne sértsd;�Odalesznek, ha világítni nem szünöl. Az egér,�Elvégre, oh Nap! kérlek, mond, tégy jót velem;�Érleld melegeddel a mező kalászait.�A nap, szokásaként, járását folytatá.�    Fertelmes Egoismus, sok nemzet ostora!

�LXXXVI�EGÉR ÉS BÉKA

A békát szépen kérte régenten az egér,�Hogy vinné által őtet egy széles folyón.�Miért ne, csak hozz jó erős cérnát ide,�Ugymond a béka. S vitt cérnát neki az egér,�Kit amaz önnön magához kötözött, és úszott�Vele; midőn a folyónak közepén volt, bukott,�S az egeret huzta, mert el akará fojtani;�Az egér veszedelmet érezvén, nem engedett.�Míglen vesződnek egymással, rájok csapott�A kánya, és mind a kettővel elröpült.

�LXXXVII�OROSZLÁNY ÉS EGÉR

Nyugvék az oroszlány, mikor egy kicsiny egér reá�Ugrott, vagy inkább botlott, és nagy szálat is�Tiszteletes bajuszából kirántott; a nemes,�És nagy vad őtet elkapá, de nem veré,�Nem kínzá, hanem elereszté minden sérelem�És bántás nélkűl, csak ezen kis leckét adá�Neki: Légy vigyázóbb ezután, mert sok hirtelen�Haragú, hebehurgya van: ha véletlen találsz�Reájok szökni, tudd meg, bőröddel fizetsz.

�LXXXVIII�UGYANAZOK,�TI.�OROSZLÁNY ÉS EGÉR

Az oroszlány éjjel jártában hálóba dőlt,�Mellyből midőn ki akarná fejteni lábait,�Méginkább összeszorítá, s nem menekedheték.�Haszontalan munkája ordítást s nyögést�Satolt belőle; hallván a kis egér, oda�Sietett: jótévőjére ráismert, s legott�Vigasztalá; elrágta lassanként erős�Köteleit, és megszabadította a Nagyot.�    Most érzé mindenik, hogy nincsen édesebb�Az igaz jótéteménynél, amellyet kicsiny�Sorsú is adhat Nagynak. Értsd ezt büszkeség!

�LXXXIX�FECSKÉK

Egy fecske kedvesével több esztendeig�Szegény gazdának házánál tartózkodott:�Ott rakta fészkét, ott nevelte kisdedit.�Ha új tavaszkor visszatért, volt kész helye.�A gazda mihelyest látta, víg szóra fakada:�Ihol, annyok! itt vannak tavali vendégeink.�    Azon szegény gazdára nagy örökség jutott,�Amellyre számot sem tartott. S immár neki�Nem tetszett a náddal födött ház; rontatá�Azt, s egy kőpalota építéséhez foga.�Egész nap zörgés s lárma közt folyt a dolog;�A gazda fennyen ezt és azt parancsolá.�    A fecske, jer, mond párjának, másutt vegyünk�Szállást; itt nincsen nyugodalom. S költöztenek�Más házhoz, mellyet csak szalmafödél őrize,�S megelégedének.�   Nem fény, nem világi jó,�Hanem a magával békés lélek boldogít.

�XC�JUH BIRÓ ELŐTT

Egy kutya biró eleibe idézte a juhot,�Kinek kölcsön adott volna kenyeret, s ez hamis�Szájjal tagadná; két bizonyságot hiva,�Farkast és kányát; ezek előállván: „Igaz,�Úgy van, biró úr, láttuk, bátran esküszünk.”�    A juh, szegényke! vesztett; büntetése volt:�Mivel nincsen egyéb jószága neki: hát egész�Gyapját eladván, tegyen eleget. Tél volt s kemény�Hideg, mikor ezen büntetés hozatott reá,�Elhalt, s husát felosztották magok között�A kánya, farkas, kutya, hamis ellenségei.

�XCI�PÁRDUC ÉS SAS

A sas hallotta, hogy a párduc jó illatú�Állat, tehát jó volna husa is, gondolá;�Kivánt belőle enni, de magát ellene�Erőtelennek látta, mert elveszteni�Akarta. Szerencséjére egy vén róka jött,�Kinek így szóla: Te, ha megsegítesz engemet,�Azaz, ha nekem jó, s nem nehéz módot mutatsz,�Amelly szerént a vad s kegyetlen párducot�Elejthetem, nyersz tőlem sok ludat, tikot,�Vad s házi récét, et cetera: Te, tanult, ravasz,�Szóval, nagy mester vagy; s azért benned bizom.�    A róka, minekutána megvolt a kötés,�Így tégy, mond: amelly forráshoz jár oltani�Szomját, tégy oda nagy sajtár bort; azt igen�Szereti, s megissza, s tőle részeggé leszen:�Ledől lábairól, s mint holt dög földön hever;�Ez nem nehéz mód, s én könnyebbet nem tudok.

�XCII�FOGOLYMADÁR ÉS VISLA

Fogolymadárral a csalitban öszvejött�Egy visla, ki barátságosan kezdé amazt�Dicsérni, mondván: Szép, bizony szép vagy, fogoly,�Ha szemeidet behunynád, mint illenék�Az neked! oh sokkal szebb volnál és ékesebb!�E szónak hitt; behunyta szemeit, és legott�A visla őtet elkapá. Sirt, jajgatott,�S csak azért könyörgött neki, hogy míg az ő nevét�Nem mondaná ki, meg ne ölné. A kutya�Alig nyitá fel száját, hogy kimondaná,�Belőle kiröpült a fogoly.�   Jaj énnekem.�Mért kelle szólnom: a visla azon bánkodott;�Ellenben a fogoly mondá: Jaj énnekem!�Mért kelle alunnom, mikor álom nem jött reám.�    Mikor vigyázni kellene, alusznak sokan.�Sokan, mikor nem szükség, akkor szólanak.

�XCIII�PARIPA ÉS SZAMÁR

Egy paripa, ki cifra cafrangban kevélykedék,�A sok dolog alatt eltörődött és fogyott�Szamarat előtalálván, neveté s felrugá;�De nem sokára nyargalásban megszakadt,�És a mezőre gazt s trágyát hordozgatott.�Neki a szamárka víg nyerítéssel: Te vagy,�Szóla, te nyalka! s amaz elpirulván hallgatott.�    Senkit ne vess meg. Senki veszedelmén buta�Szamárként ne kacagj; gondold: Emberek vagyunk.

�XCIV�ELEFÁNT ÉS RÓKA

„Oh, e világban minden állatok között,�Legeslegerősebb, legnagyobb, legokosb, s azért,�Oh, vajha méltán zenghetnélek tégedet!”�Igy, ex abrupto, kezdé el dicséretit�Róka az elefántnak.�   A valóban nagy s okos�Barom neheztelt, és a rókának legott�Szóla: Kotorj innen, szemtelen hizelkedő!�Oroszlányt, medvét, farkast, és tigrist dicsérj.

�XCV�OROSZLÁNY ÉS MAJOM

Az állatok országában, míg nálok király�Nem volt, kegyetlen gyilkosság uralkodék;�Sokszor csekély, vagy semmi okból szaggatá�Erős az erőtelent: haszontalan panasz�Hegyeken, erdőkön és mezőkön hallatott.�    Elvégre többen öszvegyülvén, gondolák,�Hogy egy hatalmasbat birónak kellene�Választani, kitől félne nagy és kicsiny lator.�Ekkor az oroszlányt választották, és neki�Királyi pálcát adtak, azon kötés alatt:�Hogy lenne kegyes, irgalmas, jó törvényhozó;�Hitét s igéretit szentűl megtartaná.�    Alig kezde parancsolni, tett igéretit�Megbánta; mert előbbi vad természetét�El nem felejté. Hát álnoksághoz fogott:�Majd ezt, majd azt az állatot szép szín alatt�Hivá magához, s kérdezé: Büdös-e nekem�Szájam, lehelletem? Ha találta mondani:�Büdös; megölte, s azt is, aki hallgatott.�Igy elvészett sok szarvas, őz, nyúl, erdei�Disznó s más állat.�   A majmot utolszor hivá,�Ki, amit tőle kérdezett, arra ravaszúl�Felelt: Uram, királyom! Nemcsak nem büdös,�Hanem ugyan kellemes illatú lehelleted.�Ennek, szégyenből akkoron, megengedett,�Mint nagy dicsérőjének; de vigyázott reá,�S az ölettek számát vele toldani szándékozott,�    Igy tett: Mintha beteg volna, tetteté magát.�Ezt hallván, öszvejőnek minden állatok�Látogatására a királynak. Orvosok�Nyelvét nézegetik: majd bal, majd jobb pulsusát�Billegetik; s azt találák, hogy gyomrát neki�Terheli nyers falat, amely úgy lágyulhatna meg,�Ha majombél véresen boríttatnék reá.�A Főtanács kiáltá: Úgy, úgy, úgy legyen!

�XCVI�RÓKA ÉS MACSKA

Én, mond a róka, ravasz eszemmel tégedet,�Macska, megelőzlek, sőt egyéb állatokat is�Felhaladok.�   Én illyennel nem dicsekedhetem,�Mondá viszontag a macska; de hogy jó hegyes�Körmökkel áldott a természet, azt neki�Köszönöm.�   Mikor így beszélnek, íme! közel kutyák�Ugatnak: a macska hamar egy fára szaladott;�A róka pedig elfogatott és szaggattatott.�    A magahitt embert veszedelem lesi, s dönti le.

�XCVII�FARKAS ÉS EBEK

A nyáj védői csonton öszvevesztenek,�Kiket távulról a farkas nézett. Örült,�Gondolván, hogy könnyebben nyer prédát. Nosza,�Neki bátorította magát, s a nyájnak szaladt:�Egy bárányt kiragadott s vitt.�   Azt látván, hamar�Elhagyták a veszekedést, s a rabló után�Méltó haraggal, s jó foganattal estenek�Az ebek; a farkas, hogy magát szabadítaná,�Prédáját elvetette, s szaladott a gonosz!�    A közveszedelem egy szivet, lelket kiván.

�XCVIII�DARU ÉS VARJÚ

A daru és varjú szövetséget kötöttenek,�Ugy, hogy más madarak ellen a daru védené�A varjút; ez pedig jövendőt mondana�Amannak.�   A szövetséges társak gyakor�Izben menének egy vetésre, s a magot�Kiszedék. A gazda nem szenvedhette teleke�Pusztítását, kiált szolgájának: Követ�Hozz ide! Daru, vigyázz, mond a varjú, s a darun�Nem történt semmi. Két nap illyen jól folya.�A gazda szemesebb lőn, és nem követ, hanem�Kenyeret parancsolt szóval, de valóban követ�Értett, s hozott a szolga. Jó lesből kövét�Parittyájából a gazda darura kilövé,�Ki nehéz sebében alig mentvén meg életét,�A varjú ellen támadott, hogy hallgatott,�És nem jelentette meg a veszedelmet neki.�Kérlek, bocsáss meg; mert én vétkes nem vagyok,�A varjú mondá, hanem az álnok, a csalárd�Ember, ki sokkal mást mond, és mást cselekszik.

�XCIX�VADÁSZ ÁLLATOK

Vadászni menvén egykor mint társak, tehén,�Juh, kecske s oroszlány, egy nagy szarvast fogtak el.�Midőn magok közt fel akarák azt osztani,�Igy szólt az oroszlány: Én, mivel legerősb vagyok,�Az első részt veszem magamnak; második�Rész engem illet, mert oroszlány a nevem’;�A harmadik enyim, mert legtöbbet fáradék’;�A negyediket, meglátom, ki veszi tőlem el,�S övé lőn az egész.�Társ hatalmassal ne légy.

�C�GYÁVA MADARAK

Egy zöld ligetnek szélén a madarász sipolt,�Igen is édesdeden sipolt, mert nagy sereg�Szárnyas lakos felindult, és őtet közel�Akarta látni, hallani.�   Egy, ki már sokat�Próbált, intette, hogy ne hinnének; rövid�Örömnek vége hosszas bú, bánat lehet’;�Sokan szóhallók voltak, de sokan nem, s ezek�Egy lábig lépes vesszők rabjai lettenek.�Sok madárt már tőrbe ejtett�    Csalfa sipnak szép szava.

�CI�TAMÁS DEÁK

Tamás egy régi társától, kit elétalált,�És kit régen nem látott, kérdé: Élsz-e még?�Mert, mond, azt hallám, és levélből olvasám,�Hogy deszkát árulsz másvilágon.�   Legyen örök�Hála az egeknek! még frissen vagyok, felelt�Amaz. Bizony nem hiszek én teneked, visszaszól�Tamás; mert az, ki holtnak mondott, hitelesebb.

�CII�FALUSI EMBER

Egy falusi ember szamarát irgalmatlanúl�Úgy megterhelte, hogy alig léphetett; reá�Kiáltozának mások, szánná a szegényt,�S könnyítne rajta; egyébként kutyaeledel leszen.�A falusi végre, megszánván az állatot,�Terhét magára vette, s úgy ült fel reá.

�CIII

Egy gazda mély gödörbe, mellyet a ravasz�Rókának ásatott, lezuhanván kiáltozott:�Szolgák! hamar segítsetek; Mikó, Geczi,�Nem messze állának, de egy sem mozdula.�A gazda mérgében, nem jőnek, mond, ha csak�A gonoszakat, mint illik, jól meg nem verem.

�CIV

Vágtatva nyargalt egy hajdó levelet vivén,�Amellyen látta: Cito, Citius, Citissime;�Hogy a Dunához és a révhez ért, lovát�Hajóba vezeté gyalog és ott felült reá.�Midőn az evező tőle kérdené okát,�Ezt felelé: Sietek, mert Ur dolgában vagyok.

�CV

Nem félénk-e ezen paripa? Kérdé a vevő,�Kinek a barom gazdája böcsölettel felelt:�Nem; mert az istállóban mindenha maga hál.





FORDÍTÁSOK

Boldogok azok, kik a gonoszok tanácsát nem követvén �az Istennek törvénye szerént élnek; ellenben azok, �kik ezt megvetik, habár boldogoknak tartják is magokat, �elvégre szerencsétlenek.

�I. ZSOLTÁR

Aki nem jár a gonoszok tanácsán,�Aki nem tart a bünösökkel, és ki�A gyalázók közt nem ül, aki csúffá�Nem teszi a Jót

Aki a törvényt örömest betölti,�S éjjel és nappal csak azonra gondol:�Boldog Az most, és leszen is bizonnyal�Boldog örökké.

Mint gyümölcstermő fa folyóka mellett�Nő, s az ő napján gyönyörün tenyészik,�Róla nem hullog le levél; az áldott�Ember is illyen;

Él virágzásban, terem is gyümölcsöt.�Nem, nem így a bűn fia s rabja; ez por,�Millyetént a szél ragad és kerengvén�Tétova hány, vet.

Végitéletnek ki nem állja súlyát:�A dücsőséges seregek gyülésén�Néki nem lévén helye, bús reménnyel�Kárhozatot vár;

Mert csak a Jóknak s Igazaknak útát�Nézi, a bölcs Gondviselő, az Isten;�A hitetlenség marad ismeretlen,�S akkoron elvész.

Dávid szíves könyörgésiért nyert győzedelmén örvend, �és az Istennek hálát zeng. �Legutól a pártütőkre áldást kér.

�III. ZSOLTÁR

Melly nagy s hatalmas felekezet dühösködik,�S kegyetlenűl tör ellenem!�Lelkem sok ellenségi azt mondják: Neki�Nincs, aki mentse, Istene.�Holott, Uram, te pártfogóm voltál, vagy is�Koronám, dücsőségem nekem.�Szóm felkiáltott az Úrhoz, s azt legott�A szent hegyen meghallgatá.�Lefeküdtem, elaludtam, felébredtem vigan,�Mert engem őrizett az Úr.�Nem félek én, ámbár ezer száll is körűl!�Csak légy velem, Uram, Istenem.�Leverte ellenségemet, s minden fogát�Megtörte büntető kezed.�Az Úr az, aki üdvözít: Uram, legyen�Áldásod a te népeden!

Dávid Istenben bízik, ki őtet Királynak választotta. �A pártütők, noha gazdagok, és áldozatokat tesznek, �méltán retteghetnek. Ő az Urat kéri, hogy kegyelmében �tartsa meg; ez neki öröme, bátorsága.

�IV. ZSOLTÁR

Mikor segítségemre hittalak, Istenem,�Kérésemet meghallgatád:�S inségeim közt jó ügyemben ekkorig�Voltál erős vigasztalóm.�Szánj meg, könyörgök. Büszke, pártos férjfiak!�Meddig gyaláztok engemet;�Hazug s csalárd árnyékokon kapdostok-e?�S vajon miért? Kell tudnotok,�Kit az Úr kiválasztott, s böcsűl mint kedvesét,�Azon ha hozzá szól, segít.�Rettegjetek, s ne vétsetek: feküvés korán�Ágyaitokon tanakodjatok�Magatokban arról, amit érez szívetek;�Nyugodjatok, hallgassatok.�Igaz áldozatot áldozzatok: s az Úr maga�Minden reménységtek legyen.�Mondják sokan: Ki juttat el bőségre? - Vess,�Uram, reánk fényes szemet;�Ez több örömet ád énnekem, mint őnekik�Sok asztag, és bőves szüret.�Békével alszom éjeimben, mert, Uram,�Te ezt remélteted velem.

Dávid sajnosan emlékezvén szenvedéseiről az Istentől vett segítségen�örvend, és a mennyei Gondviselőnek igazságát hirdeti.

�X. ZSOLTÁR

Erős reményem nékem az Úr: miért�Mondjátok: Itten nincs teneked helyed,�Hegyekre költözzél madárként,�S rejtsd magadat valamelly üregbe.

Ím! a Gonoszság ellened esküdött;�Ijját kezében tartja, s dühös nyilát�A jókra, bár lappangnak is, kész�El-kibocsátani a tegezből.

A fundamentom rontva vagyon bizony:�A lelki jóság embere mit tegyen?�De él az Úr szent templomában,�Trónusa néki az Ég, tud és lát

Mindent: kegyelmes; néz szeme a szegény�S az elnyomott emberre, s ügyén segít;�Ellenben a gonosz Hatalmast�Elveti szíve szerént gyülölvén.

Reája tőrt hint: kénkövet és tüzet�Ereszt s veszélyes rettenetet zuhint;�Mert ő igaz, s a jámboroknak�Gyámola s gondviselő barátja.

Erkölcsi tanítás.

�XIV. ZSOLTÁR

Uram, ki lészen Sátorod�Lakosa? ki fog nyugodni szent�Hegyeden?�Az, aki bűnt kerűl;�S él e világban jámborúl;�Az aki jó szívű s igaz,�Ki nem ravasz, sem nem hazug,�Másnak nem árt, mást nem gyaláz,�Rágalmazónak nem hiszen;�És a Gonoszt, bár fő legyen,�Úgy nézi mint a semmire�Kellőt; de olly szegényt böcsűl,�S dicsér, ki Istent tiszteli.�Nem csalja társát esküvén,� Uzsorára pénzt nem kölcsönöz;�A jó ügy Ő előtte szent,�Csalárd ajándékkal pörén,�Habár tehetné, nem segít.�Az, aki így emberkedik,�Nyugodni fog ama szent hegyen.

Dávid segítséget kér Istentől üldözői ellen, �akikért egyszersmind könyörög.

�LXIX. ZSOLTÁR

Isten figyelmezz én segítségemre: jer,�Uram, segítőm légy hamar.�A szégyen és a félelem térítse meg,�Kik életemre morganak.�Térítse hátra bánat és pironkodás�Az ellenem gerjedteket.�Tüstént pirulván térjenek meg, kik gazúl�Mondják reám: Ehé, Ehé.�Tombollyanak, s vigadjanak kik tégedet�Keresnek, és kik kedvelik�Jóvoltodat, zengjék imezt: Neked, nagy Úr,�Örök dicséret, tisztelet!�Én elvetett s szükölködő szegény vagyok,�Uram, segélj meg engemet.�Te vagy segítőm, pártfogóm nekem te vagy,�Uram, ne késsél, jer, segíts.

Dávid a fondorlók ellen kér oltalmat Istentől.

�CXIX. ZSOLTÁR

Üldöznek ellenségeim mindenfelűl,�Hozzád kiáltok, én Uram,�Hallgass meg engem a gonosz nyelv és csalárd�Ajk ellen őrző Istenem!�Nyelv, sok gonoszságnak lator s istentelen�Szerzője, mit nyersz vesztemen?�Éles nyilak sem ártanak többet, noha�Erős kar, amelly ellövi.�Úgy dúlsz kegyetlen, mint ama tűz, melly dühös�Lángokkal éget és emészt.�Jaj nékem e világi élet illy soká,�A fekete Czédárok között!�Elunta lelkem már magát: nyugvó helyet,�És békességet nem talál.�Ha szép s barátságos beszédem van velek,�Méltatlanúl háborognak.

Csak az Úristenben kell bíznunk; ő atyai gondot visel híveire.

�CXX. ZSOLTÁR

A környűl lévő hegyeket néztem, hogy azokról�Jő majd, aki reám háborodottra tekint.�Az, ki hatalmával cselekedte, hogy Ég legyen és föld,�Az leszen, és egyedűl csak maga, aki segít.�Várj bús szív, légy állhatatos: járj óva, vigyázva,�Balra ne térj, s magadat, balgatag, el ne veszeszd.�Az, kinek Israelen szeme van, nem szunnyadoz: őrzi�Hív népét az az Úr, s nem tud alunni soha.�Téged az Úr véd és oltalmaz sokkal erősben�Jobbadnál, ha feléd veszedelem közelít.�Téged szárnyaival, mint árnyék, elfödöz: a Nap�Nem süt rád, és a Hold nem ereszt hideget.�Szóval: az Úr, csak higgy neki, mindenféle gonosznak�Álnok tőreitől tégedet őrzeni fog.�Légy otthon magadon, légy künn másokkal akárhol,�Mindég örvendhetsz gondviselése alatt.

Örvendez Dávid, és mint Próféta Jerusalemnek �dücsőségét énekli, mert benne isteni tisztelet �és királyi itélőszék leszen, ami a polgári állapotot �boldoggá teszi.

�CXXI. ZSOLTÁR

Mint megörült lelkem! mikor e szó zenge fülembe:�Már ezután házába megyünk mindnyájan az Úrnak;�Jerusalem! kapuid s tornácid minket ezentúl,�Látandnak ki s bejárókat. Felségesen épült,�És jó rendbe szedett anyaváras, Jerusalem! Te,�Úgy szent templomod is, buzgóság ösztöne, messze�Földre dücsőséged kihatott. Mink régi atyáink�Szent példája szerént benned mindennap imádjuk�A mennynek s földnek nagy Urát: te királyi hely és�szék!�Mellyből Dávid háza itél, s törvényes igazság�A népet s a nemzeteket mind őrzi, vezérli;�Légy boldog, s azok is legyenek, kik tégedet áldó�Szívvel tisztelnek: falaid közt béke, barátság�Lakjék: végy állandólag bőséget az Égtől.�Ezt, hogy atyámfiai s feleim, már a te lakóid,�Ezt kértem, s benned hogy az Úrnak háza virágzik.

A hívek, mikor gyaláztatnak s csúfoltatnak pártfogásért �az Úristenhez, akiben reménységek lehet, folyamodnak.

�CXXII. ZSOLTÁR

Uram, ki mennyekben lakol,�Hozzád szemeimet felemelem.�Mint szolga csak Urától remél�Ügyében enyhítő kezet,�És asszonyától rableány�Vigasztaló tekintetet:�Úgy mink tetőled, akihez�Fel-feltekintünk, jó Atyánk,�Kérünk segédet amiig�Nem nézsz reánk kegyelmesen.�Könyörülj mirajtunk, esedezünk,�Könyörülj mirajtunk; mert igen�Gyaláz az ellenség s nevet:�Unalmas immár életünk;�A pénzes és dús és kevély�Az, aki bennünket tapod.

Dávid inti Israel fiait, hogy az Úrnak hálát adjanak, �ki őket nagy veszedelemtől megoltalmazta.

�CXXIII. ZSOLTÁR

Ha nem segített volna minket Istenünk,�Zengd velem most Israel,�Ha nem segített volna minket Istenünk,�És hatalmas szent keze.�Nem verte volna hátra, kik veszélyt felénk�Nagy sereggel hoztanak,�Talán legottan elevenen benyeltenek�Volna, mint dühös vadak.�A vízözönnek árjaként rohantanak�Nagy kevélyen ellenünk.�Testünket és lelkünket a sebes folyó�Zúgva készült veszteni.�Áldott az Úr, ki fogokra meg nem engedé�Jutni népét, híveit.�Úgy, mint madárka a madarászok tőriből,�Mentetett meg életünk.�Megrontatott a tőr, s kiragadtattunk; az Úr�Volt reményünk, s szent neve.�Az Úr segített, a hatalmas Alkotó,�Akitől Ég s föld vagyon.

Az Úristen erős és örökkévaló pártfogója népének. �Őbenne vessék tehát reménységeket a hívek, mikor �az istentelenek irgalmatlanúl bánnak velek.

�CXXIV. ZSOLTÁR

Akik tebenned biznak, Uram, s neked�Hisznek, veszélyik közt is erősek, és,�Mint a Sion sziklája, mindég�Állhatatos helyeken maradnak.

E szent helyet, mint kőfalak, s körűl�Álló hegyek védelmezik: a kegyes�Isten hasonlóképpen őrzi�Híveit e sanyarú világban;

Az álgonoszság vesszeje sem veri�Mindég; az Úr ezt néha megengedi,�Hogy bűnbe a jámbor ne essék,�És ne legyen szabadon gonosszá.

Kik tiszta szívből tégedet áldanak,�S jótetteikkel nyertenek érdemet,�Uram, megáldod; a hitetlen�Lelküeket haragod kiveszti.

Így a kitisztult Jerusalem vigad:�Szent békesség a jó lakosok között�Leszen, s öröm hálát naponként�Ájtatosan neked énekelnek.

Azon híveket, kik a babilóniai fogságból hazajöttek, �hálaadásra inti Dávid, egyszersmind az Istent kéri, �hogy azokat is, kik még odavannak, segítse, térítse hazájokba.

�CXXV. ZSOLTÁR

Midőn az Úr hazahozta a fogoly Siont,�Szívünk örült, örvendezett.�Megtelt örömmel szánk, beszédünk friss, vidám�Volt: sok pogány kiálta fel:�Az Úr hatalmát megmutatta most nekik;�Mert Ő, csak Ő, cselekedte ezt.�Úgy van; hatalmas a mi Istenünk, Urunk;�Dicsérjük őtet nagy vigan.�A többit is, Uram, hozd ki, kérünk, hogy legyen�A szent gyülekezet olly teli,�Mint a patak, ha déli szél fú és habok�Habokra dőlnek partain.�Kik sírva vetnek, vígan aratnak; mentenek�Könyvezve vetni magvokat;�S jöttek vidám örvendezések közt haza,�Hordván az ő kévéjeket.

Nem emberi igyekezet és ész tartja fenn a világot, �hanem isteni áldás: ennek különös ajándékai a jó magzatok.

�CXXVI. ZSOLTÁR

Hiába építesz, ha nem segít az Úr,�És Ő veled nem dolgozik,�Az Őr is a várast hiába kerülgeti,�Ha azt az Úr nem őrizi.�Hiába kelsz fel napvilág előtt s setét�Estéig izzadsz a mezőn,�A fájdalom kenyerét eszed, s azt is szüken,�Mert Istened nem volt veled.�Alázatosan áldd, s kelj dologra; kedvesin�Ő álmaikban is segít.�Megáldja jámbor magzatokkal; és ihol!�Illyen jutalmat ád nekik.�Mint a Hatalmast megsegítik a nyilak:�Úgy őket a serény fiak.�Igen szerencsés az, ki tegzében visel�Efféle nyilakat; nem pirúl�A kapuban, ellenségeivel midőn pöröl,�És szent ügyét védelmezi.

Az Istenfélők megáldatnak.

�CXXVII. ZSOLTÁR

Boldog az, ki félelemben�Él, s az Úrnak útain�Jár, s azokról félre őtet�Nem ragadja a világ.�Halld te ezt, ki tenmagadnak�Szorgalommal dolgozol,�S kit, hogy élhess jó kenyérrel,�Munka, fáradság epeszt.�Hitvesed lesz, mint gerezddel�Bő lugas házad körűl,�Magzatod nő asztalodnál:�Mint olajfa vesszei.�Íme, aki féli Istent,�S tőle függ, igy áldatik.�Rád is a Sion hegyéről�Öntsön áldást kivánom.�Lásd soká szent várasunkat�Boldogúl tündökleni;�Lásd fiadnak kisdedit, lásd�Békességben Israelt.

A választott népet elejétől fogva sokféle ellenség �szorongatta, de az irgalmas Isten megmentette. Ezután �sem fogja elhagyni. Így a békességes tűrésre inti Dávid �ezen énekben.

�CXXVIII. ZSOLTÁR

Sok gonosz, kisded koromtól�Fogva, támadt ellenem,�Sok gonosz tört életemre,�Mondja meg most Israel;�Mégis állok, mert hiába�Víttak ellenségeim.�Hátamon szántott az álnok�Üldöző, s szaggatta azt,�Míg ki nem fáradt, kegyetlen�Dühvel, addig vert reá.�Jött az Úr, jött a kegyelmes,�S földre verte a kevélyt;�S ottan a rút szolgaságnak�Öszvetörte láncait.�Azt, ki mord szemet Sionra�Vet, borítsa szégyen el;�Asszon el mint házfödélen�A nap elsütötte fű,�Mellyet aki gyűjt kepéket,�Aki kévéket kötöz,�Mint haszontalant ölébe�Nem veszen fel, nem böcsűl,�Annak, aki ezt aratja,�Nem kiván jót, nem kiált�Így az útas: Légy szerencsés,�Áldjon Isten tégedet!

Israel fiainak siralma a babiloniai fogságról.

�CXXXVI. ZSOLTÁR

A Babilóni vizek mellett rab vándorok ültünk,�És sírtunk szomorú sorsodon, árva Sion!�Ott a füzfák ágainak közepette lefüggött�Hajdan víg örömünk eszköze, bús citaránk.�Akkor kik minket vittek rabságra, Sionnak�Kívánták tőlünk istenes énekeit.�Mink, nyomorúlt foglyok! hogy zenghetjük az Úrnak�Énekit ellenség közt, s idegen helyen el?�Jerusalem! téged ha felejtlek, légyen örökre�Zsibbadt jobb kezem, és fel se vehesse magát.�Ha emlékezeted hűl bennem, nyelvem inyemhez�Száradván szűnjék mozgani, s néma legyen.�S ha, nem Jerusalem, míg bennem verni fog e szív,�Lesz boldogságom, s fő örömemnek oka.�Édomnak fiait, kik mondták Jerusalemnek�Napján; Rontsd, pusztítsd, el ne felejtsed, Uram.�Majd neked is Babilon, jő bús napod; amiket adtál,�Elveszed; egy boldog lesz fizetőd teneked,�Rád csap, s kisdedidet sem szánván, kapja, s dühének�Áldozván, kőszirt élire hányja, veti.

�Q[UINTUS] HORÁTIUS FLAKKUS LEVELE �A KÖLTŐI MESTERSÉGRŐL A PÍZÓKHOZ

Ha valamelly Képíró emberi főhöz akarna�Lónyakat adni, s különb színű tollakkal az öszve�Hordott s tett tagokat megrakná, hogy mi felőlről�Szép asszony, rútúl feketűlt hal légyen alólról:�Ezt nevetés nélkűl tudnátok-e nézni barátim?

Higgyétek, Pízók! e képnek mása valóban�Ollyan könyv, mellyben, mint a beteg álmai, fordúlt�S zagyvált gondolatok háborgnak elannyira, hogy sem�Fő, sem láb bizonyos formára nem illhetik öszve.�Képíró, s Költő tehetett mindenkor akármit.�Tudjuk, s erre szabadságot kérünk is, adunk is.�Mégse szabad vadon állatot öszveigázni szelíddel,�Sem juhval tigrist, kígyót kapcsolni madárral.

Néha sokat s nagyot ígérő kezdethez adatnak�Bársony foltocskák ragyogó szépségnek okáért:�Berke Diánának s oltára leíratik, a szép�Kegyjelet, a szaladó Rhénus zöld réten. Ezeknek�Nem vala most helyek itt. Tudnál rajzolni talámtán

Ciprust is: minek ez, ha hajótörtének utána�Megmenik a vésznek közepette reménytelen ember,�Aki magát teveled pénzéért festeti? Korsó�Kezdett lenni, s korong forgásira bögre megyen ki?�Légyen, akármi az, egy s egyféle csak, amibe kezdesz.

Mi Költők csak nem mind, oh atya s tí jeles ifjak!�Megcsalatunk a jó képétől. Énnekem írni�Van kedvem röviden, de homályossá leszek. Egy más�Csínosan írni akar, de erő nincs benne s hatóság.�Némelly fellengős hanghoz kezd, s feldagad. A föld�Színén mász, ki nagyon vígyáz, s fél mélyre hajózni.�Ez, ki csudálatosan kívánta lefesteni tárgyát,�Delfint erdőnek, vadkant tengernek eresztett.�Egy hiba másra vezet tudomány s ész gyámola nélkűl.

Emilius mellett egy Míves rézre kimetszi�A vékony hajszált és a természeti körmöt;�Abba szerencsétlen, hogy egészt készíteni nem tud�Én ehhez, magamat valamelly munkára ha szánni�Merném, szintén úgy nem akarnék lenni hasonló,�Mint nincsen kedvem rút orral járni alá s fel,�Bár fekete szememet s hajamat mindenki dicsérje.

Író! olly tárgyat válassz, amillyen erődhöz�Illik, s lásd, mit bír, mit nem bír vállad el; aki,�Mit tehet, úgy választ; szépen kifejezheti tárgyát,�Egyszersmind a rend jó lészen benne s világos.�Jó és kellemetes leszen a rend, vélem, imígyen:�Hogy most, amit csak most szükség mondani, mondja,�A többit pedig elhallgatván hagyja ki mostan.

A szókat szemesen válassza ki: ebbe szeressen,�Aztat vesse meg, aki poémát szerzeni készűlt.�Nem szólsz köznépként, ha okos kapocs által az ismert�Szó ujjá tetetik; ha talám úgy hozza magával�A szükség, hogy az új dolgoknak kell nevet adnod,�Új szót, amellyet nem hallott régi Cetégus,�Költs, de szemérmetesen végy erre hatalmat. Az új és�Mostani szók meg fognak tetszeni, hogyha görögből�Kis hajlítással származnak. Hát, mire just vett�Caecilius s Plautus Rómától, nem vehet arra�Virgilius s Varius? mit irígykedel ellenem egy-két�Szóért? tudva vagyon, hogy teljesb számra vihetnék�A neveket, Kátó és Ennius újakat adtak�A nyelvünkbe. Szabad volt, és mindenha szabad lesz�Új szót, mint új pénzt, felhozni, de mostani jeggyel.

Mint erdőn levelek változnak mindenik őszkor,�Múlnak régik aláhullván: úgy vesznek az ó szók,�S kedvesek, ifjakként, a most születettek előttünk.�Mindnyájan múlunk, múlik munkánk is; Amaz rév,�Melly most északnak vészét eltiltja hajóktól,�Felséges, nagy munka! Amaz, csak hasztalan álló,�És ezelőtt evezőkre való tó, melly az ekének�Terhét érezi, s táplálgat több népet; Amaz víz,�Melly eddig kárral folyt szántóföldre, vetésre,�Most jobb útra tanúlt, s egyebek mind, mind oda lesznek,�Nemhogy az Ígéknek böcse s méltósága lehetne�Állandó. Sok már elavult szó újra feléled;�És sokat, ámbátor jó most, ha akarja, kiveszthet�A nyelvbéli szokás, mellynek fő jussa s hatalma�Van más s más regulát és törvényt szabni beszédre.

Millyen verssel kell bús harcokat írni, s Királyok�S Hősök tetteiket, régen kimutatta Homérus.�Két nem egyenlő vers egymáshoz kötve először�Jajt zengett, azután kezdett vígságot is írni.�Mégis ezen gyengéd Alagyát ki találta fel, arról�Pörl a grammatikús sereg, és régolta, hiába.�Arkilokusnak adott, mint fegyvert, ön dühe jámbust.�E lábat felvette papucs, felvette szekernye;�Rajta beszélgetvén a Játszó, hallatik a nép�Nagy zaja közt; a tárgyra tehát alkalmatos e vers.�Musa parancsából lantos vers hangzati zengnek�Isteneket, fő embereket; nagy Olimpia sikján�Nyertes bajnokot és paripát, a nyugtalan ifjak,�A szabadon s bátran borozók is lanton enyelgnek.

Én, ki ezen nemeit s sokféle tulajdonit a vers�Szerzésnek nem iparkodtam kitanulni, mi okból�Óhajtok költői nevet? mi bolond vagyok, aki�Csak buta szégyenből kivánok lenni tudatlant?

Nagy fennyen hangzó versekre komédia nem tör;�Úgy alacsony s csaknem köznép szájába valókat�Nem szenved vacsorája fölött a durva Thiesztes.�Mindenek ön helyeken legyenek, mint illik. Azonban,�Néha nagyobb hangon kezd szólni komédia; lármáz�A pörlő krémes felpuffadt szája haragból.

A Trágyédia is csendes sokszorta: szegénnyé,�S számkivetetté lett Peleus, vagy Telephus, önként�Megvet felduzmadt nagyságú cifra beszédet.�Hogy panaszát vele szánakodó nézője sirassa:

Nemcsak szép s csínos légyen, hanem édes is a vers;�A szívet tetszése szerént úgy fogja vezetni.�Sír a sírókkal, nevet a nevetőkkel az ember.�Sírj te előbb, ha könnyekre akarsz indítani engem,�S háborodott lelkem gyász sorsodat akkoron érzi�Telephe vagy Peleu, ha bohóúl játszol előttem,�Én vagy aluddogalok, vagy téged, gyáva, nevetlek.

A bús orcához szomorú szavak illenek; a víg�Képhez nyájasak, a haragoshoz mordak, ijesztők;�Amelly, végre, komoly, komoly ígék illenek ahhoz.�Mert a természet maga elkészítget előre�Mind a jó, mind a bal sors érzésire minket.�Ő vídít, haragít, búsít kétségben-esésig,�Osztán mindezeket nyilván kibeszélteti nyelvvel.�Ha, miket a Játszó mondott, hozzája nem illnek,�A lovagok s gyalogok mind fognak rajta röhögni.

Kell tudnod, ki az, aki beszél, rab Dávus-e vagy Hős,�Éltes, okos vén ember szól-e, vagy egy tüzes ifjú;�És fő asszony-e, vagy szorgalmas dajka beszélget;�Vándorló kalmár-e, paraszt szántó-e, ki játszik;�Colehisból-e, vagy Assziriából származik; őtet�Melly váras s helység, Árgos vagy Théba nevelte.

Vagy hírből írj, vagy hihetőleg költs: ha talámtán�Akhillest ismét a Játékszínre feladnád,�Légyen büszke, serény, bátor, konok, és ki nem ismer�Más törvényt, hanem azt, mellyet neki fegyvere hozhat.�Médea légyen vad s győzetlen, bánatos Ino,�Ixion álnok, Io bolygó, kedvetlen Oresztesz.

Egy még nem hallott darabot ha kiadni s személyt is�Újonnan formálni merészlesz, légyen az ollyan�Végzetig, amillyen kezdetkor volt, s maga képét�Tartsa meg. Új tárgyat formálni, s tulajdonit annak�Hozzá adni, nehéz. Iliásból jobb leszen írnod,�Mint új és soha még nem hallott dolgokat adnod.�A köztárgyt teheted magadévá, hogyha sem a tárt�S hitvány Ciklusnál nem késel; sem pedig egy szót�Más szóval mint hű tolmács felváltani nem fogsz;�Sem, mikoron követő vagy, szük korlátba nem ugrol,�Amellyből azután téged vagy szégyen előbbre�Lépni, vagy a felvett munkád törvénye nem enged.

Nem kell kezdened úgy, mint rég a Ciklusi Költő:�Zengem amaz híres hadat és Priamusnak elestét.�E hangos torkú mi nagyot fog mondani? A hegy�Vajlódik, s egeret szül majd, amellyre nevethetsz.�Sokkal okosb imez, aki bohóúl semmibe nem kezd:�Músám, zengjed amaz férfit, ki, hogy elvesze Trója,�Sok helyeken forgott, sok népnek látta szokásit,�S várasait. Lángból nem készűl hozni ki füstöt,�Sőt füstből lángot, s úgy fog csuda dolgokat, úgymint:�Antifatest, Scillát, Ciklopszokat írni s Karibdist;�Sem Diomed hazatérését nem kezdi halálán�Méleagernek; sem vesztét a trójai várnak�A kettős tojaton. Siet a történetet írni,�S mint valamint ismert tárgynak közepére ragadja�Elménket. Hamit illendőn nem festhet, azonról�Hallgat. Költ, igazat, hamisat kever öszve, de bölcsen;�S így elején, közepén, végén munkája megegyez.

Halljad, mit kíván a nép tőled velem együtt,�Hogy, míg a kárpit felhúzatik, ülve maradjon,�S várjon amaz szóig: Tapsoljatok! Annakokáért�Minden korbeli erkölcsöt kell jegyzened, és az�Emberi természet más s más indúlatit, amint�Évenként szoktak változni, figyelmesen írnod.

A gyermek, ki beszélni tanult és járni; hasonló�Társai közt örömest játszik, de haragra is indúl�Ok nélkűl, s elcsendesedik; kis üdő vártatva megéntlen�Változik. A serdűlt; és már nevelője kezéből�Felszabadult ifjú; paripákra, kutyákra, mezőre�Vágy: mint gyenge viasz hajló a rosszra; ha fedded,�Durva, makacs, morog; orránál messzebbre ki nem néz,�Tékozló, dölyfös, heves; amit ölelve fogadt el,�Fordúl, s hirtelenűl mellyétől visszataszítja.�A már meglett férfi böcsös tisztségre törekszik,�Gazdagság, hatalom neki legfőbb tárgya s barátság;�Minden tetteiben vígyáz, hogy kárba ne essék.�A koros őszt sok baj környékezi; mert vagy örökké�Gyűjt, és a nyomorúlt! megvonván félti magától�Amiket öszvekapart, vagy mindenben hideg és rest;�Mindent napról napra halaszt, kétségbenesőleg�Él; irtózza jövendőjét: panaszolkodik, és mord;�Azt az üdőt, mellyben gyermek vala, hányja s dicséri;�A fiatalságnak haragos feddője s birája.�Sok jót hoznak, mig jőnek s nevekednek az évek,�Sok jót elvisznek, mikoron távoznak. Az éltest�Úgy ne beszéltesd hát mint ifjut; s férfi személyét�A gyermekre ne bízd. Vígyázz, és mindenik élet-�Kornak azont, csak azont add, ami tulajdona néki.

A szinen némelly dolgok vagy végbevitetnek�Nyilván, vagy csak előmondatnak szóval. Erőtlenb�A fül mint a szem szívet mozdítani. Amit�Szemlél a sokaság, hamarább hiszi: mégis az ollyast,�Amit rejtekben kell megcselekedni, ne tedd meg�A színen. Szem elől végy el sokat: annakutána�Egynémelly ékesszóló kibeszélheti nyilván.�Médea gyermekeit szem előtt ne gyötörje, kegyetlen�Atreus emberhúst főző fazekába ne rakjon.�Kádmus kígyóvá, fecskévé Prokne ne váljék.�Nem hiszek illyeneket, sőt megvetek undorodással.

Több ne legyen se kevésb ötnél a felvonat; úgy lel�A drámád kedvet, s kívántatik újra. Ne hozz fel�Istent színre, hanemha nehéz baj kérne segédet�Tőle. Ha négy áll, a negyedik csak néha beszélhet.

Egy játszó tisztét tegye a kar férfi személyben:�A fő részek közt ollyan legyen éneke, millyen�A tárgynak használ, és szépen véle megegyez.�A jóknak kedvezzen, s őket tartsa tanáccsal,�A haragost, zordont igyekezzék tenni szelíddé�S csendessé. Rövid asztal hasznát zengje s dicsérje,�Úgy az igazságot, törvényt, és várasi békét;�Titkot tartson: az Isteneket megkérje, hogy a bús�Szívet örültessék, a büszkét gyászba borítsák.

A síp, melly mostan rézzel vagyon öszveszorítva,�S trombitaként harsog, kisded vala s vékony: azonban�A karnak használt; eleven szava s hangja betölté�A méglen nemigen tágas színt, mellybe kevés nép

Jött ugyan öszve, de tisztességes, tiszta, szemérmes.�Majd, mikor a győző elterjesztette hatalmát,�S a várast sokkal megbővítette, borozni�Kezdett ünnepein, nem félvén semmit; az ének,�S a musikus kar kelletinél szabadabbra fajúlt el.�Mert hogyan is lehetett ottan mértékletes ízlés,�Ahol dőre kapás dolgának utána vegyes volt�A haza jobb polgáraival s a várasi néppel?�Így kezdé mesterségét megtoldani tánccal�A sípos, s a padlatokon sétálva ruháját�Húzni. Ezen módon nyert a kis Lant is erősebb,�Mert több, szózatokat, s a kar, melly hajdan előre�Látó s hasznos volt, hebehurgya beszédeket öntvén,�Olly kétessé lőn, valamint a delfusi bálvány.

Kit valamelly rossz bak kisztett vetekedni, hogy írna�Trágyediát, ugyanaz kezdett a színre ruhátlan�Faunusokat felhozni, s maró tréfákat is űzni,�Anélkűl, hogy ezen nagyzó játékot alázná;�Tréfált tudnillik, hogy vig újsága marasztná�A nézőt, ki az áldozaton jól önte garatra,�S kész vala, mint részeg s zabolátlan, akármi gonoszra.�A nevető s nyelves Szatirus, ha teátromod őtet�Felveszi, minthogy már tréfákat is adni igyekszel,�Illendőt játsszék. Ki elébb Isten s jeles ember�Képében látszott, s fénylett bársonyban, aranyban,�Mostan pór s alacsony csárdába beszélni ne menjen.�Vagy, mikor a földön nem akar ballagni, egek közt�A felhőt s levegőt botorúl ne kapossa kezével.�Rusnya s zsinár mondásokat a Trágyédia megvet;�Mint nemes asszonyság ki parancsból ünnepi táncát

Járja szemérmesen, úgy ő a pajkos Szatirokkal�Csak keveset társalkodik, akkor is orcapirúlva.�Pízók! durva, paraszt, ocsmány természeti szókkal,�Én, szatirát írván, nem mernék élni; sem el nem�Hagyhatnám ollyannyira a Trágyédia színét,�Hogy ki ne láttatnék, a Dávus szól-e s az álnok�Pithia, aki Simót, neki hízelkedve, kifejte;�Vagy pedig a Szílen, kis Bakhus mestere s őre.�Ismeretes tárgyat formálnék versre, s hasonlót�Kezdene majd minden, de sokat fáradna hiába.�Olly nagy erő vagyon a rendben s helyes öszverakásban.�Ami közönséges, jut díszre, s tekintetet érdeml.�Erdei Faunusod olly gyengén enyelegni ne merjen,�Mint váras közepén született ifjacska, s e mocskos�Szája goromba trufát ne böfögjön; mert nemes, ősi�Patricius, s gazdag polgár illyenre neheztel,�S nem mindent, amin borsóra, dióra szokott nép�Tapsol, hall örömest, vagy itél jutalomra valónak.

Egy rövid, és hosszú szótag Jambust teszen, e láb�Gyors, s ez okért jambus-trimeternek mondatik, ámbár�A jambus hatszor hangzik, s mindvégig egyenlő,�Hogy lassúbb lévén fontosban hatna fülekbe,�Nemrég két hosszú vers-ízt fogadott fel, azokkal�Olly jól osztozván, hogy másod helyre s negyedre�Just nékik nem adott: ritkán él Akcius ezzel�S Ennius is híres trimeter-verseknek adói;�A nagy terhű vers a Költőt nyomja s gyalázza,�Hogy hamar írt s restűl, vagy nem tud verseket írni.�A rossz versezetet nem minden képes itélni;�És mí rómaiak sokszorta bocsánatot adtunk,

Mellyre poétáink méltók nem voltak. Az okból�Járjak-e hát s írjak szabadon? noha gondolom aztat,�Hogyha hibát ejtek, minden meglátja s miatta�Mégsem félhetek a feddéstől? Így ugyan ettől�Ment maradok, de dicséreteket nem várhatok. Oh ti,�Pízók! a görögök példányit szemre vegyétek,�S forgatgassátok jól éjjeli s nappali kézzel.�Úgy de atyáitok a Plautus versének örültek,�S mind azt, mind a tréfáit hírdetve csudálták;�Úgy van, jó szívből, nem örömmel mondom, eszetlen,�És, ha talám én s tí a trágár tréfa beszédtől�A tisztességest tudjuk különitni, s ha tudjuk�A jó vers hangját újjal kémlelni s fülekkel.

Thespis volt, kinek a Trágyédia kezdetit adják,�Ő szekerekre rakott bépiszkolt társakat és vitt,�Akik előadnák s zengnék drámáit. Utána�Eschilus a diszesb álorcát lelte s ruhát fel;�Ez, kis játékszínt deszkákból szerze, s beszédét,�Amelly fellengős hangú vala, mondta sarukban.�Jött ezután a régi komédia, s nagyra böcsűlték�Azt, de gonosz nyelvét méltó zabolára szorítván�A törvény, s tiltván, hogy senkit meg ne gyalázna,�A kar, megnémúlt, és rútúl hallgat azolta.

Ami poétáink mindent próbára vetettek,�S nem kicsiny érdemek az, hogy bátoron a görög írók�Nyomdokit elhagyván, a fő s köz rendbeli színre�Dolgoztak, s egydűl csak honnyosi tárgyakat adtak.�Rómát híressé, mint fegyvere tette, tehetné�Nyelve, ha munkáját megjobbítgatni szeretné

Minden versköltő; és késnék közrebocsátni.�Tí, oh Pompilius vérségei! vessetek ollyan�Verset el, amellyet hamar írt szerzője, s ki sincsen�A tízszer lemetélt körömig tisztítva, simítva.

A természeti észt s ösztönt mivel Abdera Bölcse�A kínzó reguláknál jobbnak tartja, s poétát,�Míglen egészséges, nem ereszt Helikonra; sok el nem�Vágja szakállát, sem körmét; rejtekbe vonódik;�Nem mosdik; mert úgy fog lenni belőle poéta,�S nyer szép hírt, ha fejét, mellyet gyógyítani három�Antieirák nem tudnának, soha meg nem akarja�Tisztíttatni Licin barbéllyal. S én botor ember,�Oh! ki mihent eljött kikelet, tisztúlok epémből;�Jobb verset mint én nem költene senki. De semmi.�Hát a fenkőnek tisztit most felveszem, amelly�A vasat élessé teszi, bár maga metszeni nem jó.�Megmondom, noha szándékom nincs írni poémát,�A Költő tisztit: honnan vegyen, amire néki�Van szüksége; s nevét mi segíti poétai hírre;�Elmondom, mi helyes, mi nem; és melly jóra vezérli�A tudomány; s neki melly nagy kárt szül az ostoba bolygás.

Erre neked kívánt segedelmet Szokrates adhat,�És lelsz gondolatid fejezésire szókat is osztán.�Aki tanúlta, miket kivánhat tőle hazája,�És miket a jó társ; mint kell tisztelni szüléket,�Testvér, vendéget; mint kell vígyázni Tanácsnak;�Mit tegyen, aki birói, s ki hadvezetői hatalmat�Vett, azt adja bizony mindenkinek, amire méltó.

A Költőt eleven példákra parancsolom immár,�S emberi erkölcsök vizsgálására kiküldöm,�Hogy vegyen a természettől természeti szókat.�Gyakran az olly drámán, amellyből sok nemes erkölcs�Fénylik az emberi szív hasznára, ha kelleme nincs is�A mesterségtől, s nem teljes cifra szavakkal,�A nép jobban kap, s örömestebb rajta megindúl,�Mint más szebben ugyan, de üres hangokkal üvöltőn.

A görögök, kiknek szép észt a Músa s kerekded�Szájat adott, nem egyébre hanem csak dücsre tekintnek.�A mí gyermekeink hosszas számokra fogatnak,�És az egészt (assist) száz részre felosztni tanulják.

Álbínus fia, mondd: Öt lattól elveszek egyet,�Mennyi marad? Nosza mondd. Négy. Jó! te belőled üdővel�Nem rossz gazda lehet; de ha hozzá egy latot adnék,�Mennyi? Hat. A pénz és nyereség rozsdája ha egyszer�A szívet megfogta, hogyan vársz cedrusolajra�Méltó verseket, és ciprusládába valókat?

A Költő, mikor ír, a hasznost nézze, vagy aztat,�Ami gyönyörködtet, vagy mindkettőnek arányzzon�Egyszersmind, úgy hogy gyönyöríttsen verse s tanítson.�A leckéd ne legyen hosszú, hogy azonnal eszébe�Fogja tanítványod, s híven megtartsa magában.�(Ami fölösleg sok, kifoly a teli emlékezetből)�A gyönyörítő vers az igaztól messze ne járjon.�Mind amit költesz, hogy más azt higgye, ne kívánd.�Lámia a megevett gyereket ki ne huzza hasából

Mint elevent. Az öregb céhbéliek, ami tanulság�Nélkűl van, nem szenvedik; a fő Rámnesek ottan�Távoznak, ha sanyar versek mondatnak előttök.�Minden szív és nyelv kész adni dicséretet annak,�Aki tudott hasznost édessel ögyíteni, s aki�Vídít, egyszersmind oktat könyvében. Az illyen�Munka szerez sok pénzt Sosinak; sőt tengeren által�Kelvén Íróját híreszteli szerte világban.

Vannak botlások, mellyekre behunyni szemünket�Illik; mert a húr sem pendűl mindaha, mint a�Kéz s akarat kívánja; magast ád néha, ha mély kell.�A nyíl sem leli meg mindég azt, amit ijesztett.�Amelly versezeten több szépség fénylik, azont én�Nem vetem el némelly mocskáért, mellyet az Író�Vagy gondatlan tett, vagy az emberi elme kerűlni�Gyarlósága miatt el nem tud. Hát mi lesz ebből?�Mint ki leírni szokott könyvet, s mindenkoron egyben�Vét, noha már meg volt intetve, bocsánatot a jó�Szívtől sem várhat; mint Hárfás, aki hibázgat�Szüntelen egy húron, méltó nevetésre: azonként,�Én azt, aki sokat botlik, Kerilusnak itélem,�És két, három jó versért kinevetve csudálom;�S én, ha vagy egyszer szemlélem szunnyadni Homérust,�A jámborra neheztelek és bosszonkodom; ámbár�A hosszú munkát nem bűn álomnak is érni.

A vers írott kép: közelebbről nézzed imeztet,�S jobban tetszik; amazt messzebbről, s jobbnak alítod�Árnyékon kíván ez, amaz láttatni világon,�S a hozzá értő embernek itéleti ellen�Bátor: emez tetszett, de csak egyszer; nézzed amaztat�Ellenben tízszer, s fog néked tetszeni tízszer.

Oh testvérid közt legüdősb! noha hallod atyádnak�Szájából a jót, s magad is törsz arra magadtól,�Halld amit mondok, s tartsd aztat erősen eszedben:�Némelly dolgokban, ha középhelyt nyerhet az ember,�Untig elég neki. A törvényt kitanulta jurista,�És prókátor, noha nem bír Messzala pörgő�S ékes nyelvével, sem, mint Kaszcellius Aulus,�Annyit nem tud, mégis ugyan böcsösek; de középhelyt�Tartani tilt Költőnek az ember, az isten, az oszlop.�Mint bomlott hangú hegedü vígságos ebédnél,�S a sűrű kenet, és a Szárdusi mézbe kevert mák,�Mert ezenek nélkűl lehetett jól enni, boszontó:�Úgy a vers, ámbár a szív örömére találták�Azt, ha magasságtól kezdett távozni kevéssé,�Mély alacsonysághoz közelít, s nem kedves előttünk.

Mars mezején ki nem ért fegyverhez, játszani nem mer.�A laptát, karikát, forgót az hajtja, ki érti;�A néző sokaság szabadon nevet a buta játszón.�Az, ki nem ért a versekhez, mer költeni. Hogyne?�Aki szabad, nemes, és olly nagy neki birtoka, mint kell,�S illik sorsához, s még, aki böcsűletes ember.�Amire kedvet, erőt nem akar neked adni Minerva,�Nem fogsz ahhoz; okosságod s eszed ebben igazgat.�Mégis majd hamit írandasz, hagyd, lássa itélő�Tarpa s atyád, s én is; tedd félre kilenckorig, otthon�Tartván kártyádat. Kitörölheted, ami ki nem jött:�Amelly szó kiröpűlt, soha nem tud visszaröpűlni.

A vadság fiait, mint Ég küldötte tanító,�Orfeus a gyilkosságtól elvonta s az undok�Élettől; ez okért mondják, hogy tigris, oroszlány,�S más efféle dühös vadak általa kegyre hozattak.�Amfion is Thébát kezdvén építeni, lantolt,�Mint mondják, köveket mozdított, mellyeket édes�Énekivel tetszése szerént helyeikre szorított.�Hajdan amaz Bölcsek tudtak választni magános�És közjószág közt, úgy isteni s emberi jus közt;�Elgátolták a csapodár szerelemnek az útát:�A férjnek kötelességét szívére kötötték;�Várasokat raktak, törvényeket adtak. Ezáltal�Nyertek tiszteletet s szép hírt a mennyei Költők,�És a versezetek. Jött két jeles elme, Homérus,�S Tirteus, aki hazájáért a nemzeti lelket�Élte feledtével bátran harcolni tanítá.�Versekben szólott, ki jövendőt monda, s ki józan�Erkölcsről ada leckéket. Fejedelmi s királyi�Szívek előtt kedvet vers által leltek az Írók.�A játék, melly a hosszas munkának utána�Tartatik, életadó örömet veszen a Musáktól:�Hát szégyen nélkűl lásd őket s lantos Apollót.

A természet vagy mesterség szüljön-e Költőt,�Azt kérdik sokan: Én a jó s szorgalmatos elmét,�Minden mesterség nélkűl, nem látom elégnek.�Egymásnak, mint hű társak, segedelmire vannak.�Aki dicséretesen pályáját futni törekszik,�Gyermek létében már szenvede, fárada s fázék,�Óvta magát bortól, szerelemtől. Aki üdővel�Pithia játékin sípot mert fújni, tanítvány�Volt az előtt, és félelmek közt hallgata mestert.

Az sem elég, ha imígy szólsz: Én csuda verseket írok.�Légyen utolsón rüh; nékem rút hátramaradnom,�S nyilván megvallnom, hogy azért buta bennem az elme,�Mert aztat nem iparkodtam kimivelni serényen.

Mint a kótyavetyén doboló sokat öszve kiáltoz:�Úgy ravasz embereket nyereségre magához idézget�Ollyan versköltő, ki sokat szánt, vet s arat, és ki�Pénzt usorára adott: ha kövér vacsorákat is adhat,�S a hitelét vesztette szegényt kétséges ügyéből,�Érte magát adván kezesűl, kisegíti: csudálnám,�Hogyha ezen boldog jól megválasztani tudná,�Kik legyenek hazugok, kik igaz szívbéli barátok.

Akit ajándékkal meg akarsz tisztelni, vagy inkább�Már megtiszteltél, munkádat előtte ne olvasd,�Míg szívén az öröm röpdös, mert egyre kiáltja:�Szépen, jól, helyesen! Majd elhalaványodik, és majd�Édes harmatokat kezd csöppöngetni szeméből,�Majd nagyokat toppant lábával, majd szökik, ugrál.�A pénzen fogadott siratók temetéskor ezerszer�Többet lármáznak, s többet cselekesznek azoknál,�Akik igaz szívből eredett fájdalmikat érzik.�Így gyakrabb indúlatokat mutat a hamis ember,�Mint a jó, ki nem orcátlan, nem csalfa dicsérő.�Mondják, a nagy urak borral kísérteni szokták,�S úgy ismerni meg azt, kit társnak venni akarnak.�Halld: te, ha verseket írsz, vígyázz: a róka perémű�Köntös alatt lappangó szív soha meg ne gyalázzon.

Quintilius, hamit olvasnál neki mondta: barátom,�Ezt, s ezt jobbítsd meg. Ha felelnél: többszöri próbát�Tettem már, de hiába; tehát törd öszve, s egészen�Verseidet, mellyek formátlanok, újra kohold ki.�Ha készebb volnál a verset menteni, mintsem�Megjobbítani, nem szólván rád hagyta, hogy immár�Ten magadat, s amid csak van, kedvedre szeretnéd.

A jó s a tudományokban szorgalmatos ember�Elvet üres verset; durvát fedd; íze-veszettre�Fordított tollal feketét húz, a buja cifrást�Megnyesi; ami homályban van, fényt annak adattat.�Nem tűr el kétes mondást; feljegyzi, minek kell�Más meg más formát a versben venni magára:�Lészen Arisztárkus: nem mondja, barátomat illyen�Kis hitvánságért megbántsam-e? Sőt bizony e kis�Hitvánság igazán kárára fog esni, kit egyszer�Rútúl megjátszott a hízelkedve dicsérő.

Mint azt, kit rossz rüh kínoz, vagy sárga betegség,�Vagy megtébolyodott, és szenved Lúna dühétől:�Úgy a megdőrűlt Versköltőt messze kerűlik�A Bölcsek, csak gyermekek űzik utána kacagván�Nagy vígyáztalanúl; ki, midőn az egekre feszített�Nyakkal jártában verset böfög; íme, lebotlik,�És mint a madarász, ki rigót les, kútba zuhan le,�Vagy más lyukba; kiáltoz ugyan: Jaj! Honnyosim, engem�Megszánván, jertek ki segítni; de senki nem indúl;�Sőt ha találkoznék ki kötélt neki nyújtana; kérdném:�Hogy tudod azt, nem kénye szerént ugrott-e le? s azt is,�Felszabadítását szívéből kéri-e, vagy nem?

S egy Szikulus Költőt említnék néki; halálát�Elmondom: hideg Empdokles, mivel isteni névre�Vágyott, a tüzes Etnának gyomrába beugrott.�A versszerzőnek légyen szabad ugrani, veszni.�Akit erővel akarsz életben hagyni, megölted.�Nem most tett Ő így: ámbátor húzza fel őtet�Egynémelly, ember soha nem leszen; az van eszében,�Hogy meghaltával nyerhessen nagy nevet és hírt.�Nem tudhatni miért farag olly sok verseket; atyja�Sírhalmára vizelt-e, vagy undokságra bolondult�Szent helyen; Ő dühös, az látszik, mind medve, ha zárát�Által törte: tudóst elkerget messze s tudatlant,�Olvasván nyavalyás versét nekik a fanyar Író;�Akit kézrekerít; meggyötri, valódi pióca�Míg teli nincsen alutt vérrel, nem ereszti el a bőrt.

�ÓDÁK HORÁTIUSBÓL

I. 1�[MAECENASHOZ]

Fényes származatú, régi királyi vér,�Mecénás, különös gyámolom, édesem!�Soknak kedves öröm port az Olimpia�Síkján szedni hevest futva kocsin, s kitett�Jelhez gyors kereket meg nem akasztani,�Hogy pálmája legyen, melly az Egek felé�A föld Istenihez nyerteseit viszi.�Ez boldog mikor a római nép neki�Fő helyt társai közt adni iparkodik;�Az, bőségnek örűl, mellyet az Afrika�Gazdag földeiről csűreiben letett.�Van más, aki szeret szántani rá maradt�Atyjától telekén, s kit, noha Attalus�Kincsét néki ajáld, hasztalan ingerelsz,�Hogy hagyván mezeit ciprusi szálakon�Járjon tengereket, mint remegő hajós.�Fél kalmár, mikoron küszködik Est szele�Tenger habjaival, s áldja mezők paraszt�Csendét: mégis elő kél kicsinált hajón;�Nem tud tűrni szegény és sanyar életet�Van kit Massicum ó nedve kecsegtet el;�S dőzsöl kénye szerént csaknem egész napon:�Most sűrű levelű gallyak alatt hever,�Most szent ér fejinél csendesen aldogal.�Soknál kellemetes tábori sípolás,�S harsány kürt, s az anyák átka, gonosz hadak.�Ámbátor fiatal nője, feledkezik�Arról fürge vadász s hűs ligeten marad,�Ha vagy hiv ebe őz nyomdokiban csaholt,�Vagy hálóba tiport Marsusi Vad sűdő.�Repkény, nem buta fők bére, von engemet�Fő fő Istenekig: hűs liget, és szökő�Nimfák és Szatirok megkülönítenek�Alnéptől, ha nekem sípokat engedend�Euterpe, ha kegyes szűz Polihimnia�Tőlem nem tagad el leszbusi hangokat.�Ha nékem helyet adsz római Lantosok�Közt, a csillagokig büszke fejem felér.

I. 4�[L. SESTIUSHOZ]

A rút Télt s hideget gyönyörű Tavasz és Zefir feloldta:�S tengere szárazról hajók tolatnak:�Aklának nem örűl már a barom, a paraszt tüzének:�Rét sem fejérlik már az ősz derektől:�Jár Venus és járnak víg társai Hold világa keltén,�Kegyszűzek és Nimfák, öröm leányi,�A földet friss lábakkal verik, amidőn hevében�Vulkán serény Ciklopszi közt kovácsol.�Kent hajadat vagy zöld mirtus vagy az új virág kerítse,�Az, mellyet a lágy föld ma szült magából.�Most kell áldozatot Faunusnak is adni zöld berekben,�Akár gidát kíván, akár juhocskát.�Sárga Halál bátor lábbal meri rúgni pór tanyáját�S Király szobáját. Oh te Sexti! nem hágy�E kicsiny életnek siető kora nagy reményre várni;�Majd elnyom Éj el, s a mesés setétség,�S bézár Plútónak szűk udvara, ahová ha mentél;�Sem kocka nem fog tenni bor-királlyá,�Sem bámúlóvá Licidás szeme, mellyre most sok ifjú�Felgerjed, és majd Szűzeink hevűlnek.

I. 8�[LYDIÁHOZ]

Lidia, Isteninkre�Kérlek én, mondd meg Szibarist mért fogyatod tüzeddel;�Mért fut el a mezőtől,�Bátor izzasztó meleget s port egyaránt kiállhat;�Mért nem akar vitézlő�Ifjainkként fran-paripát vas zabolán vezetni?�A Tiberist kerűli;�Hév s gonosz vérű viperát mintsem olajt megillet.�Karjai megpuhultak,�Kékesek, miglen katonás fegyver alatt valának;�Majd kelevézt hagyított,�Majd arányon túl karikát nagy nemesen szalasztott;�Most kunya módra lappang,�Mint Thetis kedves fia tett trójai gyászesetkor,�Hogy dühös ütközetre�Férfi dolmány, büszke sisak menni ne kinszerítné.�

I. 11�[LEUCONOÉHOZ]

Tudnunk nem szabad azt, Leuconoe, vége mikor leszen�Éltünknek; Babilon sem veti fel számaival, ne kérd.�Inkább hát okosan tartsd magadat készen akármire.�E tél, mellyet adott Jupiterünk, s melly az olasz sikot�Ellensége gyanánt szirteihez hányja, talám nekünk�Végső: légy eszeden: hozz ide bort; e kicsiny életet�Naggyá semmi remény nem tesz: elfuthat irígy korunk:�Kapd meg mát szaporán: holnapinak semmi hitelt ne adj.

I. 18�[P. QUINTILIUS VARUSHOZ]

Szőlőtőt szaporíts, fát ha szeretsz, Váre, tenyészteni;�Tíbur földe szelíd, rakd meg azont és Katilus hegyét;�Mert a szárazakat terhek alatt engedi sinleni�Isten: szívharapó gondok egyébként nem is oszlanak.�Koldust, vagy katonát, hogyha ivott, látsz-e szomorgani?�Sőt mellyik nem örűl, Bacchus apánk s szöszke Venus, neked?�De hogy túl ne ugorj a kis-ivó Liber ajándokin,�A Centaurusok és a Lapiták közt kiütött had int,�Int a Sithonusok rettenetes mennyköve Evius,�Kiknél a bujaság, ami szabad s nem szabad, az között�Nem lát semmi határt. Tégedet én, nyilt szívű Bassaris�Nem rázlak meg; elő sem ragadom balgatagúl, miket�Lombok rejtenek el. Zengni ne hagyd a berecinthusi�Szarvat s düh-dobolást, mellyet az Ön-vakszeretés követ,�És a Hír-keresés, melly magasan tartja üres fejét,�S a Hit fényes üvegként mutató s titkot eláruló. 

I. 22�[ARISTIUS FUSCUSHOZ]

Aki ártatlan, s üres a gonosztól,�Elvagyon Maurus kelevéze nélkűl:�S nem szorít mérges nyilakat tegezben�Oldala mellé:

Járja bár forró Libiát s veszélyit,�Vagy fagyos bércit fene Kaukasusnak:�Járjon ott, amerre megyen regéknek�Tárgya Hidáspes.

Mert, midőn zengém Lalagét Sabínum�Erdején, s túl gondtalan, imhol! ámbár�Fegyverem nem volt, szaladásnak indult�Farkas előttem.

Dauniás, makkos ligetében, illyen�Vad csudát nem lát, Juba földe sem szül,�Mord Oroszlányok nevelője, száraz,�Puszta tanyája.

Engemet tégy olly sivatag mezőkre,�Mellyeken nyárnak szele fát nem éleszt,�Mellyeken vastag levegő, s büdös köd�Fekszik örökké:

Tégy közelb a Nap szekeréhez engem,�Lakhatatlan földre: ha édesen szólt,�Édesen hozzám Lalage mosolygott,�Kedvesem ott is. 

I. 23�[CHLOÉHOZ]

Futsz tőlem Kloe mint őzfi, ki rengeteg�Erdőben remegő anyja után heven�Esdeklik, szaladoz, fél�Szellőtől is az oktalan;

Mert vagy zörgeni kezd a leveles haraszt�Szélfujtára, vagy a csipkebokor mozog�Gyiktól, szíve legott ver,�S reszketnek neki térdei.

Mit futsz? Nem vagyok én Afrika tigrise;�Nem kivánlak azért, hogy megemésszelek.�Immár hagyd el anyádat;�Illik férfihez ért korod.

I. 27�[A BARÁTOKHOZ]

Trácok dühödnek víg poharak között:�E vad szokással félre! Szemérmetes�Bacchust veszett kedvvel, legények,�S vérrel egyítve nem illik inni.

Bor s gyertya, és a Médusi kard igen�Nagyon különböz. Szünjetek a gonosz�Zajtól, s maradjon békességben�Mindenitek könyökére dőlve.

Akartok engem társnak? Opuncia�Megilla testvérbátyja jelentse ki,�Miféle sebben boldog, és melly�Nyíl legyen a veszedelme néki.

Hallgatsz? Egyébként én nem iszom veled.�Akárki bírjon tégedet, úgy hiszem,�Annak tüzéért nem pirulhatsz,�Mert te nemes szerelemre szoktál.

Jelentsd ki! titkot tartani tud fülem.�Boldogtalan! Melly rettenetes veszély�Fogott el, ah ifjú! szerencsésb�Lángokat érdemel a te szíved.

Melyik boszorkány, s hol keres olly füvet,�Mellyel segítsen? Melyik az Istenek�Közt olly erős? E szörny-Chimaerán�Pegazus is nehezen tehet ki. 

I. 28�[ARCHYTASHOZ]

Téged, tengernek, földnek mérője s fövénynek,�Melly számot halad, Archita, téged�Mátínus partnál környűl vesz kis por-ajándék;�Semmit nem használa tenéked,�Aki haláloznál, egeket vizsgálni merészen,�S csillagokon túl járni eszeddel.�Elhúnyt Tantalus is, kihez Istenek enni menének.�S égbe bevitt Tithónus is elhúnyt,�S akit titkaival Jupiter megtisztele, Minos;�Panthoideszt is Tartara bírja�Ismét Orkusban; noha ő a Trójai hadkor�Élt, amit bizonyíta paissal;�Bőrt s inakat, nem mást, ada a korm-fogta Halálnak�A nagy természetnek, igaznak,�Mint vallod, nem hitvány mestere. Egy komor Éj s út�Vár mindent: kell menni, ha szólít.�Másokat a Furiák vetnek vad Marsnak elejbe:�Éh tenger sokakat elnyel örökre.

Vén s fiatal sűrűn hal, s húll temetőbe: Hekáte�Senki fejét sem hagyja nyiretlen.�Engemet is Nótus, Orionnak társa, rohanván�Illirikum habos öblibe fojtott.�Jersze Hajós, és e temetetlen csontokat, e főt,�Mint illik, jól hintsd be homokkal.�Úgy, ha gonoszt készít az Olasz tengerre borongó�Eurus, Venusiumra leszálljon,�S erdőjére; te légy boldog s ment tőle: jutalmúl�Mindünnen nyereségre segítsen�Őre Tarentumnak Neptúnus s Jupiter. Ezt nem�Tenni, előtted semmi? de majdan�Meglakol ártatlan maradékod, sőt magad, amint�Érdemled, fogsz érni hasonlót.�Megvetsz? bosszút áll rajtad kérésem; azontól�Áldozatok fel nem szabadítnak.�Bár ha sietsz is, jer, kis üdő kell: vess ide három�Ízben port, s mint tetszik, evezz el. 

I. 29�[ICCIUSHOZ]

Irígyled, Ikci, boldog Arábia�Kincsét, s azért most friss sereget szedetsz�A még le nem győzött Sabaea�S Média nagy Fejedelmi ellen,

S békót koholtatsz! Lészen-e Szűz; kinek�Férjét megölted, szolgaleányod, és�Ifjú az udvarból, ki töltsön�Bort neked, illatos üstökével;

Ifjú, ki nyillal bánni tud atyjaként?�Már kik tagadnák, hogy patakok magas�Hegyekre folyhatnak, s fejéhez�Visszafelé Tiberis szaladhat?

Te, a Panétus könyveit, és amaz�Nagy Socratesnek bölcs hagyományait,�Mind öszve, páncélért; igérvén�Jobbakat, itt hagyod? elcseréled?

I. 30�[VENUSHOZ]

Oh királyasszony! ki Knidost, ki Páfuszt�Tartod és Ciprust, Glicerám tenéked�Templomot szentelt; könyörög, jer abba�Lakni örökre.

A heves gyermek veled és övetlen�Gráciák s Nimfák legyenek, s Juventás,�Akit édessé te teszesz; de hozd el�Merkuriust is.

I. 31�[APOLLÓHOZ]

Mit kér Poétád most, mikor új borát�Apollo, néked tölti edényiből?�Nem kér kövér Sardiniában�Nagy teleket, se Kalabriának.

Nem kéri hizlalt gőbölyeit, vagy a�Dús Indiának csontait, érceit,�Sem ez mezőt, mellyet Liternus,�Csendes erű folyadék, harapdál.

Kalési szőlőt Az, kinek a kegyes�Szerencse nyújtott, messen: igyék kevély�Kalmár aranyból, s Syriában�Fűszereken borokat cseréljen,

Az Isteneknek kedvese; büntelenül futos�Tudniillik a nagy tengeren. Én, ha van�Olajgyümölcsöm, gyenge málvám,�S endiviám, megelégszem azzal.

Amit szereztem, teljes erőben azt,�S ép ésszel, add oh Látoe, költeni�Tudhassam, engedj értt, de nem rút�Kort s citarát örömödre, kérlek.

I. 34�[ÖNMAGÁHOZ]

Az Istenekről, miglen az esztelen�Bölcselkedés vitt, ritka s kevés vala�Gondom: vitorlát most eresztek,�S visszafelé vezetem hajómat,

Amerre járt volt. Íme Diespiter,�(Villámtüzével többnyire felleget�Hasít) előjött tiszta nappal�Gyors szekerén, s iszonyún ledörgött

S a renyhe föld, a tévelyegő folyók,�Stix és setétes Taenarus éktelen�Barlanga, s az Atlás vége zúgni�Rettenetes morogással indult.

Nagyot kicsinyből tenni tud; a jeles�Fényűt homályban rejtheti Isten el:�Ettől haraggal vonz, amannak�Ád koronát s vigan, a Szerencse.

I. 35�[AZ ANTIUMI FORTUNÁHOZ]

Oh Antiumnak Szente, nagyasszonya!�Ki a Halandót felveheted kicsiny�Sorsból, ki a pompás szekérből�Sírba taszíthatod a Kevélyet:

A bús Szegénység tégedet áld, imád;�Az is hatalmas voltodat ismeri,�Ki Karpatos mélyén keresztűl�Bithiniába siet hajóján.

A büszke Dákus s a szaladó Scita,�Retteg tetőled: fél Latium s egyéb�Várak: remegnek vad Királyok�Annyai s a biboros Tiránnok,

Ne rugd az álló oszlopot el gonosz�Lábbal: ne légyen cimbora, melly lator�Fegyvert fogasson Csendesekkel�Törni le a birodalmi széket.

Mindég előtted járdogal a kemény�Szükség: temérdek láncokat, ékeket�Hordoz: kegyetlen kajcs is és ón,�Már lefolyó, vagyon érc-kezében.

A jó Remény, a ritka, fejér ruhás,�Hivség szeret csak tégedet, és veled�Marad, ha más szinben haraggal�Költözöl is jeles udvarokból;

Az állhatatlan nép pedig, és hamis�Lotyó kerűl, s a Csalfa, kivel boros�Hordód fogyott, terhelt igádtól�Fél, s veled azt nem akarja húzni.

Caesárt, ki indúl messze, Britannia�Ellen, vezéreld; és imez ifjakat,�Kik már ijesztik Napkeletnek�Részeit a vörös Óceánnál.

El kell pirulnunk sebhelyeink miatt.�Jaj, vért rokon kéz önte! Kemény korúk,�Mi! elfelejtvén Isteninket�Szemtelenűl rohanánk gonoszra;

Ahol csak oltárt láta lator szemünk,�Elhánytuk azt mind. Oh tegyed újolag�Ülőbe tompult fegyverünket,�S Massagetára s Arabszra fordítsd

II. 5�[LALAGÉ SZERETŐJÉHEZ]

Nem tört igához még nyaka, tisztire�Hozzá hasonló társnak elégtelen,�Eltűrni sem képes teherrel�Rá hevesen rohanó szerelmét;

A zöld mezőkön jár esze s kedve kis�Ünődnek: ottan hűlti nehéz hevét�Folyókban, avagy játszik, ugrál�Társaival vizenyős füzesben.

A nem szelíd szőlőre ne gerjedezz;�A kék gerezdet majdan az ősz, ki más�S más színre változó, pirossá�Festi, s megérleli szép gyümölcsét.

Majd felkeres; mert a fiatal kor ég,�S nő: tőled elvett éveket ád neki:�Majd, félre vetvén szűz szemérmet,�Fog Lalagé csalogatni himfit.

Szerelmetesb mint szép de makacs Kloe�S Klóris: fejér hó válla, ragyog s mosolyg,�Mint tiszta hold tenger vizében�Éjtszaka, vagy Knidos ifja, Gyges,

Kit a leányok közt idegen szemek,�Bár jól tekintsék, megkülöníteni�Nem bátrak, olly kétséges arca,�Férfi-e vagy hajadon leányzó.

II. 6�[SEPTIMIUSHOZ]

Gádesig, s hol nem tud igánkra térni�Kantaber, jőnél velem, és odáig,�Hol komor vadság morog Afrikának�Tengere mellett,

Septimi! Tibur, helye Argeusnak,�Vajha vénségem nyugodalma légyen,�S engemet, kit megtöre tenger, út, had,�Végre vigasszon.

A kemény Párkák ha kitiltnak ebből,�Elmegyek gyengén födözött juhoknak�Szép folyójához, mezejére lakni�Régi Phalantnak.

E vidéknél nincs gyönyörűbb világon;�Méze jóságát nem előzi Hibla,�Zöld Venafrum sem hoz olajgyümölcsöt�Jobbat inyünknek.

Lágy telet hosszas tavasz ér: barátja�Bacchus Aulonnak, s ez amazzal áldott,�Jól Falernustól nem irígyli szőlős�Vesszeje nedvét.

E magas s boldog hely ohajtva vár ránk�Hű barátodnak, te poéta s hű társ,�Itt meleg hamvát szomorú könnyekkel�Öntözöd egykor.

II. 10�[LICINIUS MURENÁHOZ]

Boldogabbúl élsz, ha magasra nem vágysz,�Sem midőn a vészt okosan kerűlöd,�Nem nyomod mindég közelebb az álnok�Partra hajódat.

A közép sorsú, arany életében,�Ronda hajlékot nem akar lakásnak,�És irígylendő palatát sem óhajt�Józan eszével.

Több szelek rázzák az egekre nőtt fát;�A magas tornyok nehezebbet esnek;�A sebes villám meredek hegyeknek�Bércire csapdos.

Balszerencsében bizik a Reményhez,�Jóban a rossznak jöhetére gondol,�S tőle tart a Bölcs. Jupiter komor télt�Visszahoz és űz

Jóra fordúl még valahára dolgunk;�Néha Músáját dalolásra kíszti�Phoebus, és lantját veri, nem feszíti�Szüntelen íját.

Légy merész s ébredt, ha szerencse késért,�Légy előlátó, ha dagad vitorlád,�S kelleténél jobb szele van, ne késsél�Öszveszorítni.

II. 11�[QUINCTIUS HIRPINUS HOZ]

A harcra termett Kantaber, és, kitől�Messzére választ minket el Adria,�A Seytha, mit gondol, ne kérdezd,�Birtokidért se remegj; kevéssel

Elégszik éltünk, Hátra fut a kies�Ifjúi kor s víg kellem: elűzdögel�Pajkos szerelmet s könnyed álmot�A haja-hagyta sovány öregség.

Hullnak Tavasszal büszke virágai;�A Holdnak is szép két szeme változik.�Mit gyötröd a kis lelket azzal,�Ami nagy és neki foghatatlan?

Miért nem inkább, míg lehet, e magas�Fenyő, vagy e szál Plátan alatt iszunk�Eldőlve, kenvén ősz hajunkat�Rósa s Levendula illatokkal?

Szétoszt emésztő gondokat Évius.�Hej, szolgagyermek, jersze! ki oltja el�Falernumunknak lobbal égő�Lángait e lefolyó patakból?

Ki fogja Lídát rejtekiből idő�Elcsalni? Hozzon, mondd, elefánttetem�Lantot; siessen, s mint Lacéna�Kösse haját szaporán csomóba.

II. 14�[POSTUMUSHOZ]

Hajh, elsietnek, Posthume, napjaink!�A jámbor erkölcs sem tud az érkező�Ránc s vén kor ellen védni minket,�S felszabadítani a haláltól;

Nem; bár naponként egy bika vérivel�A durva Plútót kérleled is, kinek�Komor folyóján túl temérdek�Gerion és Titius szomorgnak.

Tudniillik, akik föld javain lehünk,�El kell eveznünk rajta, legyünk Urak,�Legyünk Királyok, vagy parasztok,�És alacsony hurubák lakói.

Hiába féljük Mars fene fegyverét,�S haragra gerjedt Adria habjait:�Hiába távoztatjuk őszkor�Délszaki szél hidegét magunktól;

Meglátjuk a rest, kormos, erőtelen�Kocítus undok folydogaló vizét,�S gonosz leányit Dánausnak,�És Szizifust, ki követ kerenget.

Házad, meződ, szép asszonyod elmarad;�Úgy e kies fák tőled igen rövid�Üdőre dajkáló Uroktól:�Ciprusod, a szomorú fa, késér.

Méltóbbra száll majd száz lakatos borod;�Dőzsölve Ő s föld issza meg a javát,�Millyent szokás késő ebédkor�Hordani Főpapok asztalára.

II. 16�[POMPEIUS GROSPUSHOZ]

Csendre vágy, akit zajos Égeumban�Megkap a szélvész, mikoron borongó�Felleg a Holdot födi, s a Hajósok�Csillaga eltűnt.

Csendre vágy a had dühe szülte Tráce,�A tegezhordó deli s nyalka Médus�Csendre vágy, mellyel sem arany nem ér fel,�Sem bibor és gyöngy.

A beteg szívnek nyomorú csatáit,�A magas házak födelin koválygó�Gondokat nem kincs veri, nem poroszló�Kergeti széllel.

Boldog a kis sors; kinek asztaláról�Só edény, melly rá maradott, fejérlik,�Kit remény s undok nyereség, ha alszik,�Fel nem ijesztget.

Sokra mit célzunk rövid életünkben?�Mit futunk más más nap alá? Ki volt az,�Honja hagytával ki magát magában�Tudta kerűlni?

A pokol bú s gond evez a Hajóssal�A lovag dandárt követi, sebesb mint�Szarvas, és felhőt rohanással űző�Fergeteges szél.

Légy ma víg, holnap mi leszen, ne vizsgáld,�Csendesen tűrd el, ha mi rossz szorongat.�Senki nem volt még igazán szerencsés,�S boldog egészen.

Híres Alchilles mi hamartan elhalt!�A vajutt Tithon mi soká nyavalygott!�Majd talám, amit te hiába várnál,�Megnyerem én azt.

Száz sereg nyájad szaporít, körűled�Gőbölyök bőgnek, paripák nyerítnek.�Tégedet bársony takar és kifestett�Véknya selyemnek.

Nem hazug Párkám ada kis Majort, és�Kis tehetséget dalolásra nékem,�Már nem aggódom, mit itél felőlem�A gonosz alnép.

II. 18�A FÖSVÉNYHEZ

Házamat nem ékesítik�Márvány, arany, szép csontok Indiából,�Sem gerenda, melly Hymetten�Nőtt, s Afrikának vágatott határin,�Nem neheztel oszlopimra.�Ismertelen sem húztam én magamhoz�Attalus királyi kincsét.�Selyemfonóim nincsenek, se bársony�Gyengesége nem takar be.�Főbb kincsem a hívség s az ész-tehetség,�Ílly szegényt szeret nagy Úr is.�Nem kérek Égtől többet és nagyobbat,�Sem hatalmas udvaromtól;�Elég ajándék énnekem Sabínum.�Nap napot siettet és űz,�Új hold világa jő s megént enyészik.�Dús, te kit halál kerülget,�Márványokat vásárlasz öszve, s házat,�Sír helyett, akarsz rakatni;�A morgolódó mélyre Bája mellett�Kelsz ki, s partain szorítod,

Mert amivel birsz szárazon, kevés az.�Ami több, te telhetetlen,�Elszántod a mesgyéket, és határt vetsz,�Mint neked tetszik, magadnak.�Szegény, de híven tisztelő barátod,�Tőled így szenved gyakorta;�Férj s nője elkergettetik, s ölében�Házi Istenit, s ruhátlan�És rusnya gyermekit vivén, szalad, sír.�Mindazáltal a hatalmas�Gazdát is a mindent nyelő nagy Orkus,�Várja tágas udvarába.�Több kell-e? Egyaránt föld nyilik világban.�Mind szegénynek, mind királynak.�Aranyt igére a ravasz Prometheus,�Vissza hozzánk hogy hozatnék;�Hiába; mert meg nem hajolt csalóka�Fényre a komor Poroszló.�Ez, a kevély s dús Tantalust s faját is,�Zárva tartja tömlöcében:�Ez, a szegényre s szenvedőre, őtet�Hivja vagy ne hívja, hallgat.

III. 5�[AUGUSTUS DÍCSÉRETE]

Hallottuk Égben dörgeni Jupitert,�S hittük hatalmát: láttatos Istenünk�Augusztus; a Persát s Britannust�Római járom alá vetendi.

Krasszus vitézlő népe hogy elfajult!�Rút férj, előszült rab, katonáskodott�Ipával. Oh visszára fordult�Curia, s hajdan erős, nagy erkölcs!

Médus Királyért víva-e Appulus�És Marsus? A név, szent pais, öltözet�Eltűnt eszéből, bátor állna�Róma, s az Istene Veszta és Zeusz.

E gondolatból bölcs Regulus nem állt�Cserére, példát adni iszonykodott,�Melly a jövendőbélieknek�Kárt s veszedelmet okozni tudna,

Ha a legénység szánakodót magán�Lelhetne. Láttam függeni római�Zászlókat én a templomokban,�S könnyeden elragadott dridákot

A Poenusoknál, mondd Regulus, s szabad�Polgárainknak karjaikon kötő�Szíjat: kapunk nyiltan valának:�Római Mars ugarolt mezőkön.

Pénzen kiváltott fegyveres élesebb�Leszen? Gonoszhoz károkat adtatok.�A gyapju elvesztett fejérét�Nem veszi vissza magába többé.

A bátor erkölcs is, ha kiveszni tért�Egyszer, fajult szivben nem ohajt helyet,�Mint a fogójából kiverhüdt�Vad suta, félni szokott az ollyan,

Ki hitszegőknek hitt s megadá magát:�S az más csatában Poenusokat tipor,�Ki gyáva szíjat vont karokkal�Tűrt, s botor ott remegett haláltól,

Hol a Dücsőség életet osztogat.�Békét hadért mert kérni? Gyalázatos!�Oh, oh te Karthágó! magasbra�Vitt az Olasz veszedelme téged!

Mondják, szemérmes Hitvese csókjait,�S kisded szülöttit, mint fogoly, elveté;�A földre nézett, s addig állott�Férfiasan komor arcalattal,

Miglen tanácsát, melly különös vala,�El nem fogadták a haza atyjai;�S könyveztek a nagy Bujdosóra,�Amikor elsietett, baráti.

Jól tudta, melly kín várakozik reá:�Ő mindazáltal hív rokonin s egyéb�Népen keresztűl tört magának�Visszafelé menetében útat;

És, mintha szorgos dolgaitól üres�Lévén, Venáfrum rétire vagy kies�Tarentum erdőjére vágyván,�Menne magát kipihenni, elment.

III. 8�[MAECENASHOZ]

Márs kalendáját minek ülöm én meg,�Nőtelen lévén: minek e virágok�E rakás temjén, eleven gyep, és szén�Rajta, csudálod,

Nemzeted s Grájok tudományit értő.�Víg lakást s kecskét fogadék Libernek,�Én, kinek lelkét csak alig hogy el nem�Vette ledőlt fa.

E nap évenként jeles, és az, amelly�Szurkozott korsóm dugaszát lerontja,�Melly, midőn Tullus valla Consul, inni�Kezde be füstöt

Jersze, Mecénás, mivel ép barátod,�Száz pohárt hajts fel: valamíg kivirrad,�Itt mulass: minden harag és kiáltás�Messzire légyen.

Tégy le várasról bajos aggodalmat;�Nem mozog Dákus Kotizon csoportja;�Pártütő Médus maga lőn siralmas�Veszte magának.

Régi ellenség Spanyolok határin�Kantaber szolgánk, s valahára láncunk�Rabja: tágított ivein, s mezőkről�A Scyta lódul.

Nincs, ki a népet fenyegesse: tennen�Dolgodon sem kell igen elmerülnöd:�Amit órád nyújt, vigan éld, s magadtól�Gondokat űzz el.

III. 10�[LYCÉHEZ]

Innád bátor amaz vég Tanaist, Lice,�Vad férj nője: szemed sirna reám, midőn�Elnyújtózva kemény Éj-szeleket keményb�Ajtódnak küszöbén türök.

Mert nem hallod-e, mint zúg, mi kegyetlenűl�Ordít Észak ezen gondosan ültetett�Erdőd fái között? Mint jegesíti meg�Éles Jupiter a havat?

Térj már észre; Venus gyűlöli a kevélyt.�Elpattanni szokott a feszes íj. Ne légy,�Mint volt kedvesihez Penelope, konok;�Téged római föld nevelt.

Oh, ámbár sem aranylánc, sem esenkedés,�Sem halvány szeretők képe, sem elcsapó�Férjed Pierisért lángodozó tüze�Nem mozdít: az alázatost

Szánd mégis: te kemény cserfa, te nem szelídb,�Mint a maurusi hév föld hideg állati.�Mindenkor küszöböt vagy zuhogó esőt�Nem szenvedhet el oldalam.

III. 13�[BANDUSIA FORRÁSÁHOZ]

Oh Forrás, ragyogóbb mint üveg, érdemelsz�Bort és illatozó gyenge virágokat!�Holnap nyersz bakot: immár�Szarvas homloka, s harcokat

Kezd harcolni, s Venust űzni: haszontalan;�Mert néked nevelém; hűs vizedet piros�Vérrel festi ki pajkos�Nyájam ki nevedékenye.

Nem tudhat teneked hév meleg ártani;�Sőt kedves hideget nálad igás ökör�Fáradsága után lel,�S a széllel legelő barom.

Fel fog téged is a Hír, mivel énekem�Tölgyfád, melly bele nőtt hézagos öblibe�E kőszikla-halomnak,�Mellyről szökve cseveg vized.

III. 18�[FAUNUSHOZ]

Amidőn jársz, kelsz mezeim határin,�Pán, szökő Nimfák szeretője! légy jó�Diszke nyájamhoz, ha gidám eleste�Kedves előtted

Minden év végén, ha Venus szerette�Társa, a korsó teli van borommal;�S régi oltárod szagos illatokkal�Bő füvet éget.

Játszanak barmok szanaszét mezőkön,�Amidőn megtér ötödik December:�Ünnepet tart a falu, csendesen van�Rétein ökre.

A juhok bátrak kinevetni farkast;�Lombokat hánynak neked a nagy erdők;�A kapás tombol s veri a megútált�Földet örömmel.

III. 22�[DIANÁHOZ]

Szűz! vadon berkek s hegyek őrizője,�A Szülők három szavain megindulsz,�S a haláltól elragadod, te hármas�Isteni asszony:

Szent legyen néked majorom fenyője!�Mellyre évenként örömest kanomnak,�Aki készűl már agyarozni mással,�Vérit elöntöm.

III. 23�[PHIDYLÉHEZ]

Ha tárt karokkal szívedet Ég felé,�Midőn kel új hold, Phydile, felfogod,�S temjént, göbét és új gyümölcsöt�Áldozatúl viszesz Isteridnek:

Szőlőd nem érez kárhozatos szelet,�Gabnádra sem fog szállni sovány üszög;�Ép, víg marad gyengécske nyájad�Majd, ha komor levegő lesz őszkor.

Azon tuloknak, melly havas Algidus�Bércén s homályos tölgyei közt legel,�Vagy Alba rétén nő kövérré,�Főpapi balta veendi vérét.

Ezt, bár akarnád, nem cselekedheted;�Miért is ölnél sok juhot el, te, ki�Zöld mirtuságból s rosmarinból�Kötsz koszorút kicsiny Istenidnek.

Oltáron a jó szív s vele tiszta kéz,�S kis liszt, sisergő só lobogó tüzön,�Engesztelőbb, mint drágalátos�Áldozat, Isteneid haragját.

III. 26�[VENUSHOZ]

Éltem leányok kedvetekért minap,�S voltam vitézek közt nem alávaló:�Most már ezen templom falára�Fegyverimet feladom Venusnak.

Itt függjön a bal részen az éjjeli�Lámpás, az ív, itt függjön imez dorong,�Melly a betett ajtót előttem�Tudta ijeszteni és kitárni.

Oh Szent! ki boldog ciprusodat birod,�S a hótalan Memphist, nagy Uralkodó!�Érezze már egyszer kegyetlen�Ostorodat Kloe büszkesége.

III. 28�[LYDÉHEZ]

Neptúnus jeles ünnepén�Jobbat mit tehetek? Hozz ide, Lída, bort,�Hozd a Caecubumit hamar.�A bölcs ész rekeszit törd fel erővel is.�A Dél, látod, alá hajol,�Mégis, mintha sebes mentiben állana�A nap, resten adod fel azt�A bort, melly Bibulus Consul alatt teremt.�Neptúnus minekünk leszen�És a Nereidek zöld haja énekünk.�Te horgas citarán zenegd�Látónát s siető Cinthia íjait.�Végversem, kit ural Knidos�S fénylő Cykladesek, zengi, s ki Páfuszán�Hattyuk szárnyaikon röpös;�Illendő dalokat mondok az Éjnek is.

IV. 7�[MANLIUS TORQUATUSHOZ]

Elszaladott a hó: fű jő már vissza mezőkre,�Fáknak is új haja nő.�Változik a föld-szín, megapad patak, és ki nem öntvén�Partra foly árka szerént.�Grácia, két testvérével s Nimfákkal, övetlen�Járni s enyelgeni mer.�Halhatlant ne remélj; int év, int óra is, amelly�Jó napokat ragadoz.�Enyhítnek hideget Zefirek: Kikeletre halált hoz�Nyár, ez is élni szünik;�És majd, a bő Ősz ha kiönti gyümölcseit, ismét�Itt terem a henye Tél.�A gyors Hold ezeket, ha kivesznek is, újra teremti;�Mink, ha oda leesünk,�Hol kegyes Enéás, dús Tullus s Ankus alusznak,�Por, hamu, semmi vagyunk.�Értük mái napot, de ki tudja, ha adnak-e nékünk�Holnapot Isteneink?�Arra mohó kezeket nem nyújt fiad, amit előle�Kényed elélt szabadon.�Majd ha lealkonyodol, s Mínos fog hozni felőled�Fényes itéleteket,�Torquát, vissza nem ád sem fő Nem, sem jeles erkölcs.�Sem tudományos erő.�Mint pokol éjekből nem menti Diána szemérmes�Hippolitust soha ki;�Lethe vizétől sem szabadítja meg a neki kedves�Piritoust Teseus.

IV. 10�[LIGURINUSHOZ]

Oh, majdan te kemény fajta, Venus díszeivel ki birsz!�Mint vélnéd, hamarább meglepi pih büszke pofáidat,�S melly most vállaidon lengedez, elhull fiatal hajad,�S tüskés szőr gyönyörű rósa helyett nő ajakid körűl.�Sem tükröd Ligarint nem mutat: ah jaj! keseregve szólsz,�Melly ésszel ma birok, mért nevedék nem, vagy azon friss arc�Mért nem jő vissza rám most, mikor így gondolok, érezek.

IV. 13�[LYCÉHEZ]

Kérésemre hajolt, oh Lice, már hajolt�Kérésemre az ég! Rút banya vagy, s akarsz�Szépnek látszani mégis;�Játszol, s szemtelen iddogalsz.

Ámor, kit noszogatsz ittasan, és kinek�Torkod reszketeges dalt hörög; énekes�Klórisnál mulat; annak�Vídám ajka körűl lebeg;

Mert száradt csaliton hírtelen átröpűl;�Gyűlöl tégedet is, mert kiveszett fogú,�Mert elráncosodott vagy,�S téged főd hava undokít.

Sem bársony ruha, sem drága selyem s nyakon�Fénylő gyöngy teneked vissza nem adja már�Elmúlt éltedet: Az, nagy�Évkönyv zára alatt marad.

Hol van, hajh! hol amaz kellem, amaz piros�Szín? Abból valamid, csak valamid, van-e,�Amid léhe szerelmet,�S tőlem szívemet ellopá.

Szépség csak te valál szép Cinarán kivül;�De tőlünk Cinarát elragadá hamar�A végzés, az irígy sors;�Nálunk hagyta tovább Licét,

Vén varjut. Sok üdőt él Lice, s ifjaink�Őtet megröhögik csintalanúl, amaz�Fáklyát, melly lobogó volt�Hajdan, most elaszott hamu.

�MARTIALIS KÖNYVEIBŐL

I. 55

Még kívánsz-e, akarsz-e több barátot?�Látom, sok van: azok között magamnak�Helyt kérek, ha lehet, ne vess azért el,�Hogy még új vagyok, ám azok valának�Kik most régiek: azt tehát, csak azt nézd,�Ujból régi barát hogyan lehessen.

IV. 77

Nem kértem soha kincset Istenektől,�S víg voltam s megelégedett kevéssel.�Szegénység, te, bocsáss meg, én barátod�Nem lészek. Van ok erre? Van; pedig nagy;�Hogy lássam Zoilust lelógni szegről.

VIII. 69

Csak a régieket csudálod, a holt�Költőket, s azokat magasztalod fel:�Nem bánom, de ne bánd te is ha mondom,�Kedvedért Volocerra, nem halok meg.

VIII 75

Aggott asszonyokat s vajutt dadákat�Vissz társúl, ha teátromokba mégy, vagy�Sétáló helyeken fel és alá jársz:�Így már szép s fiatalka vagy, Fabulla.

IX. I 1

Másoknál örömest keressz ebédet,�S mégis mást fenyegetsz, gyalázsz: javaslom,�E rút s durva szokáson adj ki, Poltron;�Nem lehet szabad ember, aki torkos.

XI. 36

Sok vendéget ebédre hívsz, s közikbe�Engem, jóllehet ismeretlenek mind;�Ha szót nem fogadok, reám neheztelsz;�De énnékem okom van elmaradnom;�Nincs kedvem, ha magam vagyok, lakozni

V. 30

Gellia, énnékem ha mikor küldesz, nyulat, ettől,�Márkom, igen szép lész hét napig, azt izened.�Ez ha igaz, ha való, és nem csúf tréfa: nem ettél,�Oh kedves kincsem, Gellia, még te nyulat.

�.oOo.

� Nemrégen ment el kedves Pybere után Szabó Dávid, kinek szíve a közjóért vert.

� Párisnak, Primus fiának, kinek másodneve vala Alexander, azaz magyarúl Sándor. Ez ragadta el Helenát. (V. B.)

� Bécsben a Magnetismust próbálta Szabó. A patiens fejére sisak, karjaira sat., lánc tetetett. (V. B.)

� azaz: Caesura. Fábhiché. (V. B.)

� Hegy, vőlgy, mező már megpusztult,�Minden kincse földre lehullt:�       Tavasz után rövid nyár volt,�       Ősz jött, szele most is sikolt.

   Csak sikoltson! nem gondolok�Vele; sőt vigan lantolok;�       Annál, amit elragadott,�       Sokkal, sokkal jobbat hagyott.

   Kertemnek legszebb virága,�Emberi szív boldogsága,�       A nefelejts zölden áll még,�       S büszke tőle egész térség.

   Zefir! vidd el ezt Klórisnak,�S tűzd szegére hárfájának,�       Mondván: Neked e bokréta�       Virít, Antalunk angyala!��                                 (V. B.)

� Anonymus Belae Regis Cap. XLIV. (V. B.)

� Székhelyi Majláth György Personálisnak lantolt Vitkovics (V. B.)

� Bessenyei Györgyöt nem ismertem, de olvasgattam könnyeit, és kezdém jobban, jobban szeretni nyelvünket, kivált minekutánna Bessenyei Sándor, a kapitány, azonokból egy-két darabot küldött, és írta hozzám - „Ki légy, mi légy, nem tudom... én azt, akivel levelezek, te[ge]zem, mint az Istent... kell-e veled superlativusban beszélni... piszkálod-e szemedet gyűrűs ujjal” sat. Báróczival voltam Bécsben. Barcsait sohasem láttam, de hatalmas verseit, nyomtatáson kívül, olvastam. (V. B.)

� Az első szó: Polgáraink, hibásan van a Tud. Gyűjteményben. Én nem írtam: Polgáraim. (V. B.)

� Csákvárról Julius 19dikén, 1821d. (V. B.)

� Hercules, a régi Görögországnak legnevezetesebb vitéze, nagy és hasznos tetteiért isteni tiszteletet nyert. Plutus a pogányoknál volt gazdaság istene, kiről azt költötték, hogy jöttében sánta, elmentében szárnyas. Világtalannak írták, mivel néha gazdasággal bővelkednek a legméltatlanabb. Kezében, amint képén látszik, kulcsot tart, ti. a pénz hatalmas, erős várakat felnyit, stb. (V. B.)

� Scophronicusnak, ki képmetsző, és Phanareténak, ki bába vala, fia, igen nagy nevű s érdemű Philosophus, világi bölcs. (V. B.)

� Jánus, legrégibb királya Itáliának; mivel igen okos és előrelátó volt, bifronsnak, két homlokúnak nevez�tetett. (V. B.)

� Hoc cur, Philete, scripresim, pulche vides. Phaedrus Fab. V. 10. (V. B.)

� E versnek legkönnyebb mértéke, ítéletem szerént, imez�-UU -U -U�-U-- -UU- -UU- U-U�                                                                    V. B.








